The Ism Blog: തിരുത്ത് - ഒരു തുടക്കവും ചില ഒടുക്കങ്ങളും\nPosted by രാജ് at 8:29 PM\nഅമ്പലത്തില് നിത്യവും പോകുന്നവര് സംഘ്‌പരിവാര് അനുഭാവിയല്ലെന്നു തെളിയിക്കേണ്ടി വരുന്നതിന്റെയും നിസ്കാരത്തഴമ്പുള്ളവര് ഇന്ത്യയെ തങ്ങള് അഗാതമായി സ്നേഹിക്കുന്നുവെന്നു മാറിമാറി തെളിയിക്കേണ്ടി വരുന്നതിന്റെയും വേദനയേറിയ തുടക്കമായിരിക്കണം സുഹ്‌റയിലേത്.\n- ഈ വേദനകള്‍ക്ക് ഒരു ഒടുക്കമുണ്ടാവട്ടെ എന്ന് ആഗ്രഹിച്ചുകൊണ്ട്, ഒരു ഒപ്പ്.\nനാടിനെ തീവ്രവാദങ്ങളിലേക്കും ജാതിമതപ്രാദേശിക ഭേദഭാവത്തിലേയ്ക്കും തള്ളിവിടുന്ന യഥാര്‍ത്ഥഭീകരരെ അധികാരത്തില് നിന്നു മാറ്റിനിര്‍ത്താന് എന്റെ രാജ്യത്തിനു ചുണയുണ്ടാവട്ടെ.\n“അമ്പലത്തില് നിത്യവും പോകുന്നവര് സംഘ്‌പരിവാര് അനുഭാവിയല്ലെന്നു തെളിയിക്കേണ്ടി വരുന്നതിന്റെയും നിസ്കാരത്തഴമ്പുള്ളവര് ഇന്ത്യയെ തങ്ങള് അഗാതമായി സ്നേഹിക്കുന്നുവെന്നു മാറിമാറി തെളിയിക്കേണ്ടി വരുന്നതിന്റെയും വേദനയേറിയ തുടക്കമായിരിക്കണം സുഹ്‌റയിലേത്.“\nകേരളത്തിലെ രാഷ്ട്രീയസാഹചര്യങ്ങളില് വന്ന തിരുത്ത് ഇതിനുമപ്പുറത്തേയ്ക്ക് പോകുന്നുണ്ടെന് തോന്നുന്നു.നിസ്കാരത്തഴമ്പുള്ളവന്റെ രാഷ്ട്രീയസ്വത്വം നിര്‍ണ്ണയിക്കുന്നത് മദിനിയും, ആരിഫലിയുമൊക്കെയാണെന്ന ഇടത്, വലത് മുന്നണിഭേദമില്ലാത്ത തിരുത്ത് ഒരു മുസല്‍മാനിലുണ്ടാക്കാവുന്ന വേദന ചര്‍ച്ച ചെയ്യപ്പെടേണ്ടതില്ലേ?\nവിശാഖ്ജി, പ്രാഥമികമായി നമ്മള് തിരുത്തു വായിച്ചുകൊണ്ടിരുന്നത് ചുല്യാറ്റിന്റെ ഒരു ആംഗിളിലൂടെ ആയിരുന്നല്ലോ. ചുല്യാറ്റിന്റെ തിരുത്തായിരുന്നു നമുക്ക് തിരുത്ത്. എന്നാല് സുഹറ എന്ന മുസ്ലീം പെണ്‍കുട്ടിക്ക് ബാബറിമസ്ജിദ് എന്നു് എഴുതാന് പറ്റാതാക്കിയ സംഭവം കൂടിയാണ് ബാബറിമസ്ജിദിന്റെ തകര്‍ച്ച. ആ വായനയില് ഒരു തിരുത്ത് വേണം ചൂണ്ടിക്കാട്ടുകയായിരുന്നു ഞാന്.\nകേരളത്തില് മാത്രമല്ല ഇന്ത്യയില് പൊതുവെ മുസ്ലീം സമൂഹത്തിന്റെ അവസ്ഥ വിശാഖ് എഴുതിയതു തന്നെയല്ലേ?\n“വേദനിപ്പിക്കുന്ന ഈ സാമൂഹികദുരന്തങ്ങളില് നിന്നും ഒഴിവുകിട്ടുവാന് വര്‍ഗ്ഗീയശക്തികളെ അധികാരകേന്ദ്രങ്ങളില് നിന്നും അകറ്റി നിര്‍ത്തുക” എനിക്കും വേറൊന്നും പറയാനില്ല...\nശ്രീരാമസേന,ബജ്‌രംഗദള്,വിച്ച്‌പി,ശിവസേന,വരുണ്‍ഗാന്ധി എന്നിവരും ബിജെപിയും തമ്മില് യാതൊരു വെത്യാസവും ഇല്ലാത്തതുകൊണ്ട്,\nബി.ജെ.പിക്ക് എതിരെ വോട്ടു ചെയ്യുക.\nബിജെപി യുടെ കുടിലോദ്ദേശ്യങ്ങള് മനസ്സിലാക്കാന് വൈകുന്തോറും നമ്മുടെ (നാടിന്റെ) ഭാവി ആലോചിക്കാന് അസാദ്ധ്യമായ വിധം ക്രൂരമായിപ്പോകുമെന്നു ആനന്ദ് എഴുതി, 2002-ല്. ഇലക്ഷന് കാലത്തെങ്കിലും ഓരോ ഇന്ത്യാക്കാരനും സ്വയം ഓര്‍ക്കേണ്ടതും മറ്റുള്ളവരെ ഓര്‍മ്മിപ്പിക്കേണ്ടതുമായ സംഗതി. ഈ ഓര്‍മ്മിപ്പിക്കലിനു നന്ദി, രാജ്.\nതുളസി കക്കാട്ട് പറഞ്ഞതിന്റെ കീഴെ എന്റെ ഒരു ഒപ്പ്\nഇസ്ലാമിനു വേണ്ടിയുള്ള ജിഹാദാണ് തന്റെ സ്ഥാനാര്‍ത്ഥിത്വം എന്നു സഖാവെ ടി കെ ഹംസ പ്രസംഗിച്ചതു അറിഞ്ഞില്ലേ.ഹമീദ് ചേന്നമങ്ഗലൂര് ചോദിച്ചതുപോലെ ‘പാര്‍ലമെന്ററി വ്യാമോഹത്തിന്റെ നീര്‍ച്ചുഴിയില് പെട്ടവര് തെരഞ്ഞെടുപ്പില് ജയിച്ചുകയറാന് വേണ്ടി ജിഹാദും എ പി സുന്നിബന്ധവും പൊലിപ്പിച്ചു കാട്ടുമ്പോള് മാര്‍ക്‌സിന്റെ പേരിലുള്ള പാര്‍ട്ടിയെ നയിക്കുന്നവര് എന്തെടുക്കുകയാണ്? അവരും തീരുമാനിച്ചോ മാര്‍ക്‌സിസം വേണ്ട, ഇസ്ലാമിസം മതിയെന്ന്?\nഞാനും പറയുന്നു, നന്ദി സാര്\nബിജെപി മാത്രമാണോ കുറ്റക്കാര്? സംഗതി അവരായിട്ടാണ് തുടങ്ങി വച്ചതെങ്കിലും ആ പാരമ്പര്യം ഇപ്പോള് എല്ലാവരും പിന്തുടരുകയല്ലേ? മാര്‍ക്സിസ്റ്റ് പാര്‍ട്ടിക്കാര് പോലും ജാതിയും ഉപജാതിയും നോക്കി സ്ഥാനാര്‍ത്ഥിയെ നിര്‍ണ്ണയിക്കുന്ന, സ്വന്തം മുന്നണിയേക്കാള് മദനിയെ സ്നേഹിക്കുന്ന, ഈ കാലത്ത് ബിജെപിയെ മൂര്‍ഖന് എന്ന് വിളിക്കുമ്പോള് എല്ലാവരും വിഷസര്‍പ്പങ്ങളാണെന്നത് മറക്കാമോ? ബിജെപി ഒരു സീറ്റ് പോലും നേടിയിട്ടില്ലാത്ത കേരളത്തില് പോലും സുഹറമാര്‍ക്ക് തര്‍ക്കമന്ദിരം എന്നെഴുതേണ്ടി വരുന്നത് എന്തുകൊണ്ടാണ്? ബിജെപിയെ ഒഴിവാക്കിയാല് മാത്രം തീരുന്ന പ്രശ്നമല്ല ഇത് - അക്കാലം പത്ത് പതിനഞ്ച് കൊല്ലം മുന്‍പായിരുന്നു. ഇന്നത് ഒരു ക്യാന്‍സര് പോലെ പടര്‍ന്ന് എല്ലാ പാര്‍ട്ടികളേയും പിടികൂടിയിട്ടുണ്ട്. ജനങ്ങളുടെ മൈന്‍ഡ് സെറ്റ് മാറണം, എങ്ങനെ എന്ന് ചോദിച്ചാല് കൈ മലര്‍ത്തിക്കാണിക്കാനേ എനിക്കറിയൂ. വിദ്യാഭ്യാസം ഒരു പരിഹാരമാണെന്ന് പണ്ട് തോന്നിയിരുന്നു; പക്ഷേ ഉന്നത വിദ്യാഭ്യാസം നേടിയ പല മതതീവ്രവാദികളേയും കണ്ടപ്പോള് മനസിലായി വിദ്യാഭ്യാസം കൊണ്ട് മാത്രം മനുഷ്യന് നന്നാവണമെന്നില്ലെന്ന്.\nbtw, ബിജെപിയെ മാറ്റി നിര്‍ത്തണം എന്നതിനോട് നൂറ്റൊന്ന് ശതമാനം ഞാനും യോജിക്കുന്നു. (ഇത് എടുത്ത് പറഞ്ഞില്ലെങ്കില് ചിലരെങ്കിലും എന്നില് പരിവാര് ആരോപിച്ചേക്കും എന്ന് തോന്നി)\nബി.ജെ.പിയെ തിരസ്കരിക്കുന്നതു വർഗ്ഗീയവാദത്തേയും വർഗ്ഗീയപ്രീണനങ്ങളെയും തിരസ്കരിക്കുന്നതിന്റെ ശക്തമായ തെളിവായി അവശേഷിച്ചാൽ മറ്റു വിഷസർപ്പങ്ങളുടെ പല്ലുകൊഴിയേണ്ടതാണ് വടക്കൂടൻ.\nഒഴിവാക്കേണ്ടിയിരുന്ന പല ചെറിയ ചെറിയ തെറ്റുകളുടേയും പരിണിതഫലമായി ഉരുത്തിരിഞ്ഞു വന്ന ഒരു വലിയ തെറ്റല്ലേ ഭാരതീയ ജനതാ പാര്‍ട്ടി?\nഎങ്കിലും ഇന്നത്തെ അവസ്ഥ വെച്ച് നോക്കുമ്പോള് ഭാജ്പ ഒഴിവാക്കേണ്ടവയില് ഒന്നാം സ്ഥാനത്ത് തന്നെ..\nപി‌എസ്: തിരുത്ത് വായിച്ചിട്ടില്ല. ഈ വര്‍ഷത്തെ പുസ്തകലിസ്റ്റില് പെടുത്താം\nഎനിക്കെന്റെ മുസ്ലിം സഹോദരന്റെ വീട്ടില് ചെന്ന് അവനെ കാണാനുള്ള അനുവാദം മറ്റാരെങ്കിലും തരുന്ന ഒരവസ്ഥ ഉണ്ടാകാതിരിക്കാന്, എനിക്ക് അവനോട് സംസാരിക്കാന്, അവന്റെ പെങ്ങള്‍ക്ക് എന്നോട് സംസാരിക്കാന്, എന്റെ സഹോദരിക്ക് അവനോട് സംസാരിക്കാന് ... ബി.ജെ.പിയെ ഒഴിവാക്കിയാലേ പറ്റൂ..\nരാജ്... ഞാനും യോജിക്കുന്നു...\nഅമ്പലത്തില് പോകുന്ന ഹിന്ദുവിനെ ആരാണു് സംഘാനുഭാവിയെന്നു് വിശേഷിപ്പിച്ചതു്? അതൊരു ഇല്ലാഭയമല്ലേ? മാര്‍ക്സിസ്റ്റുകാര് ഭരിക്കുന്ന ക്ഷേത്രക്കമ്മറ്റികളും ഇന്നാട്ടില് തന്നെയല്ലേ ഉള്ളതു്? അതേ സമയം ശശികലച്ചേച്ചിയുടെയും നമ്പൂതിരിസാറിന്റെയുമൊക്കെ മതപ്രഭാഷണം കേള്‍ക്കാന് സ്ഥിരമായി പോകുന്നവരെ അക്കൂട്ടത്തില് കൂട്ടാനൊക്കുമോ? അതു് അത്ര നിഷ്കളങ്കമായ പോക്കാണെന്നു് കരുതുന്നുണ്ടോ? എന്തെഴുതുമ്പോഴും ചില ബാലന്‍സിങ് ആക്ടുകള്‍ബോധപൂര്‍വ്വം നടത്തേണ്ടി വരുന്നതു് ഗുജറാത്ത് അനന്തര കാലത്തെ ഇന്ത്യന് അവസ്ഥയാണല്ലേ?\n"മാര്‍ക്സിസ്റ്റ് പാര്‍ട്ടിക്കാര് പോലും ജാതിയും ഉപജാതിയും നോക്കി സ്ഥാനാര്‍ത്ഥിയെ നിര്‍ണ്ണയിക്കുന്ന, സ്വന്തം മുന്നണിയേക്കാള് മദനിയെ സ്നേഹിക്കുന്ന, ഈ കാലത്ത് ബിജെപിയെ മൂര്‍ഖന് എന്ന് വിളിക്കുമ്പോള് എല്ലാവരും വിഷസര്‍പ്പങ്ങളാണെന്നത് മറക്കാമോ?"\nഏത് പരിതസ്ഥിതിയിലാണ് മഅദനി എന്ന "തീവ്രവാദി" ഉണ്ടായതെന്നും ഏതേത് പരിതസ്ഥിതികളിലാണ് മഅദനി എന്ന "മിതവാദി" ഉണ്ടായതെന്നും അന്വേഷിച്ചാല് വടകൂടന് മാഷിന്റെ സംശയം മാറിക്കിട്ടും. ന്യൂനപക്ഷങ്ങളെ ഭീകരരും അപരസ്വത്വക്കാരുമാക്കി അരക്ഷിതാവസ്ഥകളിലേക്കു തള്ളിവിടുമ്പോഴും പട്ടാപ്പകല് സംഘപരിവാരികള് നടത്തുന്ന അക്രമങ്ങള്‍ക്കും കൂട്ടക്കൊലകള്‍ക്കും ഇടിച്ചുനിരത്തലുകള്‍ക്കും "ഭീകരത" എന്ന പേരുണ്ടാവുന്നില്ല. ഈ രാജ്യത്ത് ആയിരങ്ങളുടെ കുരുതിക്ക് കാരണക്കാരനായ ഒരു മനുഷ്യന് ഒരു സംസ്ഥാനത്തെ വിഭജിച്ച് ഗെറ്റോകളുണ്ടാക്കിയും ഭീഷണിപ്പെടുത്തിയും ഭരിക്കുന്നു. ഒരു പുരാതന പള്ളി ഇടിച്ചു നിരത്താന് കര്‍സേവ നടത്തിയ വേറൊരുത്തന് പ്രധാനമന്ത്രിയാവാന് ഉടുപ്പും തുന്നി നടക്കുന്നു. ഇതൊന്നും ഭീകരപ്രവര്‍ത്തനമല്ലാതെയാവുകയും അപ്പുറത്ത് "ബോംബു വച്ചു", "ഐ.എസ്.ഐ ബന്ധം", "പൊട്ടിത്തെറിച്ചു", "നുഴഞ്ഞുകയറി" എന്നീ വാക്കുകള്‍ക്കു ചുറ്റും കുറേ മുസ്ലീം നാമധേയങ്ങള് ചേര്‍ത്തുവച്ചാല് അത് "ഭീകര"ന്മാരെപ്പറ്റിയുള്ള അന്വേഷണാത്മക ഉഡായിപ്പ് റിപ്പോര്‍ട്ടാവുകയും ചെയ്യുന്ന രാഷ്ട്രീയ പരിസരത്തു നിന്നാണ് മഅദനിമാര് ഇസ്ലാമിക സ്വയം സേവക സംഘവും കൊണ്ട് ഇറങ്ങേണ്ടിവരുന്നത്.\n"എല്ലാരും വിഷ സര്‍പ്പങ്ങള്" എന്നുപറഞ്ഞ് പരത്തിയടിക്കുമ്പോള് ഇല്ലാതാവുന്നത് കാര്യത്തിനും കാരണത്തിനും ഇടയ്ക്കുള്ള വരമ്പാണ്- ഒപ്പം പ്രശ്നപരിഹാരത്തിനുള്ള മാര്‍ഗ്ഗങ്ങളും. അന്യവല്‍ക്കരണത്തിന്റെയും പാര്‍ശ്വവല്‍ക്കരണത്തിന്റെയും "ഗെറ്റോ" പരിസരത്തു നിന്നും മതകീയസ്വത്വത്തിനുപരിയാണ് രാഷ്ട്രീയ സ്വത്വം എന്ന് പ്രഖ്യാപിച്ചുകൊണ്ട് മഅദനിമാര് മുഖ്യധാരയിലേക്കും പൊതുരാഷ്ട്രീയ പ്രക്രിയയിലേക്കും ഇറങ്ങിവരാന് തുടങ്ങുമ്പോള് വേണ്ട അണ്ണാ, അണ്ണന് അവിടിരുന്നു വര്‍ഗ്ഗീയം പ്രസംഗിച്ച് കാലക്ഷേപം ചെയ്തോ, ഞങ്ങള് ഇവിടെ വേറെ രാഷ്ട്രീയം കളിച്ചോളാം എന്നു പറയുന്ന മനസ്ഥിതിയെ വിളിക്കാവുന്ന കൃത്യമായ പേരാണ് "മൃദു ഹിന്ദുത്വ" എന്നത്. ആ 'മുട്ട'യില് നിന്നു തന്നെയാണ് മോഡിയെയും വരുണ്‍ഗാന്ധിയെയും അഡ്വാനിയെയും പോലുള്ള കരിമൂര്‍ഖന്മാരു വിരിഞ്ഞുവരുന്നത്.\n"-- അമ്പലത്തില് നിത്യവും പോകുന്നവര് സംഘ്‌പരിവാര് അനുഭാവിയല്ലെന്നു തെളിയിക്കേണ്ടി വരുന്നതിന്റെയും നിസ്കാരത്തഴമ്പുള്ളവര് ഇന്ത്യയെ തങ്ങള് അഗാധമായി സ്നേഹിക്കുന്നുവെന്നു മാറിമാറി തെളിയിക്കേണ്ടി വരുന്നതിന്റെയും വേദനയേറിയ തുടക്ക..."\nഅമ്പലത്തില് പോവുന്ന ഹിന്ദു എന്നാണ് സംഘിയാണെന്ന് മുദ്രകുത്തപ്പെട്ടുതുടങ്ങിയത് ? ദേവസ്വം ബോര്‍ഡുകളിലും ആരാധനാലയങ്ങളിലെ അസംഖ്യം കമ്മറ്റികളിലും പ്രവര്‍ത്തിക്കുന്ന എത്രയോ ആര്.എസ്.എസ്സിതര രാഷ്ട്രീയക്കാരുണ്ട്. ആര്‍ക്കാണ് സംഘപരിവാരമല്ലെന്ന് തെളിയിക്കേണ്ട ദുരവസ്ഥ വന്നത് ? ചേര്‍ത്തുകെട്ടലുകള് യാഥാര്‍ത്ഥ്യബോധത്തോടെയായാല് ആഹ്വാനങ്ങളില് താനേ ആത്മാര്‍ത്ഥത വന്നു ചേരും.\nമുംബായ് ഭീകരാക്രമണ കേസിലെ പ്രതി അജ്മല് കസബ് ഒരു ഇലക്ഷനു നില്‍ക്കുന്നതിനു തുല്യമാണ് അദ്വാനിയും നരേന്ദ്രമോഡിയും തുറുങ്കിലടയ്ക്കപ്പെടാതെ പൊതുരംഗത്ത് നില്‍ക്കുന്നതു എന്ന അവസ്ഥ നമ്മുടെ സമൂഹത്തില് വരുന്ന കാലത്തേ ബാലന്‍സിങ്ങുകള് പൂര്‍ത്തിയാവൂ.\nഇസ്ലാം ഇസ്ലാമിസ്റ്റുകളുടെ മുഖമുദ്രയാകുന്നതും ഹിന്ദുത്വം സംഘ്പരിവാർ പോലുള്ളവരുടെ മുഖമുദ്രയാകുന്നതിനെയുമാണ് സമീപിക്കുവാൻ ശ്രമിച്ചിരിക്കുന്നത്. ആർ.എസ്.എസ് എന്ന വിശേഷണത്തേക്കാൾ എത്രയോ ദുരിതം പിടിച്ച വിശേഷണമാണ് അഞ്ചുനേരം നിസ്കരിക്കുന്ന മുസ്ലീമിനുണ്ടാവുന്നത്. ശാഖ, സംഘ്പരിവാരിനു വേണ്ടിയുള്ള പ്രവർത്തനങ്ങൾ എന്നിവയൊക്കെ വലിയ ഞെട്ടലൊന്നുമില്ലാതെയാണ് ഇപ്പോഴും സമൂഹം കണ്ടുനിൽക്കുന്നതും. അതേ സമൂഹം പള്ളിയിൽ പോകുന്ന ഇസ്ലാമിനെ സംശയത്തോടെ വീക്ഷിക്കുകയും ചെയ്യുന്നു. സമകാലിക ഇന്ത്യ ഇത്രയുമൊക്കെയാണ് എന്നറിഞ്ഞിട്ടു തന്നെയാണ് മേൽ കുറിപ്പെഴുതിയതും.\nഹൈന്ദവ അസ്തിത്വവും മുസ്ലീം അസ്തിത്വവും തീവ്രവാദികൾ സിമ്പൊലൈസ് ചെയ്യുന്നതിന്റെ ദുരവസ്ഥയെയാണ് ചേർത്തുകെട്ടാൻ ശ്രമിച്ചത്. സ്വന്തം മതത്തെ ഭയത്തോടെ ഒളിപ്പിക്കുവാൻ ശ്രമിക്കുന്ന ഇന്ത്യൻ മുസ്ലീമിന്റെ അവസ്ഥയെ നിരാകരിക്കുവാൻ ‘അമ്പലങ്ങളിൽ പോകുന്ന ഹിന്ദുക്കളെയും ആർ.എസ്.എസ് എന്നു കരുതി ആക്ഷേപിക്കുന്നതു കണ്ടോ!’ എന്നതരം ചേർത്തുകെട്ടൽ ഉദ്ദേശിച്ചിട്ടില്ല.\n>>ഏത് പരിതസ്ഥിതിയിലാണ് മഅദനി എന്ന "തീവ്രവാദി" ഉണ്ടായതെന്നും ഏതേത് പരിതസ്ഥിതികളിലാണ് മഅദനി എന്ന "മിതവാദി" ഉണ്ടായതെന്നും അന്വേഷിച്ചാല് വടകൂടന് മാഷിന്റെ സംശയം മാറിക്കിട്ടും. ന്യൂനപക്ഷങ്ങളെ ഭീകരരും അപരസ്വത്വക്കാരുമാക്കി അരക്ഷിതാവസ്ഥകളിലേക്കു തള്ളിവിടുമ്പോഴും പട്ടാപ്പകല് സംഘപരിവാരികള് നടത്തുന്ന അക്രമങ്ങള്‍ക്കും കൂട്ടക്കൊലകള്‍ക്കും ഇടിച്ചുനിരത്തലുകള്‍ക്കും "ഭീകരത" എന്ന പേരുണ്ടാവുന്നില്ല.\n*സംഘ പരിവാര് അക്രമങ്ങള്‍ക്ക് "ഭീകരത" എന്ന പേരുണ്ടാവുന്നില്ല എന്ന ഒരൊറ്റ കാരണം കൊണ്ട് എതിര് വിഭാഗത്തിന്റെ അക്രമസംഭവങ്ങള് പിന്തുണക്കാവുന്നതായി മാറുമൊ സൂരജെ. സംഘപരിവാറിന്റെ അക്രമ പ്രവര്‍ത്തനങ്ങളെ "ഭീകരത"യായി തന്നെയാണ് ഞാന് കണക്കാക്കുന്നത്.\n>>ഈ രാജ്യത്ത് ആയിരങ്ങളുടെ കുരുതിക്ക് കാരണക്കാരനായ ഒരു മനുഷ്യന് ഒരു സംസ്ഥാനത്തെ വിഭജിച്ച് ഗെറ്റോകളുണ്ടാക്കിയും ഭീഷണിപ്പെടുത്തിയും ഭരിക്കുന്നു. ഒരു പുരാതന പള്ളി ഇടിച്ചു നിരത്താന് കര്‍സേവ നടത്തിയ വേറൊരുത്തന് പ്രധാനമന്ത്രിയാവാന് ഉടുപ്പും തുന്നി നടക്കുന്നു.\n*ഇതിനെതിരെ പ്രവര്‍ത്തിക്കേണ്ടത് അമ്പലം പൊളിച്ചോ, അതല്ലെങ്കില് കുറെ ഹിന്ദുക്കളെ കൊന്നൊടുക്കിയോ ആണെന്ന് കരുതുന്നുണ്ടോ?(ആരു പൊളിച്ചു ആരു കൊന്നു എന്നൊന്നും ചോദിച്ചേക്കല്ലെ. അങ്ങിനെ കരുതുന്നുണ്ടോ എന്നുള്ളതാണ് ചോദ്യം.)\n>>ഇതൊന്നും ഭീകരപ്രവര്‍ത്തനമല്ലാതെയാവുകയും അപ്പുറത്ത് "ബോംബു വച്ചു", "ഐ.എസ്.ഐ ബന്ധം", "പൊട്ടിത്തെറിച്ചു", "നുഴഞ്ഞുകയറി" എന്നീ വാക്കുകള്‍ക്കു ചുറ്റും കുറേ മുസ്ലീം നാമധേയങ്ങള് ചേര്‍ത്തുവച്ചാല് അത് "ഭീകര"ന്മാരെപ്പറ്റിയുള്ള അന്വേഷണാത്മക ഉഡായിപ്പ് റിപ്പോര്‍ട്ടാവുകയും ചെയ്യുന്ന രാഷ്ട്രീയ പരിസരത്തു നിന്നാണ് മഅദനിമാര് ഇസ്ലാമിക സ്വയം സേവക സംഘവും കൊണ്ട് ഇറങ്ങേണ്ടിവരുന്നത്.\n* ബെസ്റ്റ് അപ്പോ അതാണതിനുള്ള പ്രധിവിധി.\n>>"എല്ലാരും വിഷ സര്‍പ്പങ്ങള്" എന്നുപറഞ്ഞ് പരത്തിയടിക്കുമ്പോള് ഇല്ലാതാവുന്നത് കാര്യത്തിനും കാരണത്തിനും ഇടയ്ക്കുള്ള വരമ്പാണ്- ഒപ്പം പ്രശ്നപരിഹാരത്തിനുള്ള മാര്‍ഗ്ഗങ്ങളും. അന്യവല്‍ക്കരണത്തിന്റെയും പാര്‍ശ്വവല്‍ക്കരണത്തിന്റെയും "ഗെറ്റോ" പരിസരത്തു നിന്നും മതകീയസ്വത്വത്തിനുപരിയാണ് രാഷ്ട്രീയ സ്വത്വം എന്ന് പ്രഖ്യാപിച്ചുകൊണ്ട് മഅദനിമാര് മുഖ്യധാരയിലേക്കും പൊതുരാഷ്ട്രീയ പ്രക്രിയയിലേക്കും ഇറങ്ങിവരാന് തുടങ്ങുമ്പോള് വേണ്ട അണ്ണാ, അണ്ണന് അവിടിരുന്നു വര്‍ഗ്ഗീയം പ്രസംഗിച്ച് കാലക്ഷേപം ചെയ്തോ, ഞങ്ങള് ഇവിടെ വേറെ രാഷ്ട്രീയം കളിച്ചോളാം എന്നു പറയുന്ന മനസ്ഥിതിയെ വിളിക്കാവുന്ന കൃത്യമായ പേരാണ് "മൃദു ഹിന്ദുത്വ" എന്നത്. ആ 'മുട്ട'യില് നിന്നു തന്നെയാണ് മോഡിയെയും വരുണ്‍ഗാന്ധിയെയും അഡ്വാനിയെയും പോലുള്ള കരിമൂര്‍ഖന്മാരു വിരിഞ്ഞുവരുന്നത്.\n*അപ്പോ മഅദനിയെ മുഖ്യധാരയിലേക്കു കൈ പിടിച്ചു കൊണ്ടു വന്നതാണ് മാരകിസ്റ്റ് പാര്‍ട്ടി. അല്ലാതെ മുസ്ലീം വോട്ടില് കണ്ണു വച്ചല്ല. യഥാര്‍ത്ഥത്തില് ഇത്തരം മുട്ടുന്യായങ്ങളല്ലെ സുഹൃത്തെ "മൃദു ഹിന്ദുത്വ" ക്കാരെ സംഘപരിവാര് അനുഭാവികളാക്കി മാറ്റുന്നത്.\nഅണ്ണാ ഒരു ചോദ്യം കൂടി മഅദനി ഒരുപക്ഷെ കോണ്‍ഗ്രസ്സുമായായിരുന്നു ഈ സഖ്യം ഉണ്ടാക്കിയിരുന്നതെങ്കില് അണ്ണന് ഇതു തന്നെ പറയുമായിരുന്നോ?\nവിഷയം വഴിമാറിപ്പോകുന്നുവോ? മ്അദനി വിഷയത്തില് മാരീചന്റെ പോസ്റ്റ് ഇവിടെ. പിഎം മനോജിന്റെ ബ്ലോഗിലും അതേക്കുറിച്ചു് പോസ്റ്റുകളും ചര്‍ച്ചകളുമുണ്ടു്.\n“സ്വന്തം മുന്നണിയേക്കാള് മദനിയെ സ്നേഹിക്കുന്ന” - ഇതിലാണല്ലോ താങ്കള് കയറിപ്പിടിച്ചത്. “ഭീകരനായ മദനിയെ” എന്ന് ഞാന് പറഞ്ഞോ? ഏതാനും വോട്ടുകള്‍ക്കായി ഘടകകക്ഷികളെ പോലും തഴഞ്ഞ് മദനിയെ കൂടെ നിര്‍ത്താന് മാര്‍ക്സിസ്റ്റ് പാര്‍ട്ടി പാടുപെടുന്നതിനെയാണ് ഞാന് അവിടെ പരാമര്‍ശിച്ചത്. അല്ലാതെ മദനി ഭീകരവാദിയാണെന്നോ (അല്ലെന്നോ) ഞാന് പറഞ്ഞിട്ടില്ല, ഉദ്ദേശിച്ചിട്ടുമില്ല. മദനിയെ കൂടെ നിര്‍ത്തുന്നതിന്റെ ശരിതെറ്റുകള് അല്ല മറിച്ച് മതവും രാഷ്ട്രീയവും കലക്കി അതില് നിന്ന് മീന് പിടിക്കുന്നതിന്റെ ശരിതെറ്റുകളാണ് ഞാന് ഉദ്ദേശിച്ചത്. താങ്കള് എഴുതാപ്പുറം വായിച്ചത് എന്റെ കുറ്റമല്ല.\nമദനിക്കെതിരെ സംസാരിക്കുന്നവരെല്ലാം മൃദുഹിന്ദുത്വത്തിന്റെ വക്താക്കളാണെന്ന് “പരത്തിയടിക്കുന്നതും” ശരിയല്ല.\nതിരഞ്ഞെടുപ്പ് അടുത്ത് വരുമ്പോള് മതകീയസ്വത്വത്തിനുപരിയാണ് രാഷ്ട്രീയ സ്വത്വം എന്ന് “പ്രഖ്യാപിച്ചത്” കൊണ്ട് മാത്രം മദനി സ്വീകാര്യനാകും എന്ന അഭിപ്രായവും എനിക്കില്ല. പക്ഷേ അതല്ല ഇവിടത്തെ വിഷയം - അതിനെ പറ്റി തര്‍ക്കിച്ചാല് നമ്മള് എവിടേയും എത്താനും പോണില്ല.\nവിഷയം മാറ്റാന് താല്‍പര്യമില്ല - എങ്കിലും മറുപടി പറയാതെ ഒഴിയുന്നത് ശരിയല്ലെന്ന് തോന്നി.\nസെബിന്, ഹൂ വിനോട് പറയുന്നത് സൂരജിനോട് പറയുവാന് സാധിക്കുന്നില്ലല്ലോ അല്ലേ? സൂരജിനുള്ള മറുപടി ആയിരുന്നു ഹൂവിന്റേതു. മോഡിയോടുള്ളതു മദനിയോട് പറയാന് സാധിക്കാത്തതും ഈ അന്ധതയാണ്. മദനിയ്ക്കെതിരെ ഇപ്പോഴും അന്വേഷണമുണ്ട് എന്ന് മുഖ്യമന്ത്രി പറയുന്നത് എന്തുകൊണ്ടാണ്? അതൊന്നു വിശദീകരിക്കാമോ? അങ്ങിനെ ഇപ്പോഴും തീവ്രവാദ ബന്ധം അന്വേഷിക്കുന്ന ഒരാളുമായി സ്റ്റേജില് കയറി ഇരിക്കുവാന് എന്നു മുതലാണ് ഇടതുപക്ഷ സഹയാത്രികര്‍ക്ക് തോന്നിത്തുടങ്ങിയതു?\nമദനിക്കെതിരെ സംസാരിക്കുന്നവരെല്ലാം മൃദുഹിന്ദുത്വത്തിന്റെ വക്താക്കളാണെന്ന് “പരത്തിയടിക്കുന്നതും” ശരിയല്ല. - ചുരുക്കം പറഞ്ഞാല് സിപി‌എം നെതിരെ സംസാരിക്കുന്നവര് അതിപ്പോള് കേരളത്തിന്റെ മുഖ്യമന്ത്രി ആയാലും ശരി മൃദുഹിന്ദുത്വത്തിന്റെ വക്താക്കളാണ്, അതിനു അമ്പലം വരെയൊന്നും പോണ്ട രാജേ.\nവിഷയത്തില് നിന്നും ഒരല്പം മാറുന്നതിനു രാജ് നീട്ടിയത്തിനോട് ക്ഷമാപണം. ഹൂവിന്റെ ചോദ്യങ്ങള്‍ക്ക് മറുപടി:\nസംഘ പരിവാര് അക്രമങ്ങള്‍ക്ക് "ഭീകരത" എന്ന പേരുണ്ടാവുന്നില്ല എന്ന ഒരൊറ്റ കാരണം കൊണ്ട് എതിര് വിഭാഗത്തിന്റെ അക്രമസംഭവങ്ങള് പിന്തുണക്കാവുന്നതായി മാറുമൊ സൂരജെ....ഇതിനെതിരെ പ്രവര്‍ത്തിക്കേണ്ടത് അമ്പലം പൊളിച്ചോ, അതല്ലെങ്കില് കുറെ ഹിന്ദുക്കളെ കൊന്നൊടുക്കിയോ ആണെന്ന് കരുതുന്നുണ്ടോ?(ആരു പൊളിച്ചു ആരു കൊന്നു എന്നൊന്നും ചോദിച്ചേക്കല്ലെ. അങ്ങിനെ കരുതുന്നുണ്ടോ എന്നുള്ളതാണ് ചോദ്യം.)\nബ്രാക്കറ്റിലിട്ടിരിക്കുന്ന ജാമ്യം തന്നെ ഉത്തരമായി വരും എന്ന് മുന് കൂട്ടിയറിഞ്ഞ് ഓട്ടയടച്ച ബുദ്ധിക്കു സലാം ;)) പക്ഷേ എന്തുചെയ്യാന് സുഹൃത്തേ അതില്‍ത്തന്നെയാണ് താങ്കള്‍ക്കുള്ള ഉത്തരവും. ബാബറിപൊളിക്കലുകളും ഗുജറാത്തുകളും മുംബൈകളും മറ്റസംഖ്യം നരവേട്ടകളും തുറന്ന സമൂഹത്തില് പകല്‍വെളിച്ചത്തില് നടത്തിയവര് ഇന്നും വിചാരണകള്‍ക്കതീതരായി സമൂഹത്തില് വോട്ടും തേടി ഇറങ്ങുന്നു. മാധ്യമ/സാമൂഹിക വിചാരണകള്‍ക്കതീതരായി പൊതുവേദികളില് ആദരിക്കപ്പെടുന്നു. നേരാംവണമുള്ള ഒരു നിയമനടപടി പോലും നേരിടാതെ രക്ഷപ്പെടുകയും പിന്നെയും പിന്നെയും വര്‍ഗ്ഗീയ വിഷം വമിപ്പിച്ചുകൊണ്ട് പ്രചരണങ്ങളിലേര്‍പ്പെടുകയും ചെയ്യുന്ന രാജ്യത്ത് ഇസ്ലാമികഭീകരവാദത്തിനു ചുരുങ്ങിയ തോതിലെങ്കിലും ലോക്കല് സപ്പോര്‍ട്ടുണ്ടാവുന്നതില് എന്തതിശയം ? സംഘപരിവാരിന്റെ അതിക്രമങ്ങളെ ഭീകരതയായി കാണേണ്ടത് ഒറ്റയ്ക്കും തറ്റയ്ക്കും ജനവിഭാഗങ്ങളല്ല. ലഷ്കര്-ഇ-തയ്ബയ്ക്കും സിമിക്കും നേരെയുള്ള നടപടികളുടെ അതേ ആര്‍ജ്ജവം തന്നെ ഇവറ്റകള്‍ക്കെതിരെയും ഉണ്ടാവണം. ഭീകരാക്രമണകേസുകളില് പിടിക്കപ്പെടുന്ന പ്രതികളോട് എന്താണോ രാജ്യത്തിന്റെ പ്രതികരണം, അതു തന്നെയാവണം തൊഗാഡിയമാരോടും വരുണ് ഗാന്ധിമാരോടും നരേന്ദ്രമോഡിമാരോടും ലാല് കൃഷ്ണമാരോടും മുത്തലിക്കുമാരോടുമൊക്കെ. ഭീകരവാദങ്ങളെ തൂക്കിനോക്കുന്ന ത്രാസുകള് സന്തുലിതമാവുന്നതപ്പോഴാണ്.\nപിന്നെ, മഅദനി ചെയ്തപോലെ ഇസ്ലാമിക സ്വയം സേവക സംഘവും കൊണ്ടിറങ്ങണം എന്നതാണ് ഹൈന്ദവഭീകരതയ്ക്കുള്ള പ്രതിവിധി എന്ന് ഞാന് പറഞ്ഞോ മാഷേ ? അതാണ് പ്രതിവിധി എന്നത് താങ്കളുടെ അതിവായനയാണ്. എന്റെ വായില് തിരുകല്ലേ.\nഅപ്പോ മഅദനിയെ മുഖ്യധാരയിലേക്കു കൈ പിടിച്ചു കൊണ്ടു വന്നതാണ് മാരകിസ്റ്റ് പാര്‍ട്ടി. അല്ലാതെ മുസ്ലീം വോട്ടില് കണ്ണു വച്ചല്ല. യഥാര്‍ത്ഥത്തില് ഇത്തരം മുട്ടുന്യായങ്ങളല്ലെ സുഹൃത്തെ "മൃദു ഹിന്ദുത്വ" ക്കാരെ സംഘപരിവാര് അനുഭാവികളാക്കി മാറ്റുന്നത്.\n'മഅദനി റീഹാബിലിറ്റേഷന് പ്രോഗ്രാ'മല്ല മാര്‍ക്സിസ്റ്റ് പാര്‍ട്ടി നടത്തുന്നത് എന്നാണ് എന്റെ അറിവ്. വോട്ടുകിട്ടാന് തന്നെയാണ് പി.ഡി.പിയെ കൂട്ടുപിടിക്കുന്നതു സംശയമില്ല. അതുവഴി മഅദനിയും അയാളുടെ പ്രസ്ഥാനവും പൂര്‍വാശ്രമത്തില് പ്രതിനിധീകരിച്ച 'തീവ്ര ഇസ്ലാമിസ'ത്തെ മുഖ്യധാരാ ജനാധിപത്യത്തിലേക്കും political processലേക്കും കൊണ്ടുവരാനാവുമെങ്കില് എന്താണു തെറ്റ് ?\nമഅദനി വഴി ഇടതു പാര്‍ട്ടികള്‍ക്ക് മുസ്ലീം വോട്ടു കിട്ടിയാല് എങ്ങനെയാണ് "മൃദു ഹിന്ദുത്വ" ക്കാരന് സംഘപരിവാര് അനുഭാവികളാകുക ? മുസ്ലീങ്ങള്‍ക്കെന്താ വോട്ടില്ലേ ? അവര്‍ക്കെന്താ ഇടതുപക്ഷത്തിനു വോട്ടുചെയ്യാന് പാടില്ലേ ? മുസ്ലീങ്ങള് അങ്ങനെ കൂട്ടത്തോടെ ഏതെങ്കിലും പാര്‍ട്ടിക്ക് വോട്ടുചെയ്താല് എന്താണു സംഭവിക്കുക ? " മുട്ടുന്യായങ്ങ"ളെന്ന് താങ്കളാരോപിക്കുന്നവയൊന്നും ഇല്ലാത്ത കാലത്താണ് ബാബറി പൊളിക്കലും കലാപങ്ങളും ഗുജറാത്തുമൊക്കെ ഉണ്ടായതെന്ന് കൂടി ഓര്‍ക്കുക. 86% ഹിന്ദുമതവിശ്വാസികളുള്ള രാജ്യത്ത് അപ്പോള് "മൃദു ഹിന്ദുത്വ"ക്കാരന് സംഘപരിവാരിയാവുന്നതിന്റെ ജനിതകം വേറെയാണ്. അതിന് 12% വരുന്ന മുസ്ലീങ്ങളുടെയും 2%വരുന്ന ക്രൈസ്തവരുടെയും ‘വോട്ടുബല’ത്തിന്റെ രാഷ്ട്രീയത്തെ പിടിച്ച് ന്യായം കണ്ടെത്തുന്ന വിദ്യയും വേറെ.\nകോണ്‍ഗ്രസ്സുകാരുമായി മഅദനി മുന്‍പ് സഖ്യമുണ്ടാക്കിയിട്ടുണ്ടല്ലോ. ഇല്ലേ അണ്ണാ ? മഅദനി ഗുരുതരമായ കുറ്റങ്ങള് ചുമത്തപ്പെട്ട് ജയിലില് കിടക്കുമ്പോള്, കോടതികള് മൂപ്പരെ തെറ്റുകാരനല്ല എന്ന് വിധിക്കുന്ന കാലത്തിനും എത്രയോ മുന്‍പേ, തീവ്രനിലപാടുകളും ശൈലിയും തള്ളിപ്പറയുന്നതിനും മുന്‍പേ പിഡിപിയുമായി സഖ്യമുണ്ടാക്കിയിട്ടുണ്ട് കോണ്‍ഗ്രസ്സും ലീഗുമൊക്കെ എന്നാണ് എന്റെയറിവ്. അതാതുകാലത്തെ രാഷ്ട്രീയ നിലപാടില് അവര് അങ്ങനെ ആരെയൊക്കെ പിന്തുണച്ചു. അത് അവരുടെ ന്യായം. ബജരംഗ ദളിനും സ്വയം സേവക സംഘത്തിനും ബി.ജെ.പിക്കും മുഖ്യധാരാ രാഷ്ട്രീയത്തില് കിട്ടുന്ന പൊതുവേദി അവര്‍ക്കും കിട്ടണം അണ്ണാ. കോണ്‍ഗ്രസ്സുമായി ചേര്‍ന്നായാലും ഇടതുപാര്‍ട്ടികളുമായി ചേര്‍ന്നായാലും അവര് മുഖ്യധാരാ രാഷ്ട്രീയത്തില് വരുന്നു എന്നതിനെയാണ് ഞാന് സ്വാഗതം ചെയ്യുക.\n"വര്‍ഗ്ഗീയശക്തികളെ അധികാരകേന്ദ്രങ്ങളില് നിന്നും അകറ്റി നിര്‍ത്തുക.?"\nഏതു രാഷ്ട്രീയ പാര്‍ട്ടിയാണു ജാതീ മത കാര്‍ഡുകള് ഇറക്കി ഇലക്ഷ്നില് കളിക്കാത്തതു സാര്..?\nസൂരജ്. ക്ലാപ്പ്, ക്ലാപ്പ്. അഭിനന്ദനങ്ങള്, മറുപടിയില് കാട്ടിയ ആര്‍ജവത്തിന്. കളിയാക്കിയതല്ല മനസ്സില് തട്ടിതന്നെ. ചെറിയൊരഭിപ്രായ വത്യാസം മാത്രം താഴെ കൊടുക്കുന്നു. ബാക്കിയെല്ലാം യോജിക്കുന്നു.\n>>>പൂര്‍വാശ്രമത്തില് പ്രതിനിധീകരിച്ച 'തീവ്ര ഇസ്ലാമിസ'ത്തെ മുഖ്യധാരാ ജനാധിപത്യത്തിലേക്കും political processലേക്കും കൊണ്ടുവരാനാവുമെങ്കില് എന്താണു തെറ്റ് ?\n*അതാണ് തെറ്റ് ആ തീവ്ര ഇസ്ലാമിസത്തെ മുഖ്യധാരാ ജനാധിപത്യത്തിലേക്ക് അതേപടി കൊണ്ടു വരുന്നത്. തീവ്ര ഹിന്ദു വാദികള് ഇവിടെ മുഖ്യധാരയിലില്ലെ എന്നു ചോദിച്ചാല് അതിനുള്ള പരിഹാരം ഇതല്ല എന്നാണ് എന്റെ മറുപടി. ഏതായാലും ചര്‍ച്ച വഴി തെറ്റിക്കുന്നില്ല. ഈ വിഷയത്തിലുള്ള ചര്‍ച്ച ഇതോടെ നിര്‍ത്തുന്നു. നന്ദി.\nകോണ്‍ഗ്രസ്സുമായി ചേര്‍ന്നായാലും ഇടതുപാര്‍ട്ടികളുമായി ചേര്‍ന്നായാലും അവര് മുഖ്യധാരാ രാഷ്ട്രീയത്തില് വരുന്നു എന്നതിനെയാണ് ഞാന് സ്വാഗതം ചെയ്യുക.\nഈ ‘അവര്’ എന്നു ഉദ്ദേശിച്ചതു മദനിയെപ്പോലെയുള്ളവരെ ആയിരിക്കുമല്ലോ അല്ലേ? അല്ലാതെ മുസ്ലീങ്ങളെ അല്ലല്ലോ അല്ലേ?\nഈ ന്യായവാദങ്ങള് നിരത്തുമ്പോള്\nഒരു മുസ്ലീം പ്രസിഡന്റിനെ വരെ ഇന്ത്യക്കു തന്ന\nബി.ജെ.പിയെ എന്തിനു അകറ്റി നിറുത്തണം? മുസ്ലീങ്ങള് കൂട്ടത്തോടെ ബി.ജെ.പിയില്\nചേക്കേറുമ്പോള് ചേക്കേറരുത് എന്ന് ഫത്വ വരെ ഇറക്കുന്നു. അപ്പോള് പൊന്നോമന പാര്‍ട്ടിയായ ബി.ജെ.പിയെ എന്തിനു അകറ്റി നിറുത്തണം? ഈ ലിങ്കൊന്നു നോക്കണേ സൂരജേ. ആ ചിത്രങ്ങളും. പാവം ബി.ജെ.പി - രാജേ ഇങ്ങിനെയൊക്കെ എഴുതല്ലേ. ബാബറി മസ്ജിദിനു ശേഷം പുഴയില് ഒരുപാട് വെള്ളം ഒഴുകി.\nഈ കഴിഞ്ഞ കര്‍ണാടക തിരഞ്ഞെടുപ്പില് 25% മുസ്ലീം വോട്ട് ബി.ജെ.പിക്ക് കിട്ടിയത്രേ. എല്ലാം വോട്ടിനു മാത്രം വേണ്ടിയാവുമ്പോള് എല്ലാം ശരിയാവുന്നു. അല്ലേ? ആടു പട്ടിയും ആനയും ഒക്കെ ആവാമല്ലോ? വോട്ടാണല്ലോ പ്രശ്നം. യേത്?\nപോസ്റ്റിന്റെ താഴെ ഒരു വിരലടയാളം. ഈ ചെറിയ പോസ്റ്റില് സൂചിപ്പിച്ചിട്ടുള്ള പല ദ്വന്ദങ്ങളെ --ഹിന്ദു/മുസ്ലീം, ഇന്ത്യന്/അഭാരതീയന്, ഹിന്ദു ദേശീയവാദി/ദേശീയ മൂസ്ലിം(അര്‍ത്ഥം എത്ര മാറുന്നു), ഭൂരിപക്ഷം/ന്യൂനപക്ഷം -- പറ്റി എഴുതിയിട്ടുള്ള ഒരു മുസ്ലിമിനു ഇന്ത്യാക്കാരന് ആയിക്കുടെ? എന്ന ഗ്യാനേന്ദ്ര പാണ്ഡെയൂടെ ലേഖനം വായിക്കേണ്ടതാണു.\nപാലത്തിനടിയിലൂടെ ഒരു പാട് വെള്ളമൊഴുകിപ്പോയി എന്നല്ലേ ചൊല്ല്?\n“ചുല്യാറ്റിന്റെ തിരുത്ത് അവസാനത്തെ തിരുത്തായിരുന്നു. പിന്നീടു വന്ന കാലം തിരുത്തിന്റേതായിരുന്നില്ലല്ലോ. അമ്പലത്തില് നിത്യവും പോകുന്നവര് സംഘ്‌പരിവാര് അനുഭാവിയല്ലെന്നു തെളിയിക്കേണ്ടി വരുന്നതിന്റെയും നിസ്കാരത്തഴമ്പുള്ളവര് ഇന്ത്യയെ തങ്ങള് അഗാധമായി സ്നേഹിക്കുന്നുവെന്നു മാറിമാറി തെളിയിക്കേണ്ടി വരുന്നതിന്റെയും വേദനയേറിയ തുടക്കമായിരിക്കണം സുഹ്‌റയിലേത്.“ വെള്ളമൊഴുകിയതും ഒഴുക്കിയതും എങ്ങനെയെന്ന് രാജ് സൂചിപ്പിച്ചിരിക്കുന്നുണ്ടല്ലോ ഈ വരികളില്. അത് ശരിയല്ലെന്നാണോ പറഞ്ഞു വരുന്നത്?\nരാജിന്റെ പോസ്റ്റിനടിയില് എന്റെ ഒപ്പ്.\nകരിമൂര്‍ഖനന്മാരെ എതിരിടേണ്ടത് അവരുടെ യുഗ്മനൃത്തം കണ്ടു കൊതിമൂത്തുനില്‍ക്കുന്ന വെള്ളിക്കെട്ടന്മാരെയും ശംഖുവരയന്മാരെയും കൂ‍ട്ടുപിടിച്ചാവരുത് എന്നൊരു പ്രാര്‍ത്ഥന.\nഅമ്പലത്തില് പോകുന്ന എല്ലാ ഹിന്ദുവും ആര് എസ് എസ് കാരന് എന്ന് മുദ്രകുത്തപ്പെടുന്നുണ്ടാവില്ല. പക്ഷേ ഒരുവന്റെ നെറ്റിയിലെ കുറിയുടെ നീളവും നിറവും നോക്കിയോ കയ്യിലെ ചരടുകളുടെ എണ്ണവും പഴമയും നോക്കിയോ വിധി കല്പിക്കുന്ന മതേതരവാദികള് നാട്ടില് ധാരാളമുണ്ട്. അതിലും കഷ്ടമാണ് ഹിന്ദു എന്തു വിശ്വസിക്കണം, ഏതു ഗുരുവാണ് ഹിന്ദുക്കള്‍ക്ക് യോഗ്യന് എന്നൊക്കെ അവിശ്വാസികള് തീരുമാനിക്കുന്ന നാളുകള് വരുന്നത്. കാളമൂത്രം കുടിക്കുന്നവരെല്ലാം തരം കിട്ടിയാല് മുസ്ലീമിനെ കൊല്ലും എന്ന് പറഞ്ഞു നടക്കുന്നതും ഹിന്ദുവെന്നാല് മാങ്ങാണ്ടിയാണോ അമ്പഴങ്ങയാണോ എന്നറിയാത്ത അവിശ്വാസികളും അജ്ഞേയവാദികളുമൊക്കെയാണ്.\nഓരോ ചലനത്തിലും രാഷ്ട്രത്തോടുള്ള കൂറ് പ്രകടമായിക്കാണിക്കേണ്ടി വരുന്ന ഇന്‍ഡ്യന് മുസ്ലീമിന്റെ ഒടുങ്ങാത്ത വേദനയ്ക്കു മുമ്പില് ഹിന്ദുവിന്റെ ഈ ദുഖം വെറും മൈനര് ഇച്ച് മാത്രമാണെന്ന് അറിയാഞ്ഞിട്ടല്ല. കാവിമുണ്ടുടുത്ത് കുങ്കുമക്കുറിയണിഞ്ഞ് നിസ്സാറിനൊപ്പം കുട്ടിയും കോലും കളിച്ചുകൊണ്ടിരുന്നപ്പോഴും ത്രേസ്യാക്കൊച്ചിനെ നോക്കി ചൂളമടിച്ചുകൊണ്ടിരുന്നപ്പോഴും എന്നെയാരും പരിവാറുകാരാ എന്ന് വിളിച്ചിട്ടില്ല. അതു പക്ഷെ 1992 ഡിസംബര് ആറിനുമുമ്പായിരുന്നു. എന്റെ സ്വത്വവും എനിക്ക് നഷ്ടപ്പെട്ടത് ആ ദിവസമായിരുന്നു.\nഒരു ചുല്യാറ്റിനെ തേടി നടക്കുകയാണു ഞാന്. ഒരു തിരുത്ത് മോഹിച്ച്...\nഅമ്പലപ്രശ്നം വീണ്ടും വീണ്ടും വരുന്നതു കണ്ട് ഒരു കാര്യം ചോദിച്ചോട്ടെ. ഹിന്ദുക്കളില് ബഹുഭൂരിപക്ഷവും അമ്പലങ്ങളില് കേറാന് തുടങ്ങിയത് എന്നു തൊട്ടായിരിക്കുമെന്നറിയാമല്ലോ. അവരുടെ അമ്പലം കയറല് സാധ്യമാക്കുകയെന്നത് അത്രക്കങ്ങോട്ട് ഈസിയായി നടന്ന കാര്യമല്ലെന്നുമറിയാമെന്നു കരുതുന്നു. അത് സാധ്യമാക്കാന് വേണ്ടി കുറേ കൊള്ളാവുന്ന അവിശ്വാസികളും സമരം ചെയ്തിരുന്നു. എകെജിയും മറ്റും. അമ്പലമൊക്കെ കയ്യടക്കി വച്ചിരുന്ന പരിഷകള് അന്നു തിരഞ്ഞു പിടിച്ചു തല്ലിയത് അവരെയായിരുന്നു. അങ്ങനെ ബഹുഭൂരിപക്ഷം വരുന്ന ഹീന്ദുക്കളെയും ‘നടയ്ക്കു പുറത്തു നിര്‍ത്താന്‘ പഠിച്ചതും പഠിക്കാത്തതുമായ സകല അടവും പയറ്റിയ പരമപോക്രികളുടെ പുതിയ പതിപ്പുകളാണ് കാലം മാറുകയും പഴയ പരിപ്പൊന്നും വേവിക്കാന് അടുപ്പും കലവുമില്ല്ലെന്നു തിരിച്ചറിയുകയും ചെയ്തപ്പോള് “ഞങ്ങള് ഹിന്ദുക്കളെല്ലാം പീഡിപ്പിക്കപ്പെടുന്നേ, ലേബലടിക്കപ്പെടുന്നേ..”യെന്ന പുതിയ നമ്പരിറക്കുന്നത്. പ്രശ്നമെന്താന്നു വച്ചാല് ‘ഈ പരിപ്പും സഞ്ചിയില് തന്നെ വച്ചേരെ മക്കളെ’യെന്നു പറയാന് ആളുണ്ടായിപ്പോയി, ഒരാളല്ല,ഒരു പാടു പേര്.\nരാജേ, ഓഫാണെന്നറിയാം. വേറെ വഴിയില്ല.\nവിഷയം കറങ്ങിത്തിരിഞ്ഞ്, ആരൊക്കെയാണ് ഹിന്ദുവെന്ന നിര്‍വചനത്തിലേയ്ക്ക് വരുന്നുണ്ടല്ലോ... പഴയ നീറ്റലുകളുടെ വേദന പുതിയ നീറ്റലുകള്‍ക്കുണ്ടോന്ന് ചുമ്മാതൊന്നന്വേഷിക്കാം...\nപരാജിതനോട്, ഹിന്ദുമതത്തിലെ അനാചാരങ്ങള്‍ക്കെതിരേ പൊരുതാനും പ്രാചീനഗ്രന്ഥങ്ങളിലെ പോക്കണംകേടുകളും ഇന്‍കണ്‍സിസ്റ്റന്‍സികളും പുറത്തുകൊണ്ടുവരാനുമൊക്കെ അവിശ്വാസികള് നടത്തിയ പ്രവര്‍ത്തനങ്ങളെ മാനിക്കുന്നവനാണ് ഞാന്. ആചാരമോ പുസ്തകമോ അല്ല വിശ്വാസം എന്ന് പുതിയകാല അവിശ്വാസികള് മനസ്സിലാക്കുന്നില്ല എന്നിടത്താണ് പ്രശ്നം. ക്ഷേത്രപ്രവേശനം എന്ന സോഷ്യല് നീഡിനെ വിശ്വാസം എന്ന വ്യക്ത്യാനുഭവവുമായി കൂട്ടിക്കലര്‍ത്തരുത്.\nപഴയ നീറ്റലുകളുടെ ആയിരത്തിലൊന്ന് വേദനയുണ്ടാവില്ല പുതിയ നീറ്റലിന്. പക്ഷെ പുതിയ നീറ്റലിന്റെ വേദന പഴയ നീറ്റലുകള്‍ക്കൊട്ട് പരിഹാരവുമല്ല.\nരാജേ ഓഫുകള്‍ക്ക് മാപ്പ്.\nഇന്ത്യപോലെ മൂന്നാം സമൂഹത്തിൻ മൃഗീയഭൂരിപക്ഷമുള്ള ഒരു മൂന്നാം ലോകരാജ്യത്ത് മൂന്നാം കിട രാഷ്ട്രീയത്തിൽ ഏറ്പ്പെടാത്ത ഒരു പാറ്ട്ടിയും ഭരിയ്ക്കുകയില്ല, മൂന്നാം കിട അഭിരുചികളെ പ്രീതിപ്പെടുത്താത്ത ഒരു നടനും സൂപ്പറതാരമാകുകയില്ല, മൂ‍ന്നാ..മൂന്നാമതൊരു ഉദാഹരണം കിട്ടുന്നുമില്ല.\nതിരിച്ചുപറഞ്ഞാൽ ആരെങ്കിലും ഭരിച്ചിട്ടുണ്ടെങ്കിൽ അവരൊക്കെ മൂന്നാംകിട രാഷ്ട്രീയം കളിച്ചിട്ടുണ്ട്, ആരൊക്കെ സൂപ്പറ്താരമായിട്ടുണ്ടോ അവരൊക്കെ മൂന്നാം സമൂഹത്തിൻ പ്രിയ്യപ്പെട്ടവരായിട്ടുണ്ട് എക്സട്രാ എക്സട്രാ എന്നു വരും.\nഇനി ബ്ലോഗറ്മാരുൾപ്പെടുന്ന രാജ്യത്തെ എജ്യൂകേറ്റഡ് അപ്പറ്ക്ലാസ്സിന്റെ കാര്യമാണെങ്കിൽ അവറ്ക്ക് ഈ വക ‘തറവേല’കളൊക്കെ കുട്ടിക്കളിപോലെ മനസ്സിലാവും. അപ്പോൾ ഒന്നുകിൽ അവറ് അരാഷ്ട്രീയനായിമാറി ആത്മഹത്യയെക്കുറിച്ചൊക്കെ ചിന്തിയ്ക്കും, അല്ലെങ്കിൽ പാറ്ട്ടികളുടെ: വികസനം, ആരോഗ്യം, വിദ്യാഭ്യാസം etc. നയങ്ങൾ പോലുള്ള പ്രീമിയം പൊളിറ്റിക്സ് മാത്രം വെച്ച് താരതംയം ചെയ്ത് വോട്ട് ചെയ്യും.\nകേരളത്തിലെ ഉദാഹരണം തന്നെയെടുക്കുക, മദനിയെ കൂട്ടുപിടിച്ചു എന്നതുമാത്രം വെച്ച് ഇടതിനു വോട്ട് ചെയ്യാതിരിയ്ക്കാനൊന്നും ഒരു അഭ്യസ്തവിദ്യൻ ആവില്ല. ദി അദറ് ഓപ്ഷനായ കോൺഗ്രസ്പാറ്ട്ടി മൈനോറിറ്റിയെ അപ്പീസ് ചെയ്യാൻ കാട്ടിക്കൂട്ടുന്ന വേലകളും അവൻ കാണുന്നുണ്ട്. അപ്പോൾപ്പിന്നെ വോട്ട് ചെയ്യണമെങ്കിൽ ഈ വശം തന്നെ വിട്ടുകളയണമെന്ന് വരും. ആകെമൊത്തം ടോട്ടൽ നോക്കാൻ തുടങ്ങിയാൽ വോട്ട് ചെയ്യണ്ടാന്ന് വെയ്ക്കേണ്ടി വരും.\nഅപ്പോൾപ്പിന്നെ ഞങ്ങൾ ബലാത്സംഗം ചെയ്തത് സവറ്ണ്ണസ്ത്രീയെയല്ലേ, നിങ്ങൾ ദളിതയുവതിയെത്തന്നെ ബലാത്സംഗം ചെയ്തില്ലേ എന്ന മട്ടിലുള്ള ചറ്ച്ചകളിലൊന്നും വലിയ കാര്യമില്ല.\nഒരു അഭ്യസ്തവിദ്യനായ, വിവരമുള്ള ഇന്ത്യൻ യുവാവിൻ ഇന്ത്യയിലെ ജനാതിപത്യപ്രക്രിയയിൽ (രാഷ്ട്രീയത്തിൽ എന്നല്ല ഉദ്ധേശിച്ചത്) ആസോഫ് നൌ പങ്കെടുക്കണമെന്നുണ്ടെങ്കിൽ അവൻ സി ക്ലാസ്സ് പൊളിറ്റിക്സിനെക്കുറിച്ച് അധികം ബോതറ് ചെയ്യാതിരിയ്ക്കണ്ടി വരും.\nജനങ്ങൾ മിടുക്കരായി ഭരണമികവ്, നേതൃത്വം, രാഷ്ട്രീയദറ്ശനം പോലുള്ള സാങ്കേതിക കാര്യങ്ങൾ വെച്ച് വോട്ട് ചെയ്യുന്നകാലം വരുമാറാകട്ടെ എന്നു പ്രാറ്ത്ഥിയ്ക്കുവാൻ മാത്രമേ നമുക്കിത്തരുണത്തിൽ ആവതുള്ളൂ. അല്ലെങ്കിൽ ആ നിലവാരത്തിലേയ്ക്ക് കാര്യങ്ങൾ എത്താൻ എന്തുചെയ്യാനാവും എന്ന് ചറ്ച്ചചെയ്യാം, കണ്ടെത്തലുകൾ മുന്നോട്ട് വെയ്ക്കാൻ വല്ല ചാനലുകളും നിറ്മ്മിയ്ക്കാൻ എങ്ങനെ പറ്റും എന്നാലോചിയ്ക്കാം.\nഇപ്പറഞ്ഞ കാരണം കൊണ്ടുതന്നെ നമ്മുടെ നാട്ടിലെ അഭ്യസ്തവിദ്യറ് സി ക്ലാസ്സ് പൊളിറ്റിക്സ് ചറ്ച്ച ചെയ്ത് നേരം കളയുന്നതിനെക്കുറിച്ച് എനിയ്ക്ക് വ്യക്തിപരമായി ‘പുശ്ച‘മാൺ.\nഅയൽ‌ക്കാരാ, അവിശ്വാസികളുടെ പ്രവർത്തനത്തെ താങ്കൾ മാനിക്കുന്നുവോ ഇല്ലയോ എന്നതവിടെ നിൽക്കട്ടെ. മഹാഭൂരിപക്ഷം ഹിന്ദുജനതയെ ക്ഷേത്രപരിസരത്ത് നിന്നു തുരത്തി വിട്ടിരുന്ന ദുർ‌ഭൂതങ്ങളുടെ പുതുരൂപങ്ങളാണ് ഹിന്ദുജനതയുടെ മുഴുവൻ രക്ഷാകർ‌ത്തൃത്വം തങ്ങൾ‌ക്കാണെന്നും ഹിന്ദുജനത പീഡിപ്പിക്കപ്പെടുകയാണെന്നുമൊക്കെ കിട്ടുന്ന തക്കത്തിലെല്ലാം ഉദ്‌ഘോഷിക്കുന്നത്. ആ ഉദ്ഘോഷിക്കലിനെ താങ്കൾ മാനിക്കുന്നുവോ ഇല്ലയോ എന്നു പറയുക. കുറച്ചു കൂടി ക്ലാരിറ്റി കിട്ടും.\nപിന്നെ, കാവിമുണ്ടും കുറിയുമൊക്കെ തൊട്ടു ത്രേസ്യാക്കൊച്ചിനെ ചൂളമടിച്ചാൽ പണികിട്ടുന്നത് സംഘിയാണെന്ന ലേബലിന്റെ മേലൊന്നുമല്ല കേട്ടോ. :) നമ്മുടെ നാട്ടിൽ ഇപ്പോഴും മിശ്രപ്രണയം, വിവാഹം ഒക്കെ അവിശ്വാസികളുടെയിടയിലല്ലേയുള്ളൂ. താങ്കളും വിശ്വാസി, ത്രേസ്യാക്കൊച്ചിന്റെ അപ്പനും വിശ്വാസി എന്ന ലൈനാവുമ്പം പണി എപ്പോ കിട്ടിയെന്നു ചോദിച്ചാൽ മതി.\nഎന്തായാലും, അമ്പലത്തിൽ പോകുന്നവരെയും ഗുരുവായൂരിലും അമ്മച്ചിവീട്ടിലും ഒക്കെ നേർ‌ച്ച നേരുന്നവരെയും അവിശ്വാസികളും ഇടതന്മാരുമൊക്കെ ‘സംഘിക‘ളായാണ് കാണുന്നതെന്ന താങ്കളുടെ വിശ്വാസം തെറ്റിദ്ധാരണയാണ്. അങ്ങനെ പ്രചരിപ്പിക്കേണ്ട ആവശ്യമുള്ളവരുടെ കൂട്ടത്തിലാണ് താങ്കൾ എന്നു കരുതുന്നുമില്ല. അതു കൊണ്ടാണ് തെറ്റിദ്ധാരണയെന്ന വാക്ക് തന്നെയുപയോഗിച്ചത്.\nമധുസൂദനൻ പേരടി, ആ ‘പുച്ഛപ്രയോഗം’ കലക്കി. കൂതറ പൊളിറ്റിക്സ് ചർ‌ച്ച ചെയ്തു മാത്രം ശീലമുള്ള അടിയങ്ങൾ‌ക്ക് അങ്ങയെപ്പോലെ അഭ്യസ്തവിദ്യരും സംസ്കൃതചിത്തരുമായ ഒന്നാംകിട പൌരന്മാരോടുള്ള കടുത്ത പുച്ഛത്തിന്റെ ഏഴയലത്തു വരില്ല അങ്ങയുടെ പരിഷ്കൃതവും സൌ‌മ്യവുമായ പുച്ഛമെന്നു മാത്രം പറഞ്ഞോട്ടെ.\n"ഈ ന്യായവാദങ്ങള് നിരത്തുമ്പോള് ഒരു മുസ്ലീം പ്രസിഡന്റിനെ വരെ ഇന്ത്യക്കു തന്ന ബി.ജെ.പിയെ എന്തിനു അകറ്റി നിറുത്തണം? മുസ്ലീങ്ങള് കൂട്ടത്തോടെ ബി.ജെ.പിയില് ചേക്കേറുമ്പോള് ചേക്കേറരുത് എന്ന് ഫത്വ വരെ ഇറക്കുന്നു. അപ്പോള് പൊന്നോമന പാര്‍ട്ടിയായ ബി.ജെ.പിയെ എന്തിനു അകറ്റി നിറുത്തണം?"\nഈ ചോദ്യങ്ങള് "ഭാരതീയ ജനതാ പാര്‍ട്ടിക്കെതിരെ വോട്ടു ചെയ്യു“. എന്നു പറഞ്ഞ് പോസ്റ്റിട്ട രാജ് നീട്ടിയത്ത് ജീയോട് ചോദിക്കുക.\nഅദ്ദേഹം ഇഞ്ചിതന്ന ലിങ്കെല്ലാം നോക്കിയിട്ട് എന്തുത്തരം നല്‍കുന്നു എന്ന് കേള്‍ക്കാന് എനിക്കും ആഗ്രഹമുണ്ട്. അതുകഴിഞ്ഞിട്ടാവാം എന്റെ ന്യായം. യേത് ;)\n"ഒരു അഭ്യസ്തവിദ്യനായ, വിവരമുള്ള ഇന്ത്യൻ യുവാവിൻ ഇന്ത്യയിലെ ജനാതിപത്യപ്രക്രിയയിൽ (രാഷ്ട്രീയത്തിൽ എന്നല്ല ഉദ്ധേശിച്ചത്) ആസോഫ് നൌ പങ്കെടുക്കണമെന്നുണ്ടെങ്കിൽ അവൻ സി ക്ലാസ്സ് പൊളിറ്റിക്സിനെക്കുറിച്ച് അധികം ബോതറ് ചെയ്യാതിരിയ്ക്കണ്ടി വരും....ഇപ്പറഞ്ഞ കാരണം കൊണ്ടുതന്നെ നമ്മുടെ നാട്ടിലെ അഭ്യസ്തവിദ്യറ് സി ക്ലാസ്സ് പൊളിറ്റിക്സ് ചറ്ച്ച ചെയ്ത് നേരം കളയുന്നതിനെക്കുറിച്ച് എനിയ്ക്ക് വ്യക്തിപരമായി ‘പുശ്ച‘മാണു".\nആവൂ ഈ അഭ്യസ്ത വിദ്യമ്മാരൊക്കെ ഇന്ത്യയിലുണ്ടായതു തന്നെയല്ലേ ? അതോ വേറെവിടെങ്കിലും പൊട്ടിമുളച്ചിട്ട് ഇങ്ങോട്ടു കെട്ടിയെടുത്തതോ ? അഭ്യസ്ത വിദ്യമ്മാരു "വിദ്യ" "അഭ്യസിച്ച"ത് എവിടുന്നാണാവോ ?\nസി-ക്ലാസ് പൊളിറ്റിക്സെന്ന് പേരടിമാഷു പറയുന്ന ആ "തീട്ടക്കുഴിയില്" തന്നെ മുളച്ചവനു അഭ്യസ്തവിദ്യനാവാനുള്ള സാമൂഹിക രാഷ്ട്രീയ സാഹചര്യങ്ങളുണ്ടാക്കിക്കൊടുത്തത് അതേ "സീക്ലാസ് -തീട്ടക്കുഴി-രാഷ്ട്രീയം" തന്നെയാണു.\nകുറേ കൊടിപിടിച്ചും വെയിലുകൊണ്ടും തൊണ്ടകീറീം അടികൊണ്ടുമൊക്കെ പ്രോവിഡന്റ് ഫണ്ടും ഗ്രാറ്റുവിറ്റീം മണ്ണാക്കുറ്റീമൊക്കെ ഒപ്പിച്ചും പൊതുവിദ്യാഭ്യാസത്തിന്റെ സകല മേന്മകളും ഊറ്റിയും വളര്‍ന്ന് അങ്ങ് "അഭ്യസ്തവിദ്യ"നായിക്കഴിയുമ്പം ചിലര്‍ക്ക് പൊട്ടിയൊലിക്കുന്ന ‘ആദര്‍ശ പൈല്‍സാ‘ണു സി-ക്ലാസ് പൊളിറ്റിക്സിനെക്കുറിച്ചുള്ള "അവബോധവും" പുച്ഛവുമൊക്കെ.\nക്ലാരിറ്റി എന്നത് വളരെ സബ്ജക്റ്റീവാണ്. ലോഡഡായിട്ടുള്ള കോമ്പൌണ്ട് ചോദ്യങ്ങള്‍ക്ക് ക്ലാരിറ്റിയുള്ള ഉത്തരങ്ങളുണ്ടാവില്ല.\nപഴയ ദുര്‍ഭൂതങ്ങളുടെ പിന്മുറക്കാര് പല രാഷ്ട്രീയ ജാതിക്കൂട്ടായ്മകളിലുമുണ്ട്. അന്നീ ദുര്‍ഭൂതങ്ങളുടെ അടിച്ചമര്‍ത്തലേറ്റ വിഭാഗങ്ങളില് നിന്ന് ഗുജറാത്തിലും മധ്യപ്രദേശിലും അങ്ങുതെക്ക് തിരുനല്വേലിയിലൊമൊക്കെ പുതിയ ദുര്‍ഭൂതങ്ങള് പിറവി കൊണ്ടിട്ടുമുണ്ട്. അതൊക്കെക്കൊണ്ടുതന്നെ മുറിവേല്പിക്കുന്നവരുടെ പിന്തുടര്‍ച്ചയേക്കാളും മുറിവുകളുടെ സമാനതയാണ് എന്നെ വേദനിപ്പിക്കുന്നത്. മുന്നോട്ടുനയിക്കുന്നത് മനുഷ്യനും കാലവും ഒത്തുപിടിച്ചാല് ഭേദമാക്കാനാവാത്ത മുറിവുകളില്ല എന്ന വിശ്വാസവും.\nഹിന്ദുവിന്റെ രക്ഷാകര്‍തൃത്തം ഏറ്റെടുക്കുന്നവരോട് സഹതാപമാണ്. ഹിന്ദുവിന് രക്ഷകര്‍ത്താവ് ആവശ്യമുണ്ട് എന്നുകരുതുന്നില്ല. സ്റ്റാന്‍ഡേര്‍ഡൈസ്ഡ് ആക്കണ്ട കൊമോഡിറ്റിയില്ല വിശ്വാസം. വഴികാട്ടികള് പലപ്പോഴും വേണ്ടിവരും. എങ്ങനെ ജീവിക്കണം എന്നു പറഞ്ഞുതരുന്നവര്, പക്ഷെ അങ്ങനെയേ ശ്രോതാവ് ജീവിക്കാവൂ എന്ന ശാഠ്യമില്ലാത്തവര്.\nഹൈന്ദവവിശ്വാസം പല വെല്ലുവിളികളും നേരിടുന്ന ഒരു കാലമാണിത്. (പീഡിപ്പിക്കപ്പെടുക എന്ന വ്യഭിചരിക്കപ്പെട്ട് അര്‍ത്ഥം നഷ്ടപ്പെട്ട വാക്ക് ഉപയോഗിക്കുന്നില്ല) സംഘടിതമായ ഒരുച്ചഭാഷിണി ആവശ്യമാണ് എന്നു വിശ്വസിക്കുന്നു. പക്ഷേ ആ ശബ്ദം ഹിന്ദുവിനുള്ളിലെയും ഹിന്ദുവിനുപുറത്തെയും ബഹുസ്വരതയെ മാനിക്കുന്നവരുടേതാകണം എന്ന് നിര്‍ബന്ധവുമുണ്ട്.\nഅവിശ്വാസികളുടെ സഹായം ഇനിയും വേണം. ക്ഷേത്രത്തിനുപുറത്തെ വഴികളിലും പ്രദക്ഷിണപാതയിലുമെത്തിയവര്‍ക്ക് ശ്രീകോവിലിനുള്ളിലെത്താന് നിങ്ങളുടെ സഹായം വേണം. അതൊരു സാമൂഹ്യാവശ്യമാണ്. അതെ സമയം ഗണപതിഹോമം വിഘ്നനിവാരകമാണോ എന്ന ചര്‍ച്ച ഞങ്ങള്‍ക്കു വിട്ടുതരൂ. പോകുമ്പോള് ഞങ്ങളുടെ കാവിമുണ്ടിനെ ചോരത്തുണിയെന്നു വിളിക്കാതിരിക്കൂ.\nസി - ക്ലാസ് പൊളിറ്റിക്സെന്നതുകൊണ്ട് ഞാൻ ഉദ്ധേശിച്ചത് മൂന്നാം - തരം രാഷ്ട്രീയം അഥവാ മൂന്നാം കിട രാഷ്ട്രീയം എന്നാണെന്നും മൂന്നാം സമൂഹത്തിന്റെ രാഷ്ട്രീയം എന്നല്ല എന്നും മനസ്സിലാക്കാൻ കമന്റൊന്ന് ശ്രദ്ധിച്ച് വായിച്ചാൽ മതി. അത് ഒരു പത്ത് ഡിഗ്രി തെറ്റിച്ച് മൂന്നാം സമൂഹത്തിന്റെ അഥവാ പാവപ്പെട്ടവന്റെ രാഷ്ട്രീയം എന്ന രീതിയിൽ കാൽകുലേറ്റഡ് മിസ് റീഡിങ്ങ് ചെയ്യുന്നതിനുപിന്നിലെ പീയാറ് പ്രൊപൊസിഷൻ പച്ചവെള്ളം പോലെ ലളിതമാൺ. നോക്കുവിൻ മക്കളേ, വിദ്യാഭ്യാസമില്ല എന്ന ഒറ്റക്കാരണം കൊണ്ട് അവൻ നിങ്ങളെ പുച്ഛമാൺ എന്ന്. എന്നാലും ഞങ്ങളെപ്പോലുള്ള മറ്റു വിദ്യാഭ്യാസമുള്ളവറ് നിങ്ങൾക്ക് വേണ്ടിത്തന്നെ സംസാരിച്ചുകൊണ്ടിരിയ്ക്കും എന്ന്.\nഏതായായും അഞ്ചുശതമാനത്തിന്റെ അഞ്ചുശതമാനമാണല്ലോ ബ്ലോഗ് വായിക്കുന്നത്. അതുമുഴുവനും വരികൾക്കിടയിൽ വായിക്കുന്ന വിദ്ഗ്ധന്മാരായിക്കയാൽ ഈ പ്രൊപൊസിഷൻ മാറ്കറ്റിൽ പരാജയപ്പെടും എന്ന് പ്രവചിച്ചുകൊള്ളട്ടെ.\nസി-ക്ലാസ് പൊളിറ്റിക്സെന്ന് പേരടിമാഷു പറയുന്ന ആ "തീട്ടക്കുഴിയില്"\nഅതുതന്നെ, അപ്പോൾ സി ക്ലാസ്സ് പൊളിറ്റിക്സെന്നതുകൊണ്ട് ഞാൻ ഉദ്ധേശിച്ചത് ഡേറ്ടി പൊളിറ്റിക്സ് എന്നാണെന്ന് ബുദ്ധിശാലിയായ സൂരജ്മാഷിൻ മനസ്സിലാവാഞ്ഞിട്ടല്ല. അതിലല്ല വിദ്യാഭ്യാസമുള്ള ഇന്ത്യക്കാരൻ മുളയ്ക്കുന്നത്. മറിച്ച് സി-ക്ലാസ് എന്ന് അനലിറ്റികലായിട്ട് വിശേഷിപ്പിക്കപ്പെടുന്ന സാധാരണക്കാരന്റെ സമൂഹത്തിലാൺ. ഇനി ആ സാഹചര്യമുണ്ടാക്കിത്തന്നത് നവോത്ഥാനം പോലുള്ള ബെയ്സിക് പൊളിറ്റിക്സ്, അടിസ്ഥാന രാഷ്ട്രീയം ആണെന്നാൺ ഉദ്ധേശിയ്ക്കുന്നതെങ്കിൽ അംഗീകരിയ്ക്കുന്നു. അതിൽ ഏജന്റ് ഓഫ് ചെയ്ഞ്ച് ആയി പ്രവറ്ത്തിച്ചിട്ടുള്ള ഇടതുപ്രസ്ഥാനത്തിന്റെ നേട്ടങ്ങളെയും ബഹുമാനിക്കുന്നു. അതിലൊന്നും എനിയ്ക്ക് യാതൊരു എതിരഭിപ്രായവുമില്ല.\nഞാൻ വാദിച്ചത് മൂന്നാം കിട(തറ എന്നാൺ, സാധാരണക്കാരന്റെ എന്നല്ല അറ്ത്ഥം) പൊളിറ്റിക്സിൽ ഏറ്പ്പെടുന്നത് ഇന്ത്യയിലെ ഏതെങ്കിലും ഒരു കക്ഷി മാത്രമാൺ എന്നും മറ്റുള്ളവർ എല്ലാം കഴിഞ്ഞ അമ്പത് വർഷമായിയിട്ട് ആദറ്ശരാഷ്ട്രീയം മാത്രമാൺ പിന്തുടരുന്നത് എന്നും ഉള്ള മട്ടിലുള്ള തികച്ചും ബാലിശമായി വായിക്കുന്നവറ്ക്ക് മുഴുവൻ തോന്നാനിടയുള്ള ഒരു നിറ്ദ്ധേശത്തിനെതിരായാൺ. തറവേലകളിൽ ഒരാളും മുഷിയില്ല. അതുപോട്ടെ. ഇനി ഒരിഞ്ചും ആരും വിട്ടുകൊടുത്തിട്ടുപോലുമില്ല. കട്ടയ്ക്ക് കട്ടയായി എല്ലാവരും രംഗത്തുണ്ട്.\n"ജനങ്ങൾ മിടുക്കരായി ഭരണമികവ്, നേതൃത്വം, രാഷ്ട്രീയദറ്ശനം പോലുള്ള സാങ്കേതിക കാര്യങ്ങൾ വെച്ച് വോട്ട് ചെയ്യുന്നകാലം "\nഎന്ന് എന്റെ കമന്റിൽ ഞാൻ പറഞ്ഞിട്ടുണ്ട്. അതും അടിസ്ഥാനരാഷ്ട്രീയപ്രവറ്ത്തനം തന്നെയാൺ. എന്നാൽ മൂന്നാം കിട രാഷ്ട്രീയമല്ല.\nഎല്ലായിടത്തും ദുര്‍ഭൂതങ്ങളുണ്ടെന്ന ഒഴുക്കന് മറുപടിയിലൊന്നും വലിയ കാര്യമില്ല. ക്ലാരിറ്റിയെന്നത് സബ്‌ജെക്ടീവ് ആണെന്നൊക്കെ പറയുന്ന താങ്കള്‍ക്ക് അപ്പോള് താങ്കള് പറയുന്ന കാര്യങ്ങളെക്കുറിച്ച് ക്ലാരിറ്റിയുണ്ടാവുമെന്നു കരുതുന്നു. പക്ഷേ ഹൈന്ദവവിശ്വാസം പലതരം വെല്ലുവിളികളും നേരിടുന്ന കാലമാണിതെന്നൊക്കെയുള്ള പറച്ചില് വല്ലാതെ അബ്‌സ്ട്രാക്റ്റ് ആണല്ലോ അയല്‍ക്കാരാ. സതിയും ശിശുവിവാഹവുമൊക്കെ നിര്‍ത്തലാക്കാന് ഉത്പതിഷ്ണുക്കള് അഹോരാത്രം ശ്രമിച്ച കാലത്തും വിശ്വാസത്തിനു നേരെയുള്ള ഭീഷണിയാണെന്ന ലൈനിലാണല്ലോ പലരും കണ്ടത്. അതു പോട്ടെ. എല്ലാത്തരം മതവിശ്വാസങ്ങളും പല കാലങ്ങളിലും, വിശേഷിച്ച് ആധുനികലോകക്രമത്തില്, വെല്ലുവിളികള് നേരിടേണ്ടി വരും, സ്വാഭാവികമായും. ആ വെല്ലുവിളികളോടുള്ള പുരോഹിതവര്‍ഗ്ഗത്തിന്റെ വെറിയാണ് ഫണ്ടമെന്റലിസലേക്കും ഫനാറ്റിസിസത്തിലേക്കുമൊക്കെ വിശ്വാസികളെയും ചിലപ്പോള് ഒരു സമൂഹത്തെത്തന്നെയും നയിക്കുന്നത്. താലിബാന് ഒരുദാഹരണം. അപ്പോള് ആധുനികലോകത്ത് വിശ്വാസങ്ങളുടെ മൂല്യം കുറഞ്ഞു വരുന്നുവെന്നതാണോ ഹൈന്ദവത നേരിടുന്ന പ്രശ്നം? അതു കൊണ്ടാണോ അമ്പലത്തില് പോകുന്നവരെല്ലാം സംഘികളായി കരുതപ്പെടുന്നുവെന്നൊരിണ്ടലുണ്ടായത്?\nഗണപതി ഹോമത്തിന്റെ കാര്യം പറഞ്ഞത് ഇത്തിരി കടന്ന യുക്തിയായിപ്പോയി. വിശ്വാസങ്ങള് ചോദ്യം ചെയ്യപ്പെടാന് പാടില്ലെന്നു പറയാന് ഇതെന്താ വെള്ളരിക്കാപ്പട്ടണമാണോ അയല്‍ക്കാരാ? ഗണപതിയമ്പലത്തില് കയറി തൊഴാനുള്ള അവകാശം നിങ്ങള്‍ക്കുമുണ്ടെന്നു പറഞ്ഞു കൊടുക്കുന്നവര് തന്നെ ഒരു ഗുരുതരമായ പ്രശ്നം വരുമ്പോള് വിഘ്നനിവാരണത്തിനു ഗണപതിഹോമം നടത്തുന്നതിനേക്കാള് നല്ലത് ആ പ്രശ്നം ശാസ്ത്രീയമോ പ്രായോഗികമായോ പരിഹരിക്കാന് നോക്കുന്നതാണെന്നു പറഞ്ഞെന്നും വരും. അല്ലാതെ മൌലാന മെഡിക്കല് കോളേജ് ആശുപത്രിയില് മന്ത്രവാദചികിത്സാ ഡിപ്പാര്‍ട്ട്മെന്റ് തുടങ്ങിയ പോലുള്ള ഉഡായിപ്പുകള് ചെയ്യുകയോ അതിനെയൊക്കെ സപ്പോര്‍ട്ട് ചെയ്യുകയോ വേണം മറ്റുള്ളവരെന്നാണോ അയല്‍ക്കാരന് പറയുന്നത്? നാട്ടിലും തമിഴ്‌നാട്ടിലും അമ്പലങ്ങളില് പോയി തൊഴുന്ന കയ്യില് ചരട് കെട്ടുന്ന നേര്‍ച്ച നേരുന്ന നൂറുകണക്കിനു ആളുകളെ അറിയാം അയല്‍ക്കാരാ. അവരിലാരിലും കണ്ടിട്ടില്ല താങ്കളീപ്പറയുന്ന വിശ്വാസപ്രതിസന്ധി. അപ്പോള് ആ പ്രതിസന്ധിഫീലിങ്ങിന്റെ കാരണം താങ്കള് സ്വയം ആലോചിച്ചു പരിഹരിക്കേണ്ടി വരുമെന്നാണ് തോന്നുന്നത്. അതൊരു സാമൂഹ്യപ്രശ്നമാണെന്നു തോന്നുന്നില്ല.\nപുരോഹിതവര്‍ഗം തങ്ങളുടെ വഴി മാത്രമാണ് ശരി എന്നു വിശ്വസിക്കുന്നു. ആ വഴിയിലുടെ എല്ലാവരെയും ആട്ടിത്തെളിക്കാന് ശ്രമിക്കുന്നു. ഹിന്ദുവീന്റെ ലൈഫ് സപ്പോര്‍ട്ട് സിസ്റ്റമാകാന് വേണ്ടി ഡിസൈന് ചെയ്യപ്പെട്ടിരിക്കുന്ന സെക്യുലാര് ഗവണ്മെന്റ് ഓര്‍ഗന്‍സ് (ദേവസ്വം ബോര്‍ദ്, എച്, ആര് & സി മുതലായവ) ഹിന്ദുവിനോടുള്ളതിനേക്കാള് വിധേയത്തം രാഷ്ട്രീയതലതൊട്ടപ്പന്മാരോട് കാണിക്കുമ്പോള് പ്രതികരിക്കുന്ന ഹിന്ദു തീവ്രവാദിയാകുന്നു. അരവണയെവിടെ എന്നു ചോദിച്ച് ഒരു പ്രക്ഷോഭം നയിക്കാന് കുമ്മനം രാജശേഖരന് മാത്രമേ ഉള്ളെങ്കില്, മറ്റായിരക്കണക്കിന് അഭിപ്രായവ്യത്യാസങ്ങള് മറന്ന് ഈ ഒരു സമരത്തില് മാത്രം പങ്കെടുക്കുന്ന ഹിന്ദുവും പരിവാറിയെന്ന് മുദ്ര കുത്തപ്പെടും. ഹിന്ദുവിന്റെ പ്രശ്നങ്ങള് മനുഷ്യ്ന്റെ പൊതുപ്രശ്നങ്ങളില് നിന്ന് അല്പം വ്യത്യസ്തമാവുന്ന ചുരുക്കം ചില അവസരങ്ങളില്\nക്രെഡിബിള് ആയ ഒരു വോയ്സ് ഇല്ല എന്നതാണു ഹിന്ദുവിന്റെ ഏറ്റവും വലിയ പ്രശ്നം.\nഗണപതിഹോമം ശാസ്ത്രീയമായ മാര്‍ഗ്ഗങ്ങള്‍ക്ക് ഒരു ആള്‍ട്ടര്‍നെറ്റീവോ അവയില്‍നിന്ന് മ്യൂച്വലി എക്സ്ക്ലൂസിവോ അല്ല. ഐഡന്റിഫയബിള് ആയ വിഘ്നങ്ങള്‍ക്ക് ശാസ്ത്രീയമാര്‍ഗ്ഗങ്ങള് തേടുക എന്നതുതന്നെയാണ് ഡെഫിനിട്ടിവ് ആയ മാര്‍ഗ്ഗം.\nഗണപതിഹോമം അശാസ്ത്രീയമാണെന്ന് വിധിയെഴുതാന് ആര്‍ക്കും അവകാശമുണ്ട്. അപ്രായോഗികമാണോ എന്നത് ഒരല്പം വ്യത്യസ്തമായ കാരണമാണ്. പലപ്പോഴും ക്ലിയര്‍ലി ഐഡന്റിഫയബിള് അല്ലാത്ത, ടാഞ്ചിബിള് അല്ലാത്ത ഒബ്സ്റ്റക്കിള്‍സ് ഉള്ളപ്പോഴാണ് ഗണപതിഹോമം നടത്തുന്നത്. ചെയ്യിക്കുന്നവന്റെ മനസ്സിലെ വിശ്വാസത്തെ ബെയിസ് ചെയ്തുകൊണ്ടുള്ള ഒരു പേര്‍സണല് എക്സ്പീരിയന്‍സ്. വിശ്വാസം ലീനിയര് ഇക്വേഷനിലിടാവുന്ന ഒരു വേരിയബിള് അല്ലതന്നെ.\nപേരടി മാഷു പറയുന്ന, c-class politicsന്റെ തറവേലകള് understand ചെയ്യുന്ന, educated upper classന്റെ problemsനെക്കുറിച്ച് ഈ എഴുതിയതു തന്നെ ധാരാളം. Premium politics ആയ വികസനം, ആരോഗ്യം, വിദ്യാഭ്യാസം etc ഒക്കെ consider ചെയ്ത് ആകെ മൊത്തം totally നോക്കിയാല് vote ചെയ്യണ്ടാന്ന് decide ചെയ്യാന് സാധ്യതയുള്ള educated upper class നെ ഉദ്ബുദ്ധരാക്കാന് പറ്റിയ premium political discuusionsമായി പേരടി മാഷ് incarnate ചെയ്യുന്നത് c-class politicsലെ indulge ചെയ്യുന്ന 5% ല് 5% ആയ bloggers കാത്തിരിക്കുന്നുണ്ടാവണം.Especially ഈ c-class politicsന്റെയും Premium Politics ന്റെയുമൊന്നും definitionsഉം nuancesഉം അറിയാത്ത അടിയനെപ്പോലുള്ള retarded ജീവികള്‍ക്ക് :)))\nശ്ശൊ ഈ “എജ്യൂക്കേറ്റഡ് അപ്പര്‍ക്ലാസി“ന്റെ ഓരോരോ “പ്രോബ്ലംസേ“ !\nവിശ്വാസം, വൈയക്തികമായ ആത്മീയത എന്നിവയൊക്കെ വലിയൊരളവ് വരെ ഒരേ മോള്‍ഡില് പെടുത്തി നിര്‍വ്വചിക്കാന് പറ്റില്ലെന്നത് ശരി തന്നെ. പക്ഷേ ആത്യന്തികമായി ഹോമങ്ങള്, യാഗങ്ങള്, മേധങ്ങള് തുടങ്ങിയ മേജര് റിച്വലുകളില് മിക്കതും പുരോഹിതവര്‍ഗ്ഗത്തിന്റെ സംഭാവനകളാണെന്നതും അതു കൊണ്ടു തന്നെ അവയ്ക്ക് ഒരേ സമയം സൂക്ഷ്മവും സ്ഥൂലവുമായ പൊളിറ്റിക്കല് മാനങ്ങള് കൈവരുമെന്നതും വിസ്മരിക്കാന് കഴിയുമോ? വൈയക്തികമായ ഒരു ആത്മീയകര്‍മ്മം വിപുലീകരിച്ച അനുപാതത്തില് സമൂഹത്തിലേക്ക് പ്രൊജക്ട് ചെയ്യപ്പെടുമ്പോള് അത് അപകടകരമായിത്തീരാനുള്ള സാധ്യത ഏറെയാണ്. അപ്പോള് യുക്തിബോധത്തിന്റെ നിര്‍ദ്ദയമായ ചികിത്സ വേണ്ടി വരും. ടാന്‍ജിബ്‌ള് അല്ലാത്ത ഒരാപത്ത് ഒഴിവാക്കാന് അല്ലെങ്കില് പ്രതിരോധിക്കാന്, ഒരു പരികര്‍മ്മിയെ വീട്ടില് വിളിച്ച് ചില കര്‍മ്മങ്ങള് ചെയ്യിച്ച് ശാന്തിയടയുന്ന വിശ്വാസികളുണ്ടാവാം. പക്ഷേ അതേ വിശ്വാസം സ്ഥൂലാകാരം പൂണ്ട്, മുഖ്യമന്ത്രിയുടെ കാര്‍മ്മികത്വത്തില് ഒരു മെഡിക്കല് കോളേജ് ആശുപത്രിയില് അതിന്റെ അധിപനെ നോക്കുകുത്തിയാക്കി നിര്‍ത്തി മന്ത്രവാദചികിത്സാ ഡിപ്പാര്‍ട്ട്മെന്റ് തുടങ്ങുന്ന അവസ്ഥയിലേക്ക് വളരുകയും ആദ്യം പറഞ്ഞ വിശ്വാസികളില് ചിലര്‍ക്ക് അത് ആഹ്ലാദകരവും മറ്റു ചിലര്‍ക്ക് സ്വാഭാവികവുമായി അനുഭവപ്പെടുന്ന അവസ്ഥ വരുമ്പോള് പ്രതിരോധം മാത്രം കൃത്യവും അളന്നു മുറിച്ചതും വിശ്വാസങ്ങളെ തലോടുന്നതുമായിരിക്കണമെന്ന് ആരെങ്കിലും വാശിപിടിച്ചാല് അവരെ എന്തു പേരിട്ടു വിളിക്കണം? റോഡിലും റെയില്‍വേ സ്റ്റേഷന് കോമ്പൌണ്ടിനുള്ളിലും വരെ അടുപ്പുകൂട്ടി പൊങ്കാലയിടുകയും കഥയറിയാതെ വന്നിറങ്ങുന്ന യാത്രക്കാരെ പൊള്ളുന്ന വെയിലില് ചെരിപ്പിടാതെ നടത്തിക്കുകയും ചെയ്യുന്ന മാസ് ഹിസ്റ്റീരിയയ്ക്കെതിരെ ആരെങ്കിലും സംസാരിച്ചാല് “ഭഗവാനു നൈവേദ്യമര്‍പ്പിക്കുകയെന്ന നിര്‍ദ്ദോഷമായ വിശ്വാസത്തെ ഭര്‍ത്സിക്കുന്നു”വെന്നു മുറിപ്പെടുന്ന വിവരദോഷികളെ എന്തു ചെയ്യണം?\nമിക്ക ഹൈന്ദവാ‍ചാരങ്ങള്‍ക്കും പൌരോഹിത്യത്തിന്റെ അടിത്തറയാണുള്ളത്. ഈ ആചാരങ്ങള് സൃഷ്ടിക്കപ്പെട്ട കാലത്ത് പൌരോഹിത്യത്തിന്റെ ദുര്‍ഭൂതങ്ങള് ബഹുഭൂരിപക്ഷം വരുന്ന ഹിന്ദുസമൂഹത്തെ ചവിട്ടിയമര്‍ത്തുകയായിരുന്നു എന്നതും വാസ്തവം. ആ മുറിവുകളില് പലതും ഇന്നും ഉണങ്ങിയിട്ടില്ല എന്നതും ഞാന് തിരിച്ചറിയുന്നു. പക്ഷേ പൊരൊഹിത്യത്തിന്റെ അടിത്തറയില് പണിയപ്പെട്ട എല്ലാ വിശ്വാസങ്ങളും തള്ളിക്കളയപ്പെടേണ്ടവയാണ് എന്നു വിശ്വസിക്കുന്ന ഒരാളല്ല ഞാന്. അവയുടെ കറുത്ത ചരിത്രങ്ങളെ മറക്കാതെ തന്നെ അവയില് പലതും മനുഷ്യന്റെ ഉയര്‍ച്ചയ്ക്ക് ഉപയോഗിക്കാം എന്നതാണ് എന്റെ കാഴ്ചപ്പാട്.\nഇന്നത്തെ പുരോഹിതവര്‍ഗ്ഗം വിശ്വാസത്തെ രാഷ്ട്രിയായുധങ്ങളാക്കുന്നതിനെ വേദനയോടെയാണ് കാണുന്നത്. പൌരോഹിത്യത്തിനെതിരേയുള്ള യുദ്ധത്തില് അവിശ്വാസിയും വിശ്വാസിയും ഒരുമിച്ച് പോരാടേണ്ടതുണ്ട്. യുദ്ധം വഴിതെറ്റി വിശ്വാസത്തിനെതിരേയായാല് ഈ സഹവര്‍ത്തിത്വം തകര്‍ക്കപ്പെടും. ഈ ഒരു നേരിയ ബൈഫര്‍ക്കേഷന് പല സെക്യുലറിസ്റ്റുകളും കാണാതെപോകുന്നു.\nപൊതുവഴിയടച്ചും മറ്റു മനുഷ്യരെ ബുദ്ധിമുട്ടിച്ചും നടത്തുന്ന ഏത് വിശ്വാസപ്രകടനവും (മതപരമോ രാഷ്ട്രീയമോ മറ്റെന്തുവേണമെങ്കിലോ ആയിക്കോട്ടെ) എതിര്‍ക്കപ്പെടേണ്ടതുതന്നെ. എതിര്‍പ്പ് പൊങ്കാലയോടല്ല, പൊങ്കാലയുടെ പേരില് നടത്തപ്പെടുന്ന അവകാശനിഷേധങ്ങളോടാവണം. ഒരു സൊല്യൂഷന് കണ്ടെത്തേണ്ടത് എല്ലാവരുടേയും ആവശ്യമായി കാണുകയും വേണം.\n(രാജ്, ഇത്രയും നീണ്ട ഒരു ഓഫ്ടൊപ്പിക് കമന്റിനു ക്ഷമ ചോദിക്കുന്നു.ദിവസവും അമ്പലത്തില് പോകുകയും,എല്ലാവര്‍ക്കും നല്ലതുവരണേയെന്ന് പ്രാര്‍ത്ഥിക്കുകയും,ചന്ദനക്കുറി തൊടുകയും, വിഷുവും, കാര്‍ത്തികയുമൊക്കെ ആഘോഷിക്കുകയും ചെയ്യുന്നൊരു വിശ്വാസിയുടെ വിശ്വാസത്തെ ഒരു അവിശ്വാസിയും, യുക്തിവാദക്കാരനും ആക്രമിക്കുന്നില്ല.മറിച്ച് വ്യക്തിപരവും, നീര്‍ദ്ദോഷവുമായ വിശ്വാസം, ആ തലം വിട്ട് കാലഹരണപ്പെട്ട ദുരാചരങ്ങളുടെ പുനരുത്ഥാരണത്തിനുള്ള ആഹ്വാനങ്ങളായി മാറുമ്പൊഴാണ് പുരോഗമനേച്ഛുക്കളായ മനുഷ്യര്‍ക്ക് അതുമായി കലഹിക്കെണ്ടിവരുന്നത്.ജ്യോതിഷവും, മത്രവാദവുമൊക്കെ അക്കാദമിക്ക് വിഷയങ്ങളാക്കണമെന്നും മറ്റുമുള്ള വാദങ്ങള് വിശ്വാസികളുടെ മാത്രം കാര്യങ്ങള് എന്ന നിലയ്ക്ക് വിട്ടാല്, അവിശ്വാസികളും, ഇതര മതവിശ്വാസികളും ഒക്കെ ചേര്‍ന്ന് അടയ്ക്കുന്ന നികുതിപ്പണം കൊണ്ട് സര്‍ക്കാര് മഴപെയ്യിക്കാനായി ഹൊമം നടത്തുന്നതും നമുക്ക് കാണേണ്ടിവരും.വിശ്വാസത്തിനു കേന്ദ്രീകൃത സ്വഭാവം നല്‍കാനുള്ള പൌരോഹിത്യത്തിന്റെ ശ്രമങ്ങള്‍ക്കെതിരേ തന്നെയാണ് പുരോഗമനപ്രസ്ഥാനങ്ങള് നടത്തുന്ന സമരം.അത് ചില നേരങ്ങളില് വിശ്വാസികള് തങ്ങളുടെ വിശ്വാസത്തിനെതിരായത് എന്ന നിലയ്ക്ക് ഏറ്റെടുക്കുമെന്നുമാത്രം.എണ്ണമറ്റ മനുഷ്യദൈവങ്ങള്, ധ്യാനവും, മന്ത്രങ്ങളുമൊക്കെ ഉപയോഗിച്ച് രോഗശാന്തിവരുത്തിയെന്ന വാദങ്ങള്,മകരവിളക്ക് തൊട്ട് പാലുകുടിക്കുന്ന ഗണപതിവരെ ചോദ്യം ചെയ്യപ്പെടേണ്ടതുണ്ടെന്ന് ഒരു യുക്തിവാദി വാദിക്കുന്നത് അത്തരം അന്ധവിശ്വാസങ്ങള് സമൂഹവുമായി നടത്തുന്ന പ്രതിലോമകരമായ ഇടപെടലുകളെ ചെറുക്കുവാനായാണ്. അല്ലാതെ വിശ്വാസികളെ ഓരോ വ്യക്തികളായെടുത്ത് അവരെ വ്യക്തിപരമായി മുറിവേല്‍പ്പിക്കനോ, തേജോവധം ചെയ്യാനോ അല്ലെന്നത് പലപ്പൊഴും വിശ്വാസികള് മനസിലാക്കാറില്ലെന്നതാണ് ഖേദകരം.\nവെളുപ്പിനെഴുനേറ്റ് കുളിച്ച് അമ്പലത്തിലോ, പള്ളിയിലോ പോകുന്ന, നാല്‍പ്പത്തൊന്നുദിവസം നോമ്പുനോറ്റ് ശബരിമലചവിട്ടുന്ന, പളനിയില് പോയി തല മുണ്ഡനം ചെയ്യുന്ന, ഈസ്റ്ററിനോ, ഈദിനോ നോമ്പുപിടിക്കുന്ന ഒരു വിശ്വാസിയേയോ, ആ പ്രവര്‍ത്തിയിലൂടെ അയാള്‍ക്കുകിട്ടുന്ന മനശാന്തിയേയോ ഒരു യുക്തിവാദിയും ചോദ്യം ചെയ്തിട്ടില്ല.ആ നിലയ്ക്ക് വിശ്വാസിക്കും അവിശ്വാസിക്കുമിടയില് ഒരു ബൈഫര്‍ക്കേഷനുണ്ടെന്ന് വാദിക്കുകയും അത് പ്രചരിപ്പിക്കുകയും ചെയ്യുന്നത്പൌരോഹിത്യമല്ലേ? അതുതന്നെയല്ലേ അവിശ്വാസികള്‍ക്ക് വോട്ടുചെയ്യരുത് എന്ന മട്ടിലൊക്കെയുള്ള ഇടയലേഖനങ്ങളുടേയും മറ്റും രഹസ്യാജണ്ടയും?\nവിശ്വാസിയുടെയും അവിശ്വാസിയുടെയും ഇടയില് ബൈഫര്‍ക്കേഷന് ഉണ്ടെന്നത് യാഥാര്‍ത്ഥ്യം. പ്രതിലോമകരം എന്ന വിശേഷണം എന്തിനൊക്കെ കൊടുക്കും എന്നത് അതിന്റെ ഒരുദാഹരണം.\nഅതിലും വലിയ ബൈഫര്‍ക്കേഷനുള്ളത് വിശ്വാസിയായ സാധാരണക്കാരനും വിശ്വാസിയെ ഉപയോഗിച്ചു ജീവിക്കുന്ന പുരോഹിതവര്‍ഗ്ഗത്തിനുമിടയിലാണ് എന്നതും സത്യം. ഈ പോരാട്ടത്തില് ഉല്പതിഷ്ണുക്കളായ എല്ലാവരും വിശ്വാസിയെന്നോ അവിശ്വാസിയെന്നോ വേര്‍തിരിഞ്ഞുനില്‍കാതെ ഒരുമിച്ചുപോരാടണം. അതിനാവശ്യമായ മ്യൂച്വല് റെസ്പെക്റ്റ് നഷ്ടപ്പെടാനിടയാക്കുന്ന ഒന്നും അവിശ്വാസിയും വിശ്വാസിയും ചെയ്തുകൂടാ.\n“അതിലും വലിയ ബൈഫര്‍ക്കേഷനുള്ളത് വിശ്വാസിയായ സാധാരണക്കാരനും വിശ്വാസിയെ ഉപയോഗിച്ചു ജീവിക്കുന്ന പുരോഹിതവര്‍ഗ്ഗത്തിനുമിടയിലാണ് എന്നതും സത്യം.“\nതാങ്കള് ഉണ്ടെന്ന് പറയുന്ന ആ ബൈഫര്‍ക്കേഷനെ ഇല്ലാതാക്കാന് ശ്രമിക്കുന്നവര് ഇന്ന് കേവലം പുരോഹിതവര്‍ഗ്ഗത്തില് ഒതുങ്ങിനില്‍ക്കുന്നില്ല.അവരുടെ ശ്രമങ്ങള്‍ക്ക് രാഷ്ട്രീയവും, പ്രത്യയശാസ്ത്രപരവുമായായ മാനങ്ങള് നല്‍കാന് സംഘടിതവും, കേന്ദ്രീകൃതവുമായ ശ്രമങ്ങള് നടക്കുന്നുണ്ട്.തങ്ങളുടെ വിശ്വാസങ്ങള് ഉപയോഗിച്ച് തങ്ങളെത്തന്നെ തടവിലാക്കാന് നടക്കുന്ന ഇത്തരം സംഘടിതശ്രമങ്ങളെ ചെറുക്കേണ്ടതുണ്ടെന്നത് ആദ്യം മനസിലാക്കേണ്ടത് വിശ്വാസികള് തന്നെയാണ്.ഇടയ്ക്കെവിടൊക്കെയോ വന്നുകയറുന്ന ചില അവ്യക്തതകള് ഒഴിച്ചാല് താങ്കളും അതുതന്നെയാണ് പറയുന്നതെന്നുതോന്നുന്നു.ബാക്കിയാവുന്ന ആ അവ്യക്തതകളെക്കുറിച്ച് നമുക്ക് ആവുംവിധം വ്യക്തതയോടെ ചര്‍ച്ചചെയ്യാന് ശ്രമിക്കാം.\nസത്യം ഒട്ടും കലരാതെ കളവ് എഴുതാനും നല്ല മിനക്കെടാണു അല്ലേ, വിശാഖ് ശങ്കർ, രാജ്, സൂരജ്, മെർകൂഷിഒ, ഹരി.....\nനാലുലക്ഷം ഹിന്ദുക്കൾ കാശ്മീരിൽ ആട്ടിയോടിക്കപ്പെടുകയോ കൊല്ലപ്പെടുകയോ ചെയ്തപ്പോൾ നിങ്ങളുടെ പാർട്ടി കമാന്നൊരക്ഷരം മുണ്ടിയില്ല.എന്തായിരുന്നു കാരണം?\nവേണ്ട, അതൊന്നും ഞാൻ ചോദിക്കുന്നില്ല.ഞാന്നും ഐയിടെ യാണു അതെല്ലാം കേട്ടത്. വടക്കേ ഇന്ത്യ വേറെ എന്ന കാഴ്ചപ്പാടാണല്ലോ നിങ്ങൾക്കൊക്ക്കെ. എന്നെ ബീജേപ്പിക്കാരന്റെ ഒപ്പമാക്കിയ പ്രാദേശികസംഭവം സൂചിപ്പിക്കട്ടെ. നിങ്ങളൊക്കെ വല്ല്യ വല്ല്യനാട്ടിൽ പഠിപ്പും പത്രാസുമായി കഴിയുകയായതുകൊണ്ട് എന്റെ കൊച്ചു തിരൂരിൽ നടന്ന ഒരു സങ്ഗതി നിങ്ങൾ അറിഞ്ഞിരിക്കില്ല.\nതിരൂരിൽ തുഞ്ചൻപറമ്പ് എന്നു കേട്ടുകാണുമല്ലോ. ആ തിരൂരിൽ ഒരു തുഞ്ചൻ പ്രതിമ സ്ഥാപിക്കാനൊരു നീക്കമുണ്ടായി. പ്രശസ്തനായ ഒരു ശിൽ‌പ്പി ഒരു താടിക്കാരൻ എഴുത്താണികൊണ്ട് ഓലയിലെഴുതുന്ന പ്രതിമയുമുണ്ടാക്കി.\nഎന്നാൽ ഈ പ്രതിമ സ്താപിക്കുന്നത് അനിസ്ലാമികമാണെന്നും അതുകോണ്ടുതന്നെ മൂസ്ലീം ഭൂരിപക്ഷജില്ലയിൽ അതു തടയണമെന്നുംലീഗിലെ സുന്നികളിലെ ഒരുവിഭാഗം വാദിച്ചു. മറുഭാഗം ഒന്നും മിണ്ടിയില്ല.കോൺഗ്രസ് ശരി പറഞ്ഞു.മർക്സിസ്റ്റ് പാർട്ടി, പ്രതിമാസ്ഥാപനം ഉപേക്ഷിച്ചാലത്തെ അവസ്ഥയിലും നേട്ടമുണ്ടാക്കാൻ പറഞ്ഞതെന്താണെന്നോ, തങ്ങളുടെ തന്നെ അണീകളോട്?\n“എഴുത്തച്ചനെ സവർണ്ണവർഗ്ഗീയതയോടു പടവെട്ടിയ വിപ്ലവകാരി എന്നനിലക്കു അവതരിപ്പിക്കുമ്പോഴേ അതിൽ പുരോഗമനാത്മകമായ എന്തെങ്കിലും സമൂഹത്തിനു കാണാൻ കഴിയൂ എന്നും, എഴുത്താണിയും പഴയ താളിയോലയും പിടിച്ചു കൊണ്ടുള്ള എഴുത്തച്ഛന്റെ പ്രതിമ, സവർണ്ണഫാസിസ്റ്റുകൾ ഇന്നും സമൂഹത്തീനുമേൽ പിടിമുറുക്കാനുപയോഗിക്കുന്ന വിഗ്രഹാരാധനതുടങ്ങിയ അനാചാരങ്ങളെ പ്രോത്സാഹിപ്പിക്കുകയേ ഉള്ളൂ എന്നും!\nസവർണ്ണഫാസിസ്റ്റ് മെൽക്കോയ്മക്കെതിരെ (അന്നു കേന്ദ്രത്തിൽ വാജ്പേയ്യി)യുള്ള നമ്മുടെ പോരാട്ടത്തിൽ ന്യൂനപക്ഷങങളെ നമ്മുടെകൂടെ നിർത്തേണ്ടതുകൊണ്ട് അവർക്കുകൂടി യോജിക്കാവുന്നതരത്തിൽ പ്രതിമ പരിഷ്കരിക്കേണ്ടതാണ്! ആരും കണ്ടിട്ടില്ലാത്ത എഴുത്തഛ്നെ ആധുനികകാലത്തെ സന്യാസികളുടെ ഇമേജിൽ ഒരു താടിക്കാരനായ്യി ചീത്രീകരിക്കുന്നതും തെറ്റൂതന്നെ. അദ്ദേഹത്തിന്റെ ഭാഷാപിതൃത്വം സൂചിപ്പിക്കുന്നതിനു സഹയകമായി ഒരു പെന്നും മഷിക്കുപ്പിയും പുസ്തകവും മാത്രമായ ഒരു ശിൽ‌പ്പം സ്താപിച്ചാൽമതി എന്ന് “ന്യൂനപക്ഷങ്ങൾക്കുംകൂടി യോജിക്കാൻ സാധിക്ക്കുന്ന” തീരുമാനമെടുക്കുന്നതാണു ഉചിതം!\nഅന്നാണു ഞാൻ പു.ക.സ വിട്ടത്.\nഅന്നു തുൻചൻപ്രതിമക്കു പകരൻ ‘കുപ്പിയും കോലും’സ്ഥാപിക്കുന്നതിനെ ബീജേപ്പിക്കാരോടു ചേറ്ന്നല്ലെങ്കിലും എതിർത്തവരിൽ കവി യൂസഫലി കച്ചേരിയും കാഥികൻ യു.ഏ.ഖാദറും ഉണ്ടായിരുന്നു.\nഇതൊന്നും മുത്തശ്ശിയല്ലാതെ മറ്റൊരു പത്രവും റിപ്പോറ്ട്ട് ചെയ്തതുമില്ല. അതാവും ഒബാമക്കെത്ര ജെട്ടിയുണ്ട് എന്നുപോലും അറിയുന്ന പല മലയാളികളും അറിയാതിരുന്നത്!\nഇതിനെക്കുറിച്ച് എതിരഭിപ്രായം ഞാൻ പറഞ്ഞതീന്റ്റെ വിലകുറക്കാൻ, തിരസ്കരിക്കപ്പെട്ട പ്രതിമയുടെശിൽ‌പ്പി എന്റെ ജാതിക്കാരനായതുകൊണ്ടാണ് എന്റെ എതിർപ്പ് എന്നു ഒരുമുഴം മുങ്കൂട്ടി എറിയാനും ജാതിയതക്കെതിരെ പ്രവർത്തിച്ച ഏക്കേജിയുടെ പാറ്ട്ടിയ്ടെ ഒരു ലൊക്കൽ കമ്മറ്റി മുതിർന്നു എന്നും അറിയിക്കട്ടെ. പെരുത്തു സലാം!\nനിങ്ങളിൽ കേരളത്തിനു പുറത്തുള്ളവർക്കു, ചെയ്യാൻപറ്റാത്ത വോട്ടിനെക്ക്കുറിച്ചാവും ഖേദം. അടിയൻ ആദ്യമായി ഇക്കുറി വിലയേറിയവോട്ടവകാശം പെട്ടിയിലിടാതെ ആ ദിവസം എന്തെങ്കിലും നല്ലകാര്യം ചെയ്യാൻ പോകുന്ന്!\n"മതം വളരെ വ്യക്തിപരമായ കാര്യമാണു്. സ്വന്തം വീടിന്റെ / ആരാധനാലയത്തിന്റെ നാലു ചുമരുകൾക്കുള്ളിൽ അതിനെ ഒതുക്കിവയ്ക്കുവാൻ ഇന്ത്യൻ ജനത പ്രബുദ്ധ കാണിക്കേണ്ടതുണ്ടു്."\nഇസ്ലാമിന് അന്യമായ ഒരു വാദമാണിത്.\nരാഷ്ട്രീയം ഉൾപ്പടെ എല്ലാ മേഖലകളിലും ഇടപെട്ട് അവയെ ശുദ്ധീകരിച്ചുകൊണ്ടാണ് അതു ചരിത്രത്തിൽ മുന്നേറിയത്..\nഒരു ബി.ജെ.പി യെ മാത്രം വിമര്‍ശിച്ചത് കൊണ്ട് ഇതിനു പരിഹാരം ആകുന്നില്ല. രാഷ്ട്രത്തിന് വേണ്ടി എന്ത് ചെയ്തു, ഇനി എന്ത് ചെയും എന്നതിനെ അടിസ്ഥാനം ആക്കി ഭരണ കര്‍ത്താക്കളെ തിരഞ്ഞെടുക്കാന് നമുക്ക് കഴിയാതെ പോകുന്നു... വര്‍ഗീയത ഇന്ന് മതം ഇല്ലെന്നു പറയുന്നവര് പോലും ആയുധമാക്കി മാറ്റുന്നത് തങ്ങളുടെ അഴിമതികള് മറച്ചു വയ്ക്കാന് വേണ്ടിയാണ്... ഇത്തരം കള്ള നാണയങ്ങളെ തിരിച്ചറിയാന് ഉള്ള കഴിവ് ജനത്തിന് ഉണ്ടാകട്ടെ എന്ന് പ്രാര്‍തിക്കാനെ നമുക്ക് ഇപ്പോള് കഴിയൂ. വര്‍ഗീയതയും പ്രാദേശിക വാദവും ആരില് നിന്നുണ്ടായാലും അത് എതിര്‍ക്കപ്പെടണം.


വിവാഹത്തിന് ശേഷം ശ്രിനിഷിനെത്തേടി അടുത്ത ഭാഗ്യം, സന്തോഷം പങ്ക് വെച്ച് താരദമ്പതികള്; ഏറ്റെടുത്ത് ആരാധകര് - Pravasishabdam\nHome Entertainment വിവാഹത്തിന് ശേഷം ശ്രിനിഷിനെത്തേടി അടുത്ത ഭാഗ്യം, സന്തോഷം പങ്ക് വെച്ച് താരദമ്പതികള്; ഏറ്റെടുത്ത് ആരാധകര്\nവിവാഹ ശേഷം ബോളിവുഡ് ചിത്രത്തിലെ അവസരമായിരുന്നു പേളി മാണിയെ തേടിയെത്തിയത്. ബിഗ് ബോസില് വരുന്നതിന് മുന്‍പായി സീരിലുകള് ചെയ്തിരുന്ന ശ്രിനിഷ് മറ്റ് പരമ്ബരകളുമായി മുന്നേറുകയാണ്. ബിഗ് ബോസ് എന്ന ഷോയിലൂടെ പ്രേക്ഷകര്‍ക്ക് സുപരിചിതനായ താരമാണ് ശ്രിനിഷ് അരവിന്ദ് . ഷോയില് പേളി മാണിയുമായുള്ള സൗഹൃദവും പ്രണയനിമിഷങ്ങളുമൊക്കെ പ്രേക്ഷകര്‍ക്കും പരിചിതമായിരുന്നു. ബിഗ് ബോസില് നിന്നും പുറത്തിറങ്ങിയതിന് പിന്നാലെ ഇരുവരും വിവാഹിതരാവുകയും ചെയ്തു.\nഇപ്പോഴിതാ ശ്രിനിഷിന്റയെ ഹിറ്റ് സീരലായ പ്രണത്തിന് ശേഷം അടുത്ത മലയാള പരമ്ബരയുമായി എത്തുകയാണ് . സീ കേരളം ചാനലിലാണ് തന്റെ പുതിയ പരമ്ബരയെന്ന് ശ്രിനിഷ് പറയുന്നു. ഫേസ്ബുക്ക് പേജിലൂടെയാണ് താരം ഇതേക്കുറിച്ച് വ്യക്തമാക്കിയത്. സീരിയലിന്‍രെ പ്രമോ വീഡിയോയും താരം പങ്കുവെച്ചിട്ടുണ്ട്.\nക്യാമറ മുന്നിലുണ്ടെന്ന കാര്യത്തെക്കുറിച്ച് ഓര്‍ക്കാതെയാണ് പലപ്പോഴും ഇരുവരും സംസാരിച്ചിരുന്നത്. ഇരുവരും പ്രണയത്തിലാണെന്ന് മത്സരാര്‍ത്ഥികള് തന്നെ പറഞ്ഞിരുന്നു. മത്സരത്തില് നിലനില്‍ക്കുന്നതിന് വേണ്ടിയാണ് ഇത്തരത്തിലൊരു കാര്യമെന്നായിരുന്നു വിമര്‍ശനം. വിമര്‍ശനങ്ങളെ അവഗണിച്ച് മുന്നേറുകയായിരുന്നു ഇരുവരും.\nബിഗ് ഹൗസിലേക്കെത്തിയ മോഹന്‍ലാലിനോടായിരുന്നു ഇരുവരും പ്രണയത്തെക്കുറിച്ച് വ്യക്തമാക്കിയത്. ഇനിയുള്ള ജീവിതം ഒരുമിച്ചാവണമെന്നാഗ്രഹമുണ്ടെന്നായിരുന്നു ഇരുവരും പറഞ്ഞത്. ബിഗ് ബോസില് നിന്നും പുറത്തിറങ്ങിയതിന് പിന്നാലെയായാണ് വിവാഹനിശ്ചയം നടത്തിയത്. അധികം താമസിയാതെ വിവാഹവും നടത്തുകയായിരുന്നു. ബോളിവുഡ് ചിത്രത്തിലെ അവസരമായിരുന്നു പിന്നീട് പേളി മാണിക്ക് ലഭിച്ചത്.\nPrevious articleവി.കെ ഇബ്രാഹിം കുഞ്ഞിനെതിരായ അന്വേഷണം വഴിമുട്ടി\nNext articleകായികമേളക്കിടെ പരിക്കേറ്റ വിദ്യാര്‍ഥി ചികിത്സ കിട്ടാതെ കിടന്നത് അര മണിക്കൂര്


രാജ്യത്ത് വൻ ഭീകരാക്രമണത്തിന് പദ്ധതി; ഹിന്ദുത്വ തീവ്രവാദ സംഘടനാ നേതാക്കൾ അറസ്റ്റിൽ, വൻ ആയുധശേഖരം... | Terror attacks foiled,3with links to hardline Hindu groups held: Maharashtra ATS - Malayalam Oneindia\nLifestyle വജൈനയിലെ രഹസ്യം, എ സ്‌പോട്ട്\nSports ഐപിഎല്: ചാലഞ്ചില്ലാതെ ആര്‍സിബി, ബാറ്റിങ് നിര നാണംകെട്ടു... ചാംപ്യന്മാര് മിന്നും ജയത്തോടെ തുടങ്ങി\nAutomobiles ഇതാണ് വരാനിരിക്കുന്ന ഹീറോ എക്‌സ്പള്‍സ് 200, കൂടുതല് ചിത്രങ്ങള് പുറത്ത്\nMovies ഉയരെയില് പൈലറ്റായി പാര്‍വ്വതിയുടെ തിരിച്ചുവരവ്! പുതിയ പോസ്റ്റര് പുറത്ത്! കാണൂ\nTechnology കർണാടകയിൽ ആറുമാസത്തേക്ക് ഓലെയുടെ പെർമിറ്റ് സസ്‌പെന്റ് ചെയ്തു\nFinance മോദിക്ക് തിരിച്ചടി, വളർച്ചാ നിരക്ക് വെട്ടിക്കുറച്ച് ഫിച്ച്\nTravel മീനുകളെ വഴിതടയുന്ന മീൻമുട്ടി വെള്ളച്ചാട്ടം\nരാജ്യത്ത് വൻ ഭീകരാക്രമണത്തിന് പദ്ധതി; ഹിന്ദുത്വ തീവ്രവാദ സംഘടനാ നേതാക്കൾ അറസ്റ്റിൽ, വൻ ആയുധശേഖരം...\nPublished: August 11 2018, 12:40 [IST]\nമുംബൈ: മഹാരാഷ്ട്രയിൽ വിവിധയിടങ്ങളിൽ തീവ്രവാദപ്രവർത്തനങ്ങൾക്ക് പദ്ധതിയിട്ട ഹിന്ദുത്വ തീവ്രവാദ സംഘത്തിലെ മൂന്ന് പേർ അറസ്റ്റിലായി. മഹാരാഷ്ട്ര തീവ്രവാദ വിരുദ്ധസേനയാണ് ഇവരെ അറസ്റ്റ് ചെയ്തത്. നല്ലസോപാറ, സതാര എന്നിവിടങ്ങളിൽ നിന്നായാണ്3പേരും പിടിയിലായത്.\nനാട് മഹാദുരിതത്തില്; സിപിഎമ്മിന് ഇപിയെ തിരിച്ചുകൊണ്ടുവരണം, ജലീലിന് പണികൊടുക്കണം, കടുത്ത വിമര്‍ശനം\nഇവരിൽ നിന്നും നിരവധി സ്ഫോടക വസ്തുക്കളും പിടിച്ചെടുത്തിട്ടുണ്ട്. ക്രൂഡ് ബോംബ്, ജെലാറ്റിൻ സ്റ്റിക്ക് അടക്കമുള്ളവയാണ് പിടിച്ചെടുത്തിരിക്കുന്നത്. വിവിധയിടങ്ങളിലായി ഇവർ തീവ്രവാദി ആക്രമണം നടത്താൻ പദ്ധതിയിട്ടതിന്റെ തെളിവുകളും എടിഎസിന് ലഭിച്ചിട്ടുണ്ട്.\nഹിന്ദു ഗോവാൻഷ് രക്ഷാ സമിതി അംഗമാണ് അറസ്റ്റിലായ വൈഭവ് റൗട്ട്. ഇയാൾ സനാതൽ സൻസ്തയുടെ അനുഭാവി കൂടിയാണ്. നരേന്ദ്ര ദബോൽക്കർ, ഗോവിന്ദ് പൻസാരെ, എംഎൺ കൽബുർഗി, ഗൗരി ലങ്കേഷ് തുടങ്ങിയവരുടെ കൊലപാതകവുമായി ബന്ധമുള്ള സംഘടനയാണ് സനാതൻ സൻസ്ത. ശ്രീ ശിവപ്രതിഷ്ഠാഥൻ ഹിന്ദുസ്ഥാൻ അംഗമായ സുധൻല ഗണ്ഡേൽക്കറാണ് അറസ്റ്റിലായ രണ്ടാമത്തെയാൾ. നിരവധി ക്രിമിനൽ കേസുകളിൽ പ്രതിയായ സാംബാജി ഭിഡെയുടെ അനുയായിയാണ് ഇയാൾ. ശരത് കസൽ‌ക്കർ എന്നയാളാണ് അറസ്റ്റിലായ മൂന്നാമൻ.\nബോംബുണ്ടാക്കുന്നത് വിശദമാക്കുന്ന ഒരു കുറിപ്പ് ശരത് കസാൽക്കറിൽ നിന്നും എടിഎസ് കണ്ടെടുത്തിട്ടുണ്ട്. ഗൊണ്ഡാൽക്കറിന് സ്ഫോടക വസ്തുക്കളെ അറിയാമിരുന്നുവെന്നു ഇയാൾ മറ്റ് രണ്ട് പേർക്ക് പരിശീലനം നൽകുകയായിരുന്നു. യുഎപിഎ നിയമം പ്രകാരമാണ് മൂന്ന് പേർക്കെതിരെയും കേസെടുത്തിരിക്കുന്നത്. 20 ക്രൂഡ് ബോംബുകൾ,2ജെലാറ്റിൻ ഷീറ്റുകൾ, ബോംബുണ്ടാക്കുന്നത് വിശദമാക്കുന്ന കുറിപ്പ്, ഒരു 60 വോൾട്ട് ബാറ്ററി, വയറുകൾ, ട്രാൻസിസിറ്റർ,പശ എന്നിവയാണ് ഇവരിൽ നിന്നും പിടിച്ചെടുത്തതെന്ന് എടിഎസ് വ്യക്തമാക്കി.\nവൈഭവ് റൗട്ടിന്റെ വീട്ടിൽ നടന്ന പരിശോധനയിലും വൻ ആയുധശേഖരമാണ് തീവ്രവാദ വിരുദ്ധ സേന കണ്ടെത്തിയത്. സ്വതന്ത്ര്യദിനവും ബക്രീദും മുന്നിൽ കണ്ടാണ് ഇവർ ആക്രമണത്തിന് പദ്ധതിയിട്ടിരുന്നതെന്നാണ് സൂചന. ഇത്രയധികം ആയുധശേഖരം കണ്ടെത്തിയതിനാൽ വ്യാപകമായ ആക്രമണങ്ങൾ നടത്താനാകും പദ്ധതിയിട്ടതെന്ന നിഗമനത്തിലാണ് എടിഎസ്. ഇവർക്ക് ആയുധങ്ങൾ എത്തിച്ച് കൊടുത്തത് ആരാണെന്നതിനെക്കുറിച്ച് അന്വേഷണം ആരംഭിച്ചു കഴിഞ്ഞു. സംഭവത്തിന് പിന്നിൽ വൻ ശൃംഖല ഉണ്ടെന്നാണ് കരുതപ്പെടുന്നത്. ഗോസംരക്ഷകനായാണ് റൗട്ട് അറിയപ്പെട്ടിരുന്നതായാണ് ഇയാളുടെ അയൽ വാസികൾ പറയുന്നത്. ബീഫ് കച്ചവടം ചെയ്തതിന്റെ പേരിൽ ഇയാൾ നിരവധി വ്യാപാരികളെ മർദ്ദിച്ച സംഭവവും ഉണ്ടായിട്ടുണ്ട്. കുറച്ച് നാളായി ഇയാൾ നിരീക്ഷണത്തിലായിരുന്നു.\nനരേന്ദ്ര ദബോൽക്കർ, ഗോവിന്ദ് പൻസാരെ, എംഎം കൽബുർഗി, ഗൗരി ലങ്കേഷ് തുടങ്ങിയവരുടെ കൊലപാതകവുമായി അറസ്റ്റിലായവർക്ക് ബന്ധമുണ്ടെന്നും അന്വേഷണ സംഘം സംശയിക്കുന്നുണ്ട്. സനാതൻ സൻതയുടെ മറ്റൊരു ശാഖയിൽപെട്ടവരാണോ ഇവർ എന്നാണ് പോലീസ് അന്വേഷിക്കുന്നത്. ഗൗരി ലങ്കേഷിന്റെ കൊലപാതകവുമായി ബന്ധപ്പെട്ട അന്വേഷണത്തിനിടയിൽ പോലീസിന് ഒരു ഡയറി ലഭിച്ചിരുന്നു. ഈ ഡയറി മഹാരാഷ്ട്ര പോലീസിന് കൈമാറിയിട്ടുണ്ട്. ഇവർ അംഗങ്ങളല്ലെന്ന് സതാനൻ സൻസ്ത അറിയിച്ചു. ഇവരിൽ നിന്നും പിടിച്ചെടുത്ത സ്ഫോടക വസ്തുക്കൾ മുംബൈയിലെ ഫോറൻസിക് സയൻസ് ലബോറട്ടറിയിലേക്ക് പരിശോധനയ്ക്കായി അയച്ചിട്ടുണ്ട്.\nഅഡാറ് ലവിന് സംഭവിച്ചതെന്താണ്? പ്രിയ വാര്യര്‍ക്ക് വേണ്ടി ഇനിയും കാത്തിരിക്കണോ? ഒമര് ലുലു പറയുന്നു..\nകൂടുതൽ terrorism വാർത്തകൾView All\nവിഘടന വാദത്തെ പ്രോത്സാഹിപ്പിക്കുന്നു: യാസിന് മാലിക്കിന്‍റെ ജമ്മുകശ്മീര് വിമോചന മുന്നണിക്ക് നിരോധനം\nപുൽവാമ ഭീകരാക്രമണം വോട്ടിന് വേണ്ടി സൃഷ്ടിച്ചത്.. മോദിക്കെതിരെ ഗുരുതര ആരോപണവുമായി എസ്പി നേതാവ്!!\nനെതര്‍ലാന്‍ഡില് ട്രാമില് വെടിവയ്പ്പ്, നിരവധിപേര്‍ക്ക് പരിക്ക്.. അക്രമിയെ തിരിച്ചറി‍ഞ്ഞില്ല\nകശ്മീരിൽ വനിതാ പോലീസുകാരിയെ ഭീകരർ വെടിവെച്ച് കൊന്നു, ഭീകരർക്കായി തിരച്ചിൽ നടത്തി സൈന്യം\nദാവൂദിനെയും സലാഹുദ്ദീനെയും ഇന്ത്യക്ക് കൈമാറിക്കൊണ്ട് തീവ്രവാദത്തിനെതിരായ നിലപാട് പാകിസ്താന് തെളിയിക്കാം\nന്യൂസിലൻഡ് കൂട്ടക്കൊല: ഒരു ഇന്ത്യക്കാരൻ കൊല്ലപ്പെട്ടു,6പേരെ കാണാനില്ല, കൊലപാതകി കടുത്ത വംശീയവാദി\nന്യൂസിലന്റിന് കറുത്ത ദിനം! ക്രൈസ്റ്റ് ചര്‍ച് വെടിവെപ്പില് മരണം 49 ആയി, അക്രമി ഓസ്ട്രേലിയന് പൗരന്\nഇന്ത്യയെ നൈസായി പറ്റിച്ച് പാകിസ്താൻ, നിരോധനം വെറും കണ്ണിൽ പൊടിയിടൽ മാത്രമെന്ന് കണ്ടെത്തൽ\nവ്യാജ വാര്‍ത്തയില് മാപ്പ് പറഞ്ഞ് റിപബ്ലിക് ടിവി, മിണ്ടാതെ മക്ക ഭീകരവാദ കേന്ദ്രമാക്കിയ സിഎന്‍എന്\nബാലക്കോട്ട് ആക്രമണത്തില് മസൂദ് അസ്ഹര് കൊല്ലപ്പെട്ടെന്ന് റിപ്പോര്‍ട്ട്, സോഷ്യല് മീഡിയയില് അഭ്യൂഹം\nകശ്മീർ വിഷയം; ഇന്ത്യയെ വിമർശിച്ച് ഇസ്ലാമിക് രാഷ്ട്രങ്ങളുടെ പ്രമേയം, തിരിച്ചടിച്ച് ഇന്ത്യ\nമസൂദ് അസ്ഹറിന് വൃക്കസംബന്ധമായ രോഗം.... ചികിത്സ റാവല്‍പിണ്ടിയിലെ സൈനിക ആശുപത്രിയില്!!\nഇസ്ലാമെന്നാല് സമാധാനമാണ്... പോരാട്ടം മതത്തിനെതിരെയല്ല തീവ്രവാദത്തിനെതിരെയെന്ന് സുഷമ\nhindhu terrorism police arrest riot blast crime weapon ഹിന്ദു ഭീകരവാദം പോലീസ് കസ്റ്റഡി അറസ്റ്റ് കലാപം സ്ഫോടനം ക്രൈം\nTerror attacks foiled,3with links to hardline Hindu groups held: Maharashtra ATS\nStory first published: Saturday, August 11, 2018, 12:40 [IST]\nതലശ്ശേരിയില് എല്.ഡി. എഫ് സ്ഥാനാര്‍ഥിക്ക് വോട്ടഭ്യര്‍ഥിച്ചെഴുതിയ മതില് തകര്‍ത്തു\nരാഹുല് വയനാട്ടിലേക്ക്; എല്ലാം പിന്നീട് പറയാമെന്ന് കുഞ്ഞാലിക്കുട്ടി, ആവേശമെന്ന് തരൂര്\nദിഗ്‌വിജയ് സിങ് തിരിച്ചെത്തുന്നു; മധ്യപ്രദേശില് പോരാട്ടം കനപ്പിച്ച് കോണ്‍ഗ്രസ്, ഭോപ്പാലില്...


മുംബൈയോടും തോല്‍വി; ആറാം മത്സരത്തിലും ജയമില്ലാതെ ചെന്നൈയിന് എഫ്.സി | Chennaiyin FC vs Mumbai City FC ISL 2018\nമുംബൈയോടും തോല്‍വി; ആറാം മത്സരത്തിലും ജയമില്ലാതെ ചെന്നൈയിന് എഫ്.സി\nNov 3, 2018, 10:19 PM IST\nആറു മത്സരങ്ങളില് നിന്ന് ഒരു സമനിലയും അഞ്ച് തോല്‍വിയുമാണ് ചെന്നൈയിന്റെ സമ്പാദ്യം\nചെന്നൈ: ഐ.എസ്.എല് ഈ സീസണില് ഒരു വിജയമെന്ന സ്വപ്‌നം ചെന്നൈയിന് എഫ്.സിക്ക് ഇനിയും അകലെ. മുംബൈ സിറ്റിക്കെതിരായ മത്സരത്തില് സ്വന്തം ആരാധകര്‍ക്ക് മുന്നില് ചെന്നൈയിന് പരാജയപ്പെട്ടു. എതിരില്ലാത്ത ഒരൊറ്റ ഗോളിനായിരുന്നു ചെന്നൈയിന്റെ തോല്‍വി. ആറു മത്സരങ്ങളില് നിന്ന് ഒരു സമനിലയും അഞ്ച് തോല്‍വിയുമാണ് ചെന്നൈയിന്റെ സമ്പാദ്യം. ആറു മത്സരങ്ങളില് മൂന്നാമത്തെ വിജയമാണ് മുംബൈ സ്വന്തമാക്കിയത്.\nമത്സരത്തിന്റെ ഇരുപതാം മിനിറ്റിലാണ് മുംബൈയുടെ വിജയഗോള് വന്നത്. മോദോ സോഗൗയായിരുന്നു ഗോള് സ്‌കോറര്. ഇടതു വിങ്ങില് നിന്ന് റാഫേല് ബാസ്റ്റോസ് നല്‍കിയ പാസ് സ്വീകരിച്ച സോഗൗയുടെ ആദ്യ ഷോട്ട് കരണ്‍ജിത് സേവ് ചെയ്തു. എന്നാല് റീബൗണ്ട് വന്ന പന്ത് സോഗൗ കൃത്യമായി വലയിലെത്തിച്ചു. ഡല്‍ഹി ഡൈനാമോസിനെതിരായ മത്സരത്തിലും സെനഗല് താരം ഗോള് നേടിയിരുന്നു.\nരണ്ടാം പകുതിയില് സമനില ഗോളിന് വേണ്ടിയായിരുന്നു ചെന്നൈയിന്റെ ശ്രമം. പക്ഷേ ഒന്നും ലക്ഷ്യത്തിലെത്തിയില്ല. ആറു മത്സരങ്ങളില് നിന്ന് ഒരൊറ്റ പോയിന്റ് മാത്രമാണ് ചെന്നൈയിന്റെ സമ്പാദ്യം. 10 പോയിന്റ് അക്കൗണ്ടിലുള്ള മുംബൈ അഞ്ചാം സ്ഥാനത്താണ്.\nContent Highlights: Chennaiyin FC vs Mumbai City FC ISL 2018


Vayana Vicharam – Book At\nവായനയും എഴുത്തും അനുഭൂതിയുടെ പുനരുൽപ്പാദനമാണ്. സാമാന്യമായി നിർമ്മിച്ചെടുത്ത അനുഭൂതി വ്യവസ്ഥയ്ക്കകത്ത് കുമ്പിട്ടു നിർവഹിക്കുന്ന വിചാരകേളിയല്ല അത്. വ്യവസ്ഥാപിതമാക്കപ്പെട്ടതിന് വെളിയിൽ കടക്കുന്ന നിർമ്മാണ പ്രക്രിയയാണ്. ഇങ്ങനെ നിരന്തരം നിർമ്മിക്കുകയും അഴിച്ചെടുക്കുകയും ചെയ്യുന്ന സാംസ്‌കാരിക പ്രവർത്തനമാണ് എഴുത്തും വായനയും.\nവാക്കിന്റെ അനന്തസാധ്യതകളെ തിരയുന്നവരാണ് യഥാർത്ഥ വായനക്കാർ. അവർ ഗ്രന്ഥകർത്താവിന്റെ ആനുഭൈവികമായ ലോകത്തിലേയ്ക്ക് തീർത്ഥയാത്ര നടത്തുന്നവരല്ല. മറ്റുതരത്തിലുള്ള വ്യാഖ്യാന കേളികളും അല്ല. വായനയെ തികഞ്ഞ ഒരു സാംസ്‌കാരിക പ്രവർത്തനമായി പരിവർത്തിപ്പിക്കുകയാണ് എഴുത്തുകാരനും ചിന്തകനുമായ സുനിൽ പി. ഇളയിടം. അദ്ദേഹത്തിന്റെ ഓരോ എഴുത്തും വായനയും സാമാന്യ സൗന്ദര്യത്തിന്റെ ഉള്ളം പിളർക്കുന്നതാണ്.\nക്ഷുദ്രമായ പാരായണ രീതിഭേദങ്ങളോട് കലഹിച്ചു നിൽക്കേണ്ട വലിയൊരു ഉത്തരവാദിത്വം സുനിൽ പി. ഇളയിടം നിർവഹിക്കേണ്ടിവരുന്നുണ്ട്. മാർക്‌സിയൻ പാരായണമെന്ന മട്ടിൽ വ്യവഹരിക്കപ്പെടുന്ന ശുഷ്‌കമായ പല എഴുത്തുകളെയും മറികടക്കേണ്ടത് ഒരു മാർക്‌സിസ്റ്റ് എന്ന നിലയിൽ അദ്ദേഹത്തിന്റെ ഉത്തരവാദിത്വമായി മാറുന്നു. ഒരു അമാർക്‌സിസ്റ്റായി കൈയ്യടിവാങ്ങാൻ മനം കൊതിക്കുന്ന എഴുത്തുകാരുള്ള ഈ നാട്ടിൽ തികഞ്ഞ മാർക്‌സിസ്റ്റായി നിന്ന് എന്നാൽ അതിന്റെ പരിമിതികളോട് കലഹിച്ച് സൗന്ദര്യാത്മകമായി അതിനെ വികസിപ്പിക്കാനുളള കേരളീയമായ ഒരു ഉത്തവാദിത്വം അദ്ദേഹം ഏറ്റെടുക്കുന്നു. നിഷ്‌കളങ്കമെന്ന് തോന്നുന്ന പുസ്തക പരിചയത്തിലും അദ്ദേഹം അതു നിർവഹിക്കുന്നു.\nവാക്കിന്റെ രീതിഭേദങ്ങൾ കേരളത്തിൽ ഇന്ന് അത്ര പ്രചാരത്തിലില്ല. തടിച്ച എഴുത്തും മെലിഞ്ഞ നിരൂപണവുമാണ് ഇന്ന് മലയാളത്തിൽ നിലനിൽക്കുന്നത്. അത്തരമൊരു സന്ദർഭത്തിലാണ് സുനിൽ പി. തന്റെ ധൈഷണിക സൗന്ദര്യം കൊണ്ട് കേരളത്തിന്റെ സാംസ്‌കാരിക ചൈതന്യമായി നിലനിൽക്കുന്നത് എന്നത് ശ്രദ്ധേയമാണ്.\nപല മട്ടിൽ പ്രസക്തങ്ങളായ ഇരുപത് പുസ്തകങ്ങളാണ് ഗ്രന്ഥകാരൻ പരിചയപ്പെടുത്തുന്നത്. പുസ്തകപരിചയത്തിന്റെ വ്യവസ്ഥാപിതമായ രീതിഭേദങ്ങളോടുള്ള കലഹങ്ങൾ കൂടിയാണ് ഓരോന്നും. ഓരോ പുസ്തകത്തിന്റെ ഭാവശക്തിയെ കണ്ടെത്തുന്ന പാരായണമായി ഓരോ ലേഖനവും മാറുന്നു.\nSKU: 3893 Category: Study\nBe the first to review “Vayana Vicharam” Cancel reply\nLokathe Pidichukulukkiya Thatvachindhakar\nAnjam Dhisha Thedi\nMalayaliyude Malayala Padanam\nJanathipathyam Oru Sadhyathayanu\nKavitha Mattoru Bashayanu


4malayalees - കൂട്ട ആത്മഹത്യ ചെയ്തവര് പുനര്‍ജന്മം വിശ്വസിച്ചിരുന്നു ; സ്റ്റൂളും കയറും വാങ്ങി വരുന്ന സിസിടിവി ദൃശ്യങ്ങള് പോലീസിന് ലഭിച്ചു ; പത്തു പേരും തൂങ്ങി മരിച്ചത് അഞ്ച് സ്റ്റൂളുകളില് നിന്ന്\nവിചിത്രമായ കൂട്ടമരണത്തിന്റെ ചുരുളു തേടിയ പോലീസ് വരെ ഞെട്ടി. ആ 11 പേരും പുനര് ജന്മത്തില് വിശ്വസിച്ചു. അവസാന നിമിഷം തങ്ങളുടെ രക്ഷകനെത്തുമെന്ന്. ആത്മാവിന് പുറത്തുകടക്കാന് കുഴലുകളിട്ട് ഡയറി എഴുതി വിചിത്രമായ ചിന്തകളുമായി കഴിയുകയായിരുന്നു ആ കുടുംബം.\nകുടുംബതലവന് നാരായണ് ദേവിയെ ഇത്തരത്തില് വിശ്വസിപ്പിച്ചത് ഇളയ മകനായ ലളിത് ആണ്. കുടുംബത്തിലെ എല്ലാവരും ഒരുമിച്ച് ആത്മഹത്യ ചെയ്താല് മരിക്കില്ലെന്നും ജീവിതത്തിലേക്ക് ശക്തമായി മടങ്ങിവരുമെന്നും ധരിപ്പിച്ചു. പൂര്‍വികരുടെ ആത്മാവ് തിരിച്ചെത്തിക്കുമെന്നായിരുന്നു ഇവര് കരുതിയത്. ഡയറിയിലെ വാക്കുകള് ഇക്കാര്യം വ്യക്തമാക്കുന്നു.\nതൂങ്ങി മരിക്കുനനതിനുള്ള കയറുകളും സ്റ്റൂളുകളുമായി കുടുംബാംഗം വീട്ടിലേക്ക് കയറിപ്പോകുന്ന സിസിടിവി ദൃശ്യങ്ങളാണ് പോലീസിന് ലഭിച്ചത്. മരിക്കുകയല്ല ജീവിതത്തിലേക്ക് ശക്തമായി തിരിച്ചുവരുമെന്നാണ് ഇവര് വിശ്വസിച്ചിരുന്നത്.കുടുംബത്തിലെ ഇളയ അംഗങ്ങളായ 12 കാരന് ധ്രുവ്, 15 കാരന് ശിവം എന്നിവര് ചേര്‍ന്നാണ് ഫര്‍ണീച്ചര് കടയില് നിന്നും തൂങ്ങി മരിക്കുന്നതിനുള്ള സ്റ്റൂളുകളും കയറും വാങ്ങിയത്. ലളിതിന്റെ ഭാര്യ ടീനയുടെ കൈകള് മാത്രം ബന്ധിച്ചിരുന്നില്ല. ഇവരാണ് മറ്റുള്ളവരുടെ കൈകള് ബന്ധിച്ചതെന്നാണ് പോലീസ് കരുതുന്നത്.\nഅവസാന അത്താഴം ഒരുക്കിയ ശേഷമാണ് ഏവരും മരണത്തിലേക്ക് നടന്നത്. വ്യക്തമായ മുന്നൊരുക്കത്തോടെ.. ദുരൂഹതകള് നിറഞ്ഞ ആവീട്ടില് ആരും ശേഷിക്കുന്നില്ല ഇനി.. ഒരു പ്രേത ഭവനമായി നാട്ടുകാര്‍ക്കും വീട്ടുകാര്‍ക്കും മാറി ഈ കൂട്ടുകുടുംബം.


മദ്യം കടത്തുന്നതിനിടെ വാഹനാപകടം; കുവൈത്തില് വിദേശി പിടിയില് | drunk expatriate arrested in kuwait after an accident\nമദ്യം കടത്തുന്നതിനിടെ വാഹനാപകടം; കുവൈത്തില് വിദേശി പിടിയില്\nഅപകടത്തില്‍പെട്ട വാഹനത്തില് നിന്ന് 70 കുപ്പി മദ്യം സുരക്ഷാ ഉദ്യോഗസ്ഥര് പിടിച്ചെടുത്തു. വീട് കേന്ദ്രീകരിച്ച് പ്രവര്‍ത്തിച്ചിരുന്ന മദ്യ നിര്‍മാണ കേന്ദ്രത്തില് നിന്ന് വിതരണത്തിനായി കൊണ്ടുപോയതായിരുന്നു ഇവ.\nKuwait City, First Published Jun 19, 2020, 4:15 PM IST\nകുവൈത്ത് സിറ്റി: മദ്യം കടത്തുന്നതിനിടെയുണ്ടായ വാഹനാപകടത്തില് വിദേശി അറസ്റ്റിലായി. അല് ഫിന്റാസിലെ ഒരു സ്കൂള് മതിലില് വാഹനം ഇടിച്ചായിരുന്നു അപകടം. സംഭവ സമയത്ത് വാഹനം ഓടിച്ചിരുന്നയാളും മദ്യലഹരിയിലായിരുന്നു.\nഅപകടത്തില്‍പെട്ട വാഹനത്തില് നിന്ന് 70 കുപ്പി മദ്യം സുരക്ഷാ ഉദ്യോഗസ്ഥര് പിടിച്ചെടുത്തു. വീട് കേന്ദ്രീകരിച്ച് പ്രവര്‍ത്തിച്ചിരുന്ന മദ്യ നിര്‍മാണ കേന്ദ്രത്തില് നിന്ന് വിതരണത്തിനായി കൊണ്ടുപോയതായിരുന്നു ഇവ. വാഹനാപകടം സംബന്ധിച്ച വിവരം ലഭിച്ചതിനെ തുടര്‍ന്ന് സ്ഥലത്തെത്തിയ സുരക്ഷാ ഉദ്യോഗസ്ഥരാണ് ഡ്രൈവറും മദ്യലഹരിയിലാണെന്ന് കണ്ടെത്തിയത്.\nഡ്രൈവറെ അറസ്റ്റ് ചെയ്തശേഷം നടത്തിയ പരിശോധനയിലാണ് വാഹനത്തില് നിന്ന് മദ്യക്കുപ്പികള് കണ്ടെടുത്തത്. ഇവ ആവശ്യക്കാര്‍ക്ക് വിതരണം ചെയ്യാന് കൊണ്ടുപോവുകയായിരുന്നുവെന്ന് ഇയാള് സുരക്ഷാ ഉദ്യോഗസ്ഥരുടെ ചോദ്യം ചെയ്യലില് സമ്മതിച്ചു. തുടര്‍നടപടികള്‍ക്കായി ഇയാളെ ബന്ധപ്പെട്ട വകുപ്പുകള്‍ക്ക് കൈമാറി.\nLast Updated Jun 19, 2020, 4:15 PM IST


ചരക്കുനീക്കം നിലച്ചു ; ലോറി സമരം മൂന്നാംദിവസത്തിലേക്ക‌് | Kerala | Deshabhimani | Sunday Jul 22, 2018\nചരക്കുനീക്കം നിലച്ചു ; ലോറി സമരം മൂന്നാംദിവസത്തിലേക്ക‌്\nരാജ്യവ്യാപകമായി തുടരുന്ന ചരക്കുലോറി സമരം മൂന്നാംദിവസത്തിലേക്ക‌്. ശനിയാഴ‌്ചയും സംസ്ഥാനത്ത‌് ചരക്കുനീക്കം പൂർണമായി സ‌്തംഭിച്ചു. സമരം തുടങ്ങുംമുമ്പ‌് ദൂരദിക്കുകളിൽനിന്ന‌് പുറപ്പെട്ട ചുരുക്കം ലോറികൾ മാത്രമാണ‌് ശനിയാഴ‌്ച വിവിധ കമ്പോളങ്ങളിൽ എത്തിയത‌്.\nസമരം നീണ്ടാൽ നിത്യോപയോഗ സാധനങ്ങളുടെ ദൗർലഭ്യമുണ്ടാകും. പൂഴ‌്ത്തിവയ‌്പിനും കരിഞ്ചന്തയ‌്ക്കും ഇത‌് കാരണമാകുമെന്ന ആശങ്കയുണ്ട‌്. ഒരാഴ‌്ചക്കുള്ള സ‌്റ്റോക്ക‌് മാത്രമേ മൊത്തവ്യാപാരികളുടെ കൈവശമുള്ളൂ. സമരം അടുത്തദിവസം തീർന്നാലും ചരക്കുനീക്കം പൂർണ തോതിലാകാൻ ദിവസങ്ങളെടുക്കും.\nപ്രശ‌്നം പരിഹരിക്കാൻ കേന്ദ്രസർക്കാർ മന്ത്രിതലത്തിൽ നടപടിയെടുക്കാത്തതാണ‌് സമരം നീളാൻ കാരണം. കഴിഞ്ഞ ദിവസം ന്യൂഡൽഹിയിൽ ലോറി ഉടമകളുടെ സംഘടനയുമായി സെക്രട്ടറിതല ചർച്ചയുണ്ടായെങ്കിലും തീരുമാനമാകാതെ പിരിഞ്ഞു. രണ്ടുമാസത്തേക്ക‌് സമരം നിർത്തണമെന്നായിരുന്നു ഉദ്യോഗസ്ഥരുടെ ആവശ്യം. ലോറി ഉടമകൾ ഇത‌് തള്ളി സമരത്തിൽ ഉറച്ചുനിൽക്കുകയാണ‌്. സമരത്തെക്കുറിച്ച‌് രണ്ടുമാസംമുമ്പുതന്നെ കേന്ദ്ര സർക്കാരിനെ സംഘടന അറിയിച്ചിരുന്നു. എന്നാൽ സമരത്തിനാധാരമായ കാരണങ്ങളെക്കുറിച്ച‌് ചർച്ചയ‌്ക്കുപോലും കേന്ദ്രസർക്കാർ വിളിച്ചില്ലെന്നാണ‌് ലോറി ഉടമകളുടെ സംഘടനകൾ പറയുന്നത‌്. അതിനാൽ പ്രശ‌്നത്തിന‌് പരിഹാരമാകുംവരെ സമരം തുടരാനാണ‌് തീരുമാനം.


സ്വര്‍ണ ഉപഭോഗത്തില് ഇന്ത്യ രണ്ടാമത്; ചൈന മുന്നില് | akshaya thrithiya\nപോയവര്‍ഷം ലോകത്ത് ഉത്പാദിപ്പിക്കപ്പെട്ട സ്വര്‍ണ്ണത്തിന്റെ 50 ശതമാനത്തിലധികം ഉപയോഗിച്ചത് ഇന്ത്യയും ചൈനയും. 29 ശതമാനവും ചൈന ഉപയോഗിച്ചപ്പോള് ഇന്ത്യയുടെ ഉപഭോഗം 25 ശതമാനം.\nPublished: Apr 25, 2017, 08:15 AM IST\nലോക ജനസംഖ്യയിലെ പ്രഥമ സ്ഥാനീയരാണ് ചൈനയും ഇന്ത്യയും. ജനസംഖ്യയിലെന്നപോലെ സ്വര്‍ണ ഉപഭോഗത്തിന്റെ കാര്യത്തിലും ചൈനയും ഇന്ത്യയും തന്നെയാണ് ഒന്നും രണ്ടും സ്ഥാനങ്ങളില്. വേള്‍ഡ് ഗോള്‍ഡ് കൗണ്‍സിലിന്റെ (ഡബ്യൂ.ജി.സി) കണക്കുകള് പ്രകാരം 2015ല് ലോകത്ത് ഉല്‍പാദിപ്പിക്കപ്പെട്ട സ്വര്‍ണത്തിന്റെ 29 ശതമാനവും ഉപയോഗിച്ചത് ചൈനയാണ്. 25 ശതമാനമാണ് ഇന്ത്യയുടെ ഉപഭോഗം. ഈ രണ്ടു രാജ്യങ്ങളും ചേര്‍ന്നാണ് ലോകത്ത് ഉത്പാദിപ്പിക്കപ്പെടുന്ന സ്വര്‍ണത്തിന്റെ 50 ശതമാനത്തിലധികം ഉപയോഗിക്കുന്നത്.\nഡബ്യൂ.ജി.സി കണക്കുകള് പ്രകാരം 4,212.2 ടണ് ആണ് 2015ലെ സ്വര്‍ണത്തിന്റെ ആഗോള തലത്തിലുള്ള ആവശ്യകത. ഇതില് 57.3 ശതമാനവും ഉപയോഗിക്കുന്നത് ആഭരണ നിര്‍മ്മാണത്തിനാണ്. 24 ശതമാനം നിക്ഷേപങ്ങള്‍ക്കായി ഉപയോഗിക്കുമ്പോള് 14 ശതമാനം സെന്‍ട്രല് ബാങ്കുകള് കരുതല് ശേഖരമായി ഉപയോഗിക്കുന്നു.7ശതമാനം സ്വര്‍ണം സാങ്കേതികവിദ്യകള്‍ക്കായി വിനിയോഗിക്കുന്നു. ഇലക്ട്രോണിക്‌സ്, ഡെന്റല്, മെഡിക്കല് ഫീല്‍ഡുകളിലാണ് ഇത്തരത്തില് സ്വര്‍ണം പ്രധാനമായും ഉപയോഗിക്കുന്നത്.\nയു.എസ്. ജിയോളജിക്കല് സര്‍വേയുടെ കണക്കുകള് പ്രകാരം 2015ല് 3,000 ടണ് സ്വര്‍ണമാണ് ഖനനം ചെയ്‌തെടുത്തത്. ഉപഭോഗത്തിലെന്ന പോലെ ഉല്‍പാദനത്തില് ചൈന തന്നെയാണ് മുന്നില്. ആകെ ഉല്‍പാദിപ്പിച്ചതിന്റെ 16 ശതമാനം സ്വര്‍ണവും സംഭാവന ചെയ്തത് ചൈനയാണ്. ഓസ്‌ട്രേലിയ, റഷ്യ, യു.എസ്, കാനഡ തുടങ്ങിയവരാണ് തുടര്‍ന്നുള്ള സ്ഥാനങ്ങളില്. ഈ രാജ്യങ്ങള് ചേര്‍ന്നാണ് പകുതിയിലധികം സ്വര്‍ണവും ഉല്‍പാദിപ്പിക്കുന്നത്.\nഡബ്യൂ.ജി.സിയുടെ നിഗമനം പ്രകാരം മനുഷ്യസംസ്‌കാരത്തിന്റെ തുടക്കം മുതല് 1.75 ലക്ഷം കോടി സ്വര്‍ണം ഇതുവരെ ഖനനം ചെയ്‌തെടുത്തിട്ടുണ്ട്. എന്നാല് തോംസണ് റോയിറ്റേഴ്‌സ് ജിഎഫ്എംഎസിന്റെ കണക്ക് ഇതില് നിന്ന് ചെറിയ വ്യത്യാസമുള്ളതാണ്. അവരുടെ കണക്കുകള് പ്രകാരം 1.71 ലക്ഷം ടണ് സ്വര്‍ണമാണ് ഉല്‍പാദിപ്പിക്കപ്പെട്ടിട്ടുള്ളത്. ലോഹാവസ്ഥയില് തന്നെ ഖനനം ചെയ്‌തെടുക്കാവുന്നതാണ് എന്നതാണ് സ്വര്‍ണത്തിന്റെ ഏറ്റവും വലിയ സവിശേഷത. ഏറ്റവും സാന്ദ്രതയുള്ള ലോഹങ്ങളില് ഒന്നായ സ്വര്‍ണത്തിന് സാധരണഗതിയില് തേയ്മാനം സംഭവിക്കുന്നുമില്ല. ഇതാണ് ആഭരണമായും നിക്ഷേപമായും സ്വര്‍ണത്തെ പ്രയിങ്കരമാക്കി നിര്‍ത്തുന്ന പ്രധാന ഘടകങ്ങള്.\nവിലയിലുള്ള അനിശ്ചിതത്വമാണ് സ്വര്‍ണത്തെ വ്യത്യസ്തമാക്കുന്ന മറ്റൊരു ഘടകം. സ്‌റ്റോക് മാര്‍ക്കറ്റിലുണ്ടാകുന്ന മാറ്റങ്ങള് വപരീതമായാണ് സ്വര്‍ണ്ണത്തെ പലപ്പോഴും ബാധിക്കുക. സ്‌റ്റോക്ക് മാര്‍ക്കറ്റില് ചാഞ്ചാട്ടമുണ്ടാകുമ്പോള് സ്വര്‍ണത്തില് നിക്ഷേപം നടത്തുന്നവര് വിപണി മെച്ചപ്പെടുമ്പോള് തിരിച്ചു ഒഹരിയില് തന്നെ നിക്ഷേപിക്കുന്നു. എന്നിരുന്നാലും ദീര്‍ഘകാലത്തേയ്ക്ക് നോക്കുമ്പോള് സ്വര്‍ണം ഒരു മികച്ച നിക്ഷേപമാണ്.


2011ൽ വിട്ടയച്ച 209 തടവുകാർ ഇനി തിരിച്ചുകയറേണ്ടിവരും; ഹൈക്കോടതി ഉത്തരവ് ഇന്നിറങ്ങി - Azhimukham\n2011ൽ വിട്ടയച്ച 209 തടവുകാർ ഇനി തിരിച്ചുകയറേണ്ടിവരും; ഹൈക്കോടതി ഉത്തരവ് ഇന്നിറങ്ങി\nപുറത്തുവിട്ടവരുടെ കാര്യത്തിൽ6മാസത്തിനകം ഗവർണർ പരിശോധിച്ച് തീരുമാനം എടുക്കണമെന്നും ഉത്തരവ് പറയുന്നു.\n2011 ൽ തടവുകാരെ കൂട്ടത്തോടെ വിട്ടയച്ച കേരള സർക്കാറിന്റെ ഉത്തരവ് ഹൈക്കോടതി റദ്ദാക്കി. അന്നത്തെ ഇടതു സർക്കാറിന്റെ അവസാവകാലത്തെ വിവാദ തീരുമാനമാണ് കോടതി റദ്ദാക്കിയത്. ഹൈക്കോടതി ഫുൾ ബെഞ്ചിന്റെതാണ് ഉത്തരവ്. പുറത്തുവിട്ടവരുടെ കാര്യത്തിൽ6മാസത്തിനകം ഗവർണർ പരിശോധിച്ച് തീരുമാനം എടുക്കണമെന്നും ഉത്തരവ് പറയുന്നു.\nകേന്ദ്ര സർക്കാറിന്റെ നിർദേശ പ്രകാരം ഗാന്ധിജിയുടെ 150 ജൻമദിനാഘോഷത്തിന്റെ ഭാഗമായിട്ടായിരുന്നു നടപടിയെന്നാണ് ആരോപണങ്ങൾക്ക് ജയിൽ വകുപ്പ് നൽകിയ വിശദീകരണം. നിരവധി പരാതികൾ ഉയർന്ന നടപടിക്കെതിരെ ചില തടവുകാരുടെ ബന്ധുക്കൾ ഉൾപ്പെടെ കോടതിയെയും സമീപിച്ചിരുന്നു.\n209 പേരുടെ ലിസ്റ്റിൽ 14 വർഷം തടവു പൂർത്തിയാക്കിയ4പേരും 10 വർഷം തടവ് പൂർത്തിയാക്കിയ 100 താഴെ പേരുമാണ് ഉണ്ടായിരുന്നത്. ഇവരില് 111 പേര് നെട്ടുകാല്‍ത്തേരി തുറന്ന ജയിലില് നിന്നായിരുന്നു. കണ്ണൂര് 45, ചീമേനി24, വനിതാ ജയില്‍ഒന്ന്, പൂജപ്പുര 28 എന്നിങ്ങനെയാണു സെന്‍ട്രല് ജയിലുകളില് നിന്നു വിട്ടയച്ചത്. ഒരു സെന്‍ട്രല് ജയിലില് ഒഴികെ എല്ലായിടത്തും 14 വര്‍ഷം പൂര്‍ത്തിയാക്കാത്തവരെയാണു വിട്ടയച്ചത്. അതേസമയം പുറത്തിറങ്ങിയവരുടെ പശ്ചാത്തലം ഉൾപ്പെടെ പരിശോധിക്കണമെന്നും പുതിയ ഉത്തരവിൽ പറയുന്നു. നടപടികൾ പുർത്തിയാവുന്നതോടെ റിപ്പോർട്ട് എതിരായ പലർക്കും വീണ്ടു ശിക്ഷ തുടരേണ്ട സാഹചര്യം വരുമെന്നും വിലയിരുത്തുന്നു.\nതടവുകാർ സോഷ്യൽ മീഡിയയിൽ സ്ത്രീകളുടെ വ്യാജ പ്രൊഫൈലുകളുണ്ടാക്കി; കുടുക്കിയത് സൈനികരെ\n2011 ലോകകപ്പ് നേടിയ ഇന്ത്യന് ടീമിലെ താരം ഒത്തുകളി അന്വേഷണം നേരിടുന്നു; കോഴയില് മുങ്ങി ടി 20 ടൂര്‍ണമെന്റ്കള്\n2011 വരെയുള്ള മുഴുവന് കാര്‍ഷിക കടവും എഴുതിത്തള്ളാന് സര്‍ക്കാര് തീരുമാനം; വയനാടിന് കൂടുതല് പരിഗണന\n2011 ലെ ലോകകപ്പ് ഫൈനൽ: ‘യുവരാജിന് മുൻപ് ബാറ്റിങ്ങിനിറങ്ങിയതെന്തിന്’ ധോണി വെളിപ്പെടുത്തുന്നു\n# 2011 government order\n# release 209 prisoners


🤩🤩 രചനയുടെ കാളി ചിത്രങ്ങള്‍ക്ക് കമന്റിട്ട സ്‌നേഹയ്ക്ക് ചുട്ടമറുപടിയുമായി താരം🤪👍 “”ഇവിടെ കമന്റ് ഇട്ടിട്ട്, ആ ലൗഡ്‌സ്പീക്കറില് ചെന്നിരുന്നു കുറ്റം പറയണം കെട്ടോ”” 🥱🥱 – KL 78 iRITTY\nമഴവിൽ മനോരമയിലെ ‘മറിമായം’ എന്ന സീരിയലിലൂടെ പ്രേക്ഷകരുടെ ഹൃദയം കീഴടക്കിയ നടി രചന നാരായണൻകുട്ടി. അവളുടെ മികച്ച പ്രകടനം കാരണം അവൾക്ക് സിനിമയിൽ നിന്ന് അവസരങ്ങൾ ലഭിച്ചു. മറിയത്തിൽ അഭിനയിച്ചതിന് ശേഷം തീർത്ഥാടനം, നിഴൽ തുടങ്ങിയ ചിത്രങ്ങളിൽ അഭിനയിക്കാൻ അവസരം ലഭിച്ചു.\nലക്കി സ്റ്റാർ എന്ന ചിത്രത്തിൽ ജയറാമായി അഭിനയിച്ചു. ആമേൻ, സെന്റ് അഗർബത്തീസ്, ലൈഫ് ഓഫ് ജോസൂട്ടി, ഡബിൾ ബാരൽ, അസംഗ ഇൻ കളർ തുടങ്ങിയ ചിത്രങ്ങളിൽ അഭിനയിച്ചു. മോഹൻലാലിന്റെ വരാനിരിക്കുന്ന ചിത്രം ആറാട്ട് ആണ്. ബ്ലാക്ക് കോഫി ആയിരുന്നു അദ്ദേഹത്തിന്റെ അവസാന ചിത്രം.\nഇപ്പോള് നടി രചന നാരായണൻകുട്ടി ഭദ്രകാളി പ്രമേയമായ ഫോട്ടോഷൂട്ടിൽ തിളങ്ങിയത് എല്ലാവരും സോഷ്യല് മീഡിയയില് വൈറല് ആണ്. കഴുത്തിൽ നാരങ്ങ മാലയും ശരീരമാസകലം നീലയും കറുപ്പും പെയിന്റ് അടിച്ച് ചുവപ്പും വേഷവും ധരിച്ച രചനയുടെ ചിത്രങ്ങൾ സോഷ്യൽ മീഡിയയിൽ ചർച്ചയായിരിക്കുകയായിരുന്നു.\nവിജയദശമിയോടനുബന്ധിച്ചാണ് ഈ ഫോട്ടോകള് ചെയ്തത്. രചനയെ പ്രശംസിച്ച് പലരും രംഗത്തെത്തുന്നു.ഇതില്\nനടി സ്നേഹ ശ്രീകുമാറിന്റെ അഭിപ്രായവും ലവ് ഇമോജികളുമായി ചർച്ച ചെയ്യപ്പെടുന്നു. രചന പങ്കുവെച്ച എല്ലാ ചിത്രങ്ങള്‍ക്കും അഭിപ്രായങ്ങളുമായി സ്നേഹ എത്തിയിട്ടുണ്ട്.\nഅതുപോലെ ഇപ്പോള് ഒരു കമന്റിനു ഉള്ള പ്രതികരണം ശ്രദ്ധേയമാകുന്നത്. സ്നേഹയുടെ കമന്റിനാണ് പ്രതികരിച്ചത്, ”ഇവിടെ ലവ് ഇമോജി കമന്റ് ഇട്ടിട്ട്, ആ ലൗഡ്സ്പീക്കറില് ചെന്നിരുന്നു കുറ്റം പറയണം കേട്ടോ” . നേരത്തെ, ശ്രീധയുടെയും എസ്തർ അനിലിന്റെയും ഫോട്ടോഷൂട്ടിനെ വിമർശിച്ച ഉച്ചഭാഷിണി പരിപാടി വിവാദമായിരുന്നു.\nനടി രശ്മിയും സ്നേഹയും സിനിമാ ലോകത്തെ അനുഭവങ്ങൾ പങ്കുവെക്കുന്ന ഒരു സംഭവമാണ് ലൗഡ് സ്പീക്കർ. ഈ കമന്റിനു മറ്റു പ്രതികരണങ്ങള് ഇതുവരെ താരം നടത്തിയിട്ടില്ല. അല്പം ചില ഗോസ്സിപ്പ് ഉണ്ടാക്കുന്ന പരിപാടിക്ക് ഈ അടുത്തിടെയായി വിമര്‍ശനം കൂടി വരുന്നുണ്ട്.


മരിച്ച കുട്ടിയുമായി സമ്പര്‍ക്കത്തിലുണ്ടായിരുന്ന ആര്‍ക്കും നിപ്പ ബാധിച്ചിട്ടില്ലെന്ന് ആരോഗ്യമന്ത്രി\nSep 7, 2021, 05:10 pm IST\nകോഴിക്കോട്: നിപ്പ വൈറസ് ബാധിച്ച് മരിച്ച മുഹമ്മദ് ഹാഷിമുമായി അടുത്തിടപഴകിയ എട്ടു പേര്‍ക്കും നിപ്പയില്ലെന്ന് ആരോഗ്യമന്ത്രി വീണ ജോര്‍ജ്. പൂനെ വൈറോളജി ലാബില് നടത്തിയ ഇവരുടെ സാന്പിള് പരിശോധന ഫലം നെഗറ്റീവാണെന്നും മന്ത്രി മാധ്യമങ്ങളോട് പറഞ്ഞു.\nകുട്ടിയുമായി പ്രാഥമിക സന്പര്‍ക്കപ്പട്ടികയില്‍പ്പെട്ട എട്ടുപേരുടെയും പരിശോധന ഫലം നെഗറ്റീവായത് ആശ്വാസകരമാണെന്നും മന്ത്രി പറഞ്ഞു. അഞ്ച് പേരുടെ ഫലം കൂടി ഇന്ന് ലഭിക്കും. മുഹമ്മദിന്റെ അമ്മയുടെ പനി കുറഞ്ഞു. മൂന്ന് പേര്‍ക്ക് കൂടി പനിയുണ്ടെങ്കിലും എല്ലാവരുടെയും ആരോഗ്യനില തൃപ്തികരമാണെന്നും മന്ത്രി കൂട്ടിച്ചേര്‍ത്തു.\nകുട്ടി ചികിത്സ തേടിയ ആശുപത്രിയിലെ ജീവനക്കാരുടെയും കുടുംബാംഗങ്ങളുടെയും സ്രവമാണ് ആദ്യഘട്ടത്തില് എന്‍ഐവി പൂനയിലേക്ക് അയച്ചിരുന്നത്. നിപ്പ വ്യാപനത്തിന്റെ തീവ്രത എത്രയെന്ന് അറിയാന് ഈ ഫലം നിര്‍ണായകമായിരുന്നു.\nമുഹമ്മദുമായി സന്പര്‍ക്കത്തിലുള്ള 11 പേര്‍ക്കാണ് രോഗലക്ഷണങ്ങള് ഉണ്ടായിരുന്നത്. 251 പേരാണ് സമ്പര്‍ക്കപട്ടികയിലുണ്ടായിരുന്നത്. പട്ടികയിലെ 54 പേരെ ഹൈറിസ്‌ക് വിഭാഗത്തിലാണ് ഉള്‍പ്പെടുത്തിയിട്ടുള്ളത്.


ആദായ നികുതിയടച്ചില്ലെങ്കിൽ ഓഹരി നിക്ഷേപകർ കുടുങ്ങും: കണ്ടെത്താൻ പോർട്ടലിൽ സംവിധാനം | Stock investors will be caught if they do not pay income tax\nആദായ നികുതിയടച്ചില്ലെങ്കിൽ ഓഹരി നിക്ഷേപകർ കുടുങ്ങും: കണ്ടെത്താൻ പോർട്ടലിൽ സംവിധാനം\nSep 10, 2021, 03:11 PM IST\nഎക്‌സ്‌ചേഞ്ച് ഇടപാടുകൾ പാൻ ഉപയോഗിച്ച് പോർട്ടൽ സൂക്ഷ്മപരിശോധനക്ക് വിധേയമാക്കും. അതിനായി ഡെപ്പോസിറ്ററികൾ, ക്ലിയറിങ് കോർപറേഷൻസ് എന്നിവിടങ്ങളിൽനിന്നുള്ള ഡാറ്റ പ്രയോജനപ്പെടുത്തും. ഇടപാടുകളുടെ തത്സമയംതന്നെ ശേഖരിച്ചായിരിക്കും പരിശോധന നടത്തുക.\nആദായനികുതി വകുപ്പ് പുതിയതായി വികസിപ്പിച്ച ഇ ഫയലിങ് പോർട്ടൽവഴി നിക്ഷേപകരുടെ ഓഹരി ഇടപാടുകളുടെ വിവരങ്ങളും പരിശോധിക്കും.\nഎസ്‌ക്‌ചേഞ്ചിൽനിന്ന് ലഭിക്കുന്ന ഡാറ്റയും ഓഹരി നിക്ഷേപകർ നൽകുന്ന വിവരങ്ങളും ഒത്തുനോക്കി പൊരുത്തക്കേട് കണ്ടെത്തിയാൽ എളുപ്പത്തിൽ നടപടിയെടുക്കുകയാണ് ലക്ഷ്യം. സ്റ്റോക്ക് എക്‌സ്‌ചേഞ്ചുകളിൽനിന്ന് ശേഖരിക്കുന്ന ഡാറ്റ നിർമിത ബുദ്ധി ഉപയോഗിച്ചായിരിക്കും വിശകലനംചെയ്യുക.\nആദായ നികുതി റിട്ടേൺ നൽകാത്ത ഓഹരി ഇടപാടുകാരെ കണ്ടെത്താനും പുതിയ സംവിധാനം പ്രയോജനപ്പെടും. നടപ്പ് സാമ്പത്തികവർഷംതന്നെ ഇത് പ്രായോഗികതലത്തിൽ കൊണ്ടുവരാനാണ് ആദായനികുതി വകുപ്പ് ഉദ്ദേശിക്കുന്നത്. ഓഹരി വിപണിയിൽ റീട്ടെയിൽ നിക്ഷേപകരുടെ പങ്കാളത്തത്തിൽ ഈയിടെയുണ്ടായ വർധനയുടെ പശ്ചാത്തലത്തിലാണ് പുതിയ തീരുമാനം.\nഎക്‌സ്‌ചേഞ്ച് ഇടപാടുകൾ പാൻ ഉപയോഗിച്ച് പോർട്ടൽ സൂക്ഷ്മപരിശോധനക്ക് വിധേയമാക്കും. അതിനായി ഡെപ്പോസിറ്ററികൾ, ക്ലിയറിങ് കോർപറേഷൻസ് എന്നിവിടങ്ങളിൽനിന്നുള്ള ഡാറ്റ പ്രയോജനപ്പെടുത്തും. ഇടപാടുകളുടെ തത്സമയംതന്നെ ശേഖരിച്ചായിരിക്കും സൂക്ഷമപരിശോധന നടത്തുക.\nസെക്യൂരീറ്റീസ് ആൻഡ് എക്‌സ്‌ചേഞ്ച് ബോർഡ് ഓഫ് ഇന്ത്യയുമായി സഹകരിച്ച് ഐടി വകുപ്പിന് ആവശ്യപ്പെട്ട വിവരങ്ങൾ കൈമാറുകമാത്രമായിരുന്നു നേരത്തെ ചെയ്തിരുന്നത്. പ്രത്യേകിച്ച് സംശയാസ്പദമായി ഇടപാടുകൾ നടക്കുമ്പോഴാണ് ഇത് പ്രയോജനപ്പെടുത്തിയിരുന്നത്.\nപാഠം 141: അഞ്ചോ പത്തോ വർഷംകൊണ്ട് എങ്ങനെ സമ്പത്തുനേടാം | Road map\nഓഹരികൾ, മ്യൂച്വൽ ഫണ്ടുകൾ എന്നിവയിൽനിന്നുളള മൂലധനനേട്ട വിവരങ്ങൾ ലഭ്യമാക്കാൻ ഈവർഷമാദ്യംതന്നെ ബന്ധപ്പെട്ടവരോട് ആദായനികുതി വകുപ്പ് നിർദേശം നൽകിയിരുന്നു. ലാഭവിഹിതം നൽകയിത് സംബന്ധിച്ച് കമ്പനികളും വിതരണംചെയ്ത പലിശ സംബന്ധിച്ച് ബാങ്കുകൾ, ബാങ്കിതര ധനകാര്യസ്ഥാപനങ്ങൾ എന്നിവയും ഇതുപ്രകാരം വിവരങ്ങൾ കൈമാറുന്നുണ്ട്.\nഓഹരി നിക്ഷേപകരുടെ ഇടപാട് വിവരങ്ങൾ സ്റ്റോക്ക് എക്‌സ്‌ചേഞ്ചുകൾ സൂക്ഷിക്കുന്നു.\nപാൻ അടിസ്ഥാനമാക്കി ഇടപാടിന്റെ വിവരങ്ങൾ പോർട്ടലിന് കൈമാറുന്നു.\nഎക്‌സ്‌ചേഞ്ചുകളുടെ ഡാറ്റബെയ്‌സും ഇ-ഫയലിങ് പോർട്ടുലമായി ബന്ധിപ്പിച്ചുകൊണ്ടാണ് ഇത് സാധ്യമാക്കുന്നത്.\nലഭിച്ചവിവരങ്ങൾ നിർമിത ബുദ്ധിയുടെ സഹായത്താൽ സൂക്ഷ്മ പരിശോധന നടത്തുന്നു.\nപൊരുത്തക്കേട് കണ്ടെത്തിയാൽ നടപടിയെടുക്കുന്നു.\n75 വയസ്സിന് മുകളിലുള്ളവർ ആദായനികുതി റിട്ടേൺ നൽകേണ്ട: വിശദാംശങ്ങൾ അറിയാം\nആദായ നികുതി നിയമത്തിലെ പുതിയ വകുപ്പ് പ്രകാരം 75 വയസ്സോ അതിനുമുകളിലോ ഉള്ളവർ ആദായ നികുതി ..\nചൈനീസ് സ്മാര്‍ട്ട്‌ഫോണ് നിര്‍മാണക്കമ്പനികളില് ആദായനികുതി റെയ്ഡ്\nനിക്ഷേപം ക്രമീകരിക്കാം: പരമാവധി ആദായനികുതിയിളവ് നേടാം\nനിക്ഷേപങ്ങള്‍ക്കുള്ള ആദായ നികുതിയിളവ് പരിധി ഇത്തവണ ഉയര്‍ത്തുമോ?\nഉയര്‍ന്ന മൂല്യമുള്ള ഇടപാടുകള് നടത്തിയിട്ടുണ്ടോ? ആദായ നികുതി വകുപ്പിന്റെ നോട്ടീസ് ലഭിച്ചേക്കാം\nഇനിയൊന്നും ഒളിക്കാനാവില്ല: സാമ്പത്തിക ഇടപാടുകളുടെ സമഗ്രവിവരങ്ങളുമായി എ.ഐ.എസ്\nസമയപരിധി അവസാനിച്ചു: ഇ-ഫയലിങ് പോർട്ടലിലെ തകരാറുകൾ പൂർണമായും പരിഹരിക്കാനായില്ല


ഇത്തവണ പുതുവര്‍ഷമെത്താന് വൈകും; 2016-ന് നീളം കൂടിയത് എന്തുകൊണ്ടെന്ന് അറിയാമോ? | Reporter Live\nBy Web Desk December 27, 2016 A+ A-\nപുതുവര്‍ഷത്തിലേക്ക് കടക്കാന് ഇനി ഏതാനും ദിവസങ്ങള് മാത്രമേയുള്ളു. എന്നാല് 2017-നായുള്ള കാത്തിരിപ്പ് അല്‍പ്പമൊന്ന് വൈകും. കാരണം 2016-ന് നമ്മള് പ്രതീക്ഷിച്ചതിനേക്കാള് ദൈര്‍ഘ്യം കൂടുതലാണ്. എന്തുകൊണ്ടാണെന്ന് അറിയാമോ?\nവര്‍ഷങ്ങളുടെ സാധാരണഗതിയിലുള്ള ദൈര്‍ഘ്യത്തേക്കാള് ഒരു സെക്കന്റ് അധികമാണ് 2016-ന് ഉള്ളത്. ഡിസംബര് 31-ന് രാത്രി 11:59 കഴിഞ്ഞ് 59 സെക്കന്റുകള് കഴിഞ്ഞാണ് ഒരു സെക്കന്റ് അധികം ഉണ്ടാവുക. വ്യക്തമായി പറഞ്ഞാല് 11:59:59 കഴിഞ്ഞാല് 11:59:60 ആണ് ഔദ്യോഗിക ക്ലോക്കുകളില് കാണിക്കുക. അതും കഴിഞ്ഞ് മാത്രമേ നമുക്ക് പുതുവര്‍ഷത്തെ വരവേല്‍ക്കാനാകൂ.\nഓരോനാല് വര്‍ഷം കൂടുമ്പോഴുമുള്ള അധിവര്‍ഷത്തില് (ലീപ്പ് ഇയര്) നമുക്ക് ഫെബ്രുവരിയില് ഒരു ദിവസം അധികം ലഭിക്കാറുണ്ട്. അതു പോലുള്ള ‘ലീപ്പ് സെക്കന്റ്’ (Leap Second) ആണ് ഇത്. ഭൂമിയുടെ കറക്കവുമായി ക്ലോക്കുകളെ ഏകീകരിക്കാനായാണ് നമ്മുടെ ‘സമയത്തിന്റെ കാവല്‍ക്കാര്’ ആനുകാലികമായി ഒരു സെക്കന്റ് അധികം ചേര്‍ക്കുന്നത്.\nഅതുകൊണ്ട്, ഭൂമിയില് നിന്ന് ഏറ്റവും ഉയരത്തിലുള്ള സൂര്യനുമായി (Solar Noon) മറ്റെല്ലാം ഒത്തു പോകാനായാണ് ഓരോ നിശ്ചിത വര്‍ഷങ്ങള് കഴിയുമ്പോഴും വര്‍ഷത്തിന്റെ ദൈര്‍ഘ്യത്തില് ഒരു സെക്കന്റ് അധികമായി ചേര്‍ക്കുന്നത്. ഈ ‘ലീപ്പ് സെക്കന്റ്’ സമ്പ്രദായം തുടങ്ങിയത് 1972 മുതലാണ്. കഴിഞ്ഞ 44 വര്‍ഷങ്ങളിലായി 27 സെക്കന്റുകളാണ് ഇത്തരത്തില് കൂട്ടിച്ചേര്‍ക്കപ്പെട്ടത്.\nഎന്നാല് രസകരമായ കാര്യമെന്തെന്നാല്, ഇത് നമ്മളാരെയും പ്രത്യക്ഷത്തില് ബാധിക്കില്ല എന്നാണ്. കമ്പ്യൂട്ടര് സോഫ്റ്റ്‌വെയറുകളെയാണ് ഇത് പ്രധാനമായും ബാധിക്കുക. മുന്‍പ് 2012-ല് ലീപ്പ് സെക്കന്‍ഡ് കൂട്ടിച്ചേര്‍ക്കപ്പെട്ടപ്പോള് റെഡ്ഡിറ്റ് പോലുള്ള വെബ്‌സൈറ്റുകള്‍ക്ക് പ്രശ്‌നങ്ങള് ഉണ്ടായെങ്കിലും, 2015 ആയപ്പോഴേക്കും ഇത്തരം പ്രശ്‌നങ്ങള് നേരിടാന് പാകത്തിലുള്ള സംവിധാനം സോഫ്റ്റ്‌വെയറുകളില് നിലവില് വന്നിട്ടുണ്ട്.\nചുരുക്കി പറഞ്ഞാല് കൗതുകകരമായ ഈ കാര്യ നിലനില്‍ക്കുന്നുണ്ടെങ്കിലും ഇതിനു വേണ്ടി നമ്മള് യാതൊരു മുന്നൊരുക്കങ്ങളും നടത്തേണ്ടതില്ല. നമ്മുടെ മൊബൈല് ഫോണുകള് ഈ സമയമാറ്റത്തിനനുസരിച്ച് സ്വയം സമയം ക്രമീകരിക്കും. മറ്റ് ക്ലോക്കുകളിലും വാച്ചുകളിലുമാകട്ടെ ഈ ഒരു സെക്കന്റ് വ്യത്യാസം ആരും ശ്രദ്ധിക്കുകയുമില്ല.\nജീവനക്കാര്‍ക്ക് പുതുവര്‍ഷം ആശംസിച്ച് ബാങ്കില് 27 ലക്ഷം രൂപയുടെ കവര്‍ച്ച


സിന്ധി-ലാർസൻ-ജോൺസൺ സിൻഡ്രോം എന്താണ്? | എൽ പാസോ ബാക്ക് ക്ലിനിക്ക് ® • 915-850-0900\nby spinedoctors | ചിക്കനശൃംഖല, ചൈൽട്രാക്റ്റിക് എക്സാമിനേഷൻ, വിട്ടുമാറാത്ത വേദന, ആരോഗ്യം, സ്ക്രീനിംഗ് ടെസ്റ്റുകൾ, സ്പോർട്സ് ഗോളുകൾ, ചികിത്സകൾ, നന്നായി\nസിന്ധിംഗ്-ലാർസൻ-ജൊഹാൻസൺ, അല്ലെങ്കിൽ SLJ, സിൻഡ്രോം അതിവേഗം വളരുന്ന കാലഘട്ടങ്ങളിൽ കൗമാരക്കാരെ ബാധിക്കുന്ന ഒരു ദുർബലമായ മുട്ട് അവസ്ഥയാണ്. മുട്ടക്കോടുകൂടിയ, അല്ലെങ്കിൽ പാറ്റേല്ല, ഷീബൺ, അല്ലെങ്കിൽ ടിബിയ, patellar താലത്തിൽ നിന്ന് അറ്റാച്ചുചെയ്തിരിക്കുന്നു. മുട്ടയുടെ വളർച്ച മുതലെടുത്ത് മുട്ടയുടെ അടിഭാഗത്ത് ഒരു വിപുലീകരണ പ്ലേറ്റ് ബന്ധിപ്പിക്കുന്നു.\nPatellar തളിക എന്ന ആവർത്തിച്ചുള്ള സമ്മർദ്ദം കാൽമുട്ടിനുള്ളിൽ വളർച്ചാ പ്ലേറ്റ് ഉരസുകയും അസ്വസ്ഥമാക്കുകയും ചെയ്യും. എസ്.എൽ.ജികൾ പ്രധാനമായും കുട്ടികൾക്കും കൗമാരപ്രായക്കാർക്കും ഇടയിലുള്ളതാണ്. 10, 15 എന്നീ വർഷങ്ങൾക്കിടയിലാണ് ഇത്. മുട്ടയിടുന്നതിലെ അമിതമായ അല്ലെങ്കിൽ ആവർത്തിച്ചുള്ള ബുദ്ധിമുട്ട് കാരണം യുവ കായിക താരങ്ങളിൽ എസ്എൽജെ ഏറ്റവും സാധാരണമാണ്.\nഎസ്.എൽ.ജെ. സിൻഡ്രോമിന്റെ കാരണങ്ങൾ\nമുകളിലത്തെ കാലിന്റെ മുൻഭാഗത്തുള്ള വലിയ പേശികളാണ് ക്വാഡ്രൈപ്സ്സ് എന്ന് അറിയപ്പെടുന്നത്. ലെഗ്സ് എത്തുന്നത് ലെഗ് ഫോർവേഡ് ചെയ്യുമ്പോൾ, ക്വാഡ്രിപ്സ് പതറിപ്പോകും. ഇത് മുട്ടക്കഴിയുടെ ചുവടെയുള്ള വളർച്ചാ പ്ലേറ്റ് സമ്മർദ്ദം ഉണ്ടാക്കുന്നു. ദ്രുതഗതിയിലുള്ള വളർച്ചയുടെ സമയത്ത്, അസ്ഥികളും പേശികളും എല്ലായ്പ്പോഴും ഒരേ തോതിലായിരിക്കും വളരുന്നത്.\nഎല്ലുകൾ വളരുന്നതിനാൽ, താലികെട്ടുകളും പേശികളുമൊക്കെ കട്ടിയുള്ളതും നീരുറവുള്ളതുമാണ്. ഇത് patellar തളികയിൽ ചുറ്റും സമ്മർദ്ദം അത് അറ്റാച്ചുചെയ്ത വളർച്ചാ പ്ലേറ്റ് ന് വർദ്ധിപ്പിക്കുന്നു. ആവർത്തിക്കുന്ന അല്ലെങ്കിൽ അധിക ഊന്നൽ ഈ പ്രദേശത്തു സമ്മർദ്ദം വളർച്ച പ്ലേറ്റ് അസ്വസ്ഥനേയും വേദനയും കാരണമാകും. വളർന്നുകൊണ്ടിരിക്കുന്ന SLJ സിൻഡ്രോമിനെ സഹായിക്കാൻ കഴിയുന്ന കാര്യങ്ങൾ ഇവയാണ്:\nഫീൽഡ്, ട്രാക്ക് അല്ലെങ്കിൽ ഫുട്ബോൾ, ജിംനാസ്റ്റിക്സ്, ബാസ്കറ്റ്ബോൾ, ലാക്രോസ്, ഫീൽഡ് ഹോക്കി എന്നിവ പോലുള്ള ധാരാളം സ്പോർട്സ്, ജമ്പ് എന്നിവ ഉൾക്കൊള്ളുന്ന സ്പോർട്സ് മുട്ടുകൾക്ക് ഊന്നൽ നൽകാൻ കഴിയും.\nഉയരുന്ന അല്ലെങ്കിൽ തെറ്റായ ശാരീരിക പ്രവർത്തികൾ മുട്ടുകൾക്ക് ബുദ്ധിമുട്ട് കൂട്ടാം. പരിശീലനത്തിനിടയിൽ തെറ്റായ ഫോം, ട്യൂക്കുകൾക്ക് പിന്തുണയില്ലാത്ത ഷൂകൾ അല്ലെങ്കിൽ ജോഗിംഗിൽ അസാധാരണമായ രീതിയിൽ SLJ സിൻഡ്രോം സാധ്യത വർദ്ധിക്കും.\nകട്ടിയുള്ള അല്ലെങ്കിൽ ശക്തമായ ക്വാഡ്രൈപ്സ് പേശികൾ SLJ സിൻഡ്രോമിനെ നയിക്കാൻ കഴിയും. കൂടുതൽ ശക്തിയുള്ളതും കൂടുതൽ ഇലാസ്റ്റിക്തുമായ പേശികൾ പേറ്റൽ, മുട്ടികൂടിയാകൃതിയിലുള്ള തകരാറ് എന്നിവയെ ബാധിക്കുന്നതാണ് കൂടുതൽ മെച്ചപ്പെടുക.\nകാൽമുട്ടിനുമേൽ കൂടുതൽ സമ്മർദ്ദമുണ്ടാക്കുന്ന അല്ലെങ്കിൽ മുട്ടുകുത്തുന്നതിനുള്ള ചുമതലകൾ ആവശ്യമായി വരുന്ന പ്രവർത്തനങ്ങൾ, കനത്ത ഇനങ്ങൾ ഉയർത്തുക, കയറുക, താഴേക്ക് മുകളിലൂടെ നടത്തുക, സ്ളേറ്റിങ്ങ് SLJ സിൻഡ്രോം ഉണ്ടാക്കാം. മുട്ടുകുത്തിയതിനുമുമ്പ് വേദനയുണ്ടെങ്കിൽ, ഈ പ്രസ്ഥാനം അത് കൂടുതൽ വഷളാക്കുകയേയുള്ളൂ.\nഎസ്.എൽ.ജെ. സിൻഡ്രോമിന്റെ ലക്ഷണങ്ങൾ\nസിൻഡിംഗ്-ലാർസൻ-ജോഹാൻസൺ, അല്ലെങ്കിൽ എസ്‌എൽ‌ജെ, സിൻഡ്രോം എന്നിവയുടെ സാന്നിധ്യം വ്യക്തമാക്കുന്ന ലക്ഷണങ്ങളിൽ ഇവ ഉൾപ്പെടുന്നു: കാൽമുട്ടിന്റെ മുൻഭാഗത്തോ മുട്ടുകുത്തിയുടെ അടിയിലോ ഉള്ള വേദന, ഇത് SLJ യുടെ പ്രധാന ലക്ഷണമാണ്; കാൽമുട്ടിന് ചുറ്റും വീക്കവും ആർദ്രതയും; ജോഗിംഗ്, പടികൾ കയറുക, അല്ലെങ്കിൽ കുതിക്കുക തുടങ്ങിയ ശാരീരിക പ്രവർത്തനങ്ങൾക്കൊപ്പം വർദ്ധിക്കുന്ന വേദന; മുട്ടുകുത്തിക്കുമ്പോഴോ ചൂഷണം ചെയ്യുമ്പോഴോ കൂടുതൽ തീവ്രമാകുന്ന വേദന; ഒപ്പം മുട്ടുകുത്തിയുടെ അടിയിൽ വീർത്തതോ അസ്ഥിയോ ആയ ഒരു കുതിപ്പ്.\nസിൻഡിംഗ്-ലാർസൻ-ജൊഹാൻസൺ അഥവാ SLJ സിൻഡ്രോം ജുവനൈൽ ഓസ്റ്റിയോചോൻഡ്രോസിസ് എന്ന് വിളിക്കപ്പെടുന്നു, ഇത് ഷിൻബണിലെ മസ്തിഷ്കത്തിലെ ധ്രുതധ്രുവത്തിലേക്ക് അറ്റാച്ച് ചെയ്യുന്ന മുത്തുപ്പടുപ്പിന്റെ സ്വാധീനം വർദ്ധിപ്പിക്കുന്നു. മുട്ട് വേദനയും വീക്കം മൂലവും സാധാരണയായി, SLJ കണക്കാക്കുന്നത് മൃതമായ പരിക്കിന് പകരം പരിക്കേൽപ്പിക്കുന്ന പരിക്കിന് കാരണമാകും. സിഡ്നിംഗ്-ലാർസൻ-ജൊഹാൻസ്സൺ സിൻഡ്രോം ഓസ്ഗുഡ്-ഷ്ലേറ്റർ സിൻഡ്രോം പോലെയാണ്.\nനിങ്ങൾ മുട്ടുക പ്രശ്നങ്ങൾക്ക് ഒരു ആരോഗ്യപരിപാലന പ്രൊഫഷണലിനെ കാണേണ്ടതുണ്ടോ, രോഗി നേരിടുന്ന വേദനയെക്കുറിച്ചും അവർ ഏതെങ്കിലും സ്പോർട്സ് അല്ലെങ്കിൽ മറ്റ് ശാരീരിക പ്രവർത്തനങ്ങളും വ്യായാമങ്ങളും ചെയ്യുന്നെങ്കിൽ പൊതുവേ ചോദ്യങ്ങൾ ചോദിക്കും. രോഗിയുടെ അടുത്തിടെ വളർച്ച കൈവരിച്ചോ ഇല്ലയോ എന്നത് രോഗിയുടെ മോശത്തെയോ നീരസത്തിനോ വേണ്ടി പരിശോധിക്കും.\nവളരെ അപൂർവ്വമായി സംഭവങ്ങളിൽ, രോഗികൾക്കും മറ്റു ആരോഗ്യ പ്രശ്നങ്ങളോടു പൊരുതുന്നതിനുമായി, എക്സ്-റേ അല്ലെങ്കിൽ മാഗ്നിക് റിസോണൻസ് ഇമേജിംഗ്, അല്ലെങ്കിൽ എം ആർ ഐ തുടങ്ങിയ മറ്റേതെങ്കിലും ഇമേജിംഗ് ഡയഗ്നോസ്റ്റിക്സ് സ്വന്തമാക്കാൻ രോഗികൾ ആവശ്യപ്പെടുന്നു.\nSLJ ലഭിക്കുന്നത് തടയാൻ കഴിയുന്ന ഏറ്റവും പ്രധാനപ്പെട്ട മാർഗ്ഗം മുക്കോലയിലെ വേദനയ്ക്ക് കാരണമാകുന്ന ശാരീരിക പ്രവർത്തനങ്ങൾ നിർത്തുക എന്നതാണ്. വേദന മാറുന്നതിന് മുമ്പ് രോഗി സ്വയം പരിമിതപ്പെടുത്തണം.\nവ്യായാമം ചെയ്യുന്നതിനോ സ്പോർട്സ് കളിക്കുന്നതിനോ മറ്റേതെങ്കിലും ശാരീരിക പ്രവർത്തനങ്ങളിൽ ഏർപ്പെടുന്നതിനോ മുൻപായി കുതിച്ചു ചാടാനും നിർണ്ണായകമാണ്. ഏതാനും മിനിറ്റ് ദൈർഘ്യമുള്ള ട്രാക്ക് ചുറ്റിനും ഊർജ്ജസ്വലമായ നീരുവുകൾ ശരീരത്തിൽ ചൂടാക്കാനും മതി.\nക്വഡ്രൈപ്സ് പേശികൾ കർശനമായി ഉണ്ടെങ്കിൽ, ചില പ്രത്യേക വ്യായാമങ്ങളും ശാരീരിക പ്രവർത്തനങ്ങളും നിങ്ങൾ ആഗ്രഹിക്കും. നിങ്ങളുടെ ആരോഗ്യസംബന്ധിയായ പ്രൊഫഷണലോട് സംസാരിക്കുക, അത്തരമൊരു ചിയാട്രാക്റ്റർ അല്ലെങ്കിൽ ഫിസിക്കൽ തെറാപ്പിസ്റ്റ്, നിങ്ങൾക്ക് ഏറ്റവും ഉചിതമായത് ചർച്ച ചെയ്യുക. സ്പോർട്സ് അല്ലെങ്കിൽ ശാരീരിക പ്രവർത്തനങ്ങൾ കഴിഞ്ഞ് ഏതാനും നീണ്ടുനിൽക്കുന്നതും ഊഷ്മള വ്യായാമങ്ങളും നടത്തുന്നത് SLJ സിൻഡ്രോം വികസിപ്പിക്കുന്നതിൽ നിന്നും തടയാൻ സഹായിക്കും.\nSLJ യ്ക്ക് കൈകാര്യം ചെയ്യാനുള്ള ഏറ്റവും പ്രധാനപ്പെട്ടതും ഏറ്റവും പ്രധാനപ്പെട്ടതുമായ മാർഗ്ഗം മുത്തുപിടിപ്പിക്കാൻ കാരണമായേക്കാവുന്ന എന്തെങ്കിലും പ്രവർത്തനം നിർത്തുക എന്നതാണ്. ഒരു ആരോഗ്യ പരിരക്ഷാ വ്യോമസേനയിൽ നിന്ന് ആദ്യം നീക്കം ചെയ്യാതെ ഒരു ശാരീരിക പ്രവർത്തനങ്ങളും പുനരാരംഭിക്കാൻ ഒരു രോഗി അത്യാവശ്യമാണ്.\nഅസ്ഥികൾ പൂർണമായി പക്വത പ്രാപിക്കുന്നതിനു മുൻപ് ഇത് പൂർണ്ണമായി പരിഹരിക്കപ്പെടാത്തതിനാൽ വളർച്ചാപട്ടങ്ങൾ പൂർണ്ണമായി അടച്ചു പൂട്ടും. ശാരീരിക പ്രവർത്തനങ്ങൾ നടക്കുന്ന സമയത്ത്, മുട്ടുകുത്തിയ വേദന ഈ സമയത്ത് വരാം. എസ്.എൽ.ജെ. സിൻഡ്രോമിനെ സഹായിക്കുന്നതിനുള്ള മറ്റ് ചികിത്സകൾ ഇവയാണ്:\nRICE ഫോർമുല ഉപയോഗിക്കുക.\nവിശ്രമിക്കൂ ശാരീരിക പ്രവർത്തനങ്ങൾ കഴിയുന്നിടത്തോളം പരിമിതപ്പെടുത്തുകയും മുട്ടുകുത്തിയെടുക്കുകയും ചെയ്യുക. നടത്തം ചുരുക്കത്തിൽ സൂക്ഷിക്കണം.\nഐസ്. ഓരോ മണിക്കൂറിലും എൺപത് മുതൽ എൺപത് മിനിറ്റ് വരെ ബാധിത പ്രദേശത്ത് ഐസ് അല്ലെങ്കിൽ തണുത്ത കംപ്രസ് ചെയ്യുക. ഇത് XNUM മുതൽ NEXT ദിവസങ്ങൾ വരെ ആവർത്തിക്കുക അല്ലെങ്കിൽ വേദനയേറിയ രോഗലക്ഷണങ്ങൾ കുറയുകയും ചെയ്യും.\nകംപ്രസ് ചെയ്യുക. ഒരു സ്ട്രാപ്പ്, ബാൻഡ് അല്ലെങ്കിൽ റിബൺ ഉപയോഗിച്ച് കാൽമുട്ടിന് അധിക പിന്തുണ നൽകുക. രോഗലക്ഷണങ്ങൾ നിയന്ത്രിക്കാനും ഇത് സഹായിക്കും.\nഉയർത്തുക. വീക്കം കുറയ്ക്കാൻ ഹൃദയത്തെക്കാൾ മുട്ടോളം ഉയരത്തിൽ വയ്ക്കുക.\nവിരുദ്ധ വീക്കം അല്ലെങ്കിൽ മയക്കുമരുന്ന് മയക്കുമരുന്ന് എടുക്കുക. അസെറ്റാമോമൊപ്പൻ, ഇബുപ്രോഫെൻ തുടങ്ങിയ പെയിൻകെളറുകൾ വേദനയിൽ നിന്ന് മുക്തമാകാനും വീക്കം കുറയ്ക്കാനും സഹായിക്കും.\nഒരു നീട്ടുന്നതിനും ശക്തിപ്പെടുത്തുന്നതിനും ആരംഭിക്കുക. നിങ്ങളുടെ കാൽമുട്ടിൻറെ വേദനയും ആർദ്രതയും പോയിക്കഴിഞ്ഞാൽ, നിങ്ങളുടെ കാലിലെ പേശികളെ ശക്തിപ്പെടുത്തുന്നതിന് ഫിസിക്കൽ പുനരധിവാസ പരിപാടി സംബന്ധിച്ച് നിങ്ങളുടെ ഡോക്ടർ അല്ലെങ്കിൽ സ്പോർട്സ് കായിക പ്രൊഫഷണലുമായി സംസാരിക്കുക, അവരുടെ വഴക്കവും ചലനങ്ങളും വർദ്ധിപ്പിക്കുക.\nപരിക്ക് മൂലം അരികിൽ നിൽക്കുമ്പോൾ അക്ഷമനാകുന്നത് എളുപ്പമാണ്, പക്ഷേ ശരിയായ ചികിത്സ ഭാവിയിലെ ശാരീരിക പ്രവർത്തനങ്ങൾക്ക് ആവശ്യമായ കരുത്ത് പകരാൻ സഹായിക്കും. ഞങ്ങളുടെ വിവരങ്ങളുടെ വ്യാപ്തി കൈറോപ്രാക്റ്റിക്, നട്ടെല്ല് പരിക്കുകൾ, അവസ്ഥകൾ എന്നിവയിലേക്ക് പരിമിതപ്പെടുത്തിയിരിക്കുന്നു. വിഷയം ചർച്ച ചെയ്യുന്നതിന്, ഡോ. ജിമെനെസിനോട് ചോദിക്കാൻ മടിക്കേണ്ടതില്ല അല്ലെങ്കിൽ ഞങ്ങളെ ബന്ധപ്പെടുക 915-850-0900 .\nഅധിക വിഷയം ചർച്ച: സർജറി കൂടാതെ മുടി വേദന ഒഴിവാക്കുക\nമുട്ട് വേദന പലപ്പോഴും മുട്ട് മുറിവുകളും സ്പോർട്സ് മുറിവുകൾ ഉൾപ്പെടെ, അല്ലെങ്കിൽ / അല്ലെങ്കിൽ അവസ്ഥകൾ കാരണം സംഭവിക്കാവുന്ന ഒരു ലക്ഷണം ആണ്. നാല് അസ്ഥികൾ, നാല് കട്ടകൾ, വിവിധ തടിപ്പുകൾ, രണ്ട് മാനിക്സി, മലാശീലം എന്നിവയെല്ലാം ചേർന്ന് മനുഷ്യശരീരത്തിൽ ഏറ്റവും സങ്കീർണ്ണമായ സന്ധികളിൽ ഒന്നാണ് മുട്ട്. അമേരിക്കൻ അക്കാദമി ഓഫ് ഫാമിലി ഫിസിഷ്യൻസിന്റെ അഭിപ്രായത്തിൽ, മുട്ടുകുട്ടിനുള്ള ഏറ്റവും സാധാരണമായ കാരണങ്ങൾ patellar subluxation, patellar tendinitis അല്ലെങ്കിൽ jumper ന്റെ മുട്ടുകുട്ടി, Osgood-Schlatter രോഗം എന്നിവയാണ്. മുപ്പതു വയസ്സിന് മുകളിലുള്ള ജനങ്ങളിൽ മുക്കി വേദന ഉണ്ടാകാറുണ്ട്. മുട്ടുവേദനയും കുട്ടികളിലും കൗമാരത്തിലും ഉണ്ടാകാം. മുയൽ വേദന RICE രീതികൾക്കുശേഷം വീട്ടിൽ ചികിത്സിക്കാം, എങ്കിലും, കഠിനമായ മുട്ടു പരിക്കുകൾ അടിയന്തിര വൈദ്യസഹായം ഉൾപ്പെടെ അടിയന്തിര വൈദ്യസഹായം ആവശ്യമായി വന്നേക്കാം.


സ്മൃതി: ശ്രീമാന് തലവേദന\nഇന്ന് ചൊവ്വാഴ്ച. ഞാന് എന്റെ പേരക്കുട്ടികളായ കുട്ടാപ്പുവിനേയും നിവേദ്യയേയും കാണാന് കൊച്ചിക്ക് പോകാനുള്ള പരിപാടിയിലായിരുന്നു. കൊച്ചി സന്ദര്‍ശനത്തിന്നിടയില് എന്റെ പുതിയ ഒരു കൊച്ചിക്കാരി ഫ്രണ്ട് ഷൈനിയേയും കാണാനുള്ള പരിപാടിയുണ്ടായിരുന്നു.\nഅവിടെ മറ്റൊരു ഫ്രണ്ടായ ഇന്ദു ഉണ്ട്. അവള് എന്റെ മൂന്നുനാലുകൊല്ലമായ സുഹൃത്താണെങ്കിലും നേരില് കണ്ടിട്ടില്ല. ഞാന് കണ്ടില്ലെങ്കിലും അവളെന്നെ ഒരു ദിവസം ജോഗ്ഗിങ്ങിന്നിടയില് കണ്ടെന്നുപറഞ്ഞു. സന്തോഷം അവള്‍ക്കത് സാധിച്ചുവല്ലോ.?\nഎനിക്ക് കഴിഞ്ഞ കുറച്ച് മാസങ്ങളായി ഇടക്ക് തലവേദന വരാറുണ്ടായിരുന്നു.. മസ്കറ്റിലായിരുന്നപ്പോള് ഇടക്ക് വന്നിരുന്നു. അത് അന്ന് സ്മോള് അടി കൂടുതലായിരുന്നു. സാധാരണ കുടിക്കാത്ത ബ്രാന്‍ഡ് കുടിക്കുമ്പോഴും, നാനൂറില് കൂടുതല് കിലോമീറ്റര് വാഹനം ഒരു ദിവസം ഓഫീസ് കാര്യങ്ങള്‍ക്കായി ഓടിക്കുമ്പോഴും, അമിത ജോലിയുള്ളപ്പോഴുമൊക്കെ വന്നിരുന്നു എന്ന് ഇപ്പോള് എന്റെ ശ്രീമതി പറയുന്നു. പക്ഷെ എനിക്കതൊന്നും, അതായത് പണ്ടത്തെ കാര്യങ്ങളൊന്നും ഓര്‍മ്മയില്ല.\nകഴിഞ്ഞ കുറച്ച് മാസങ്ങളായുള്ള അസഹ്യമായ വേദനയാണ് ഞാന് പറഞ്ഞുവരുന്നത്. നാലുദിവസം തുടര്‍ച്ചയായി പാരസെറ്റാമോള് കഴിച്ചാലും മാറാത്ത തലവേദന. മസ്കറ്റ് ഹെഡ് ഏക്ക് കിടക്കാന് നേരം ഒരു ഡബ്ബിള് പനാ‍ഡോള് അടിച്ച് കിടന്നാല് നേരം പുലരുമ്പോളേക്കും ഓക്കെ ആയിരിക്കും. ഏതാണ്ട് ആറുമാസം മുന്‍പ് ഇതുപോലെ അസഹ്യമായ തലവേദന വന്നു. ഞാന് എന്റെ വീട്ടിന്റെ മുന്നിലുള്ള മെട്രോ ആശുപത്രിയില് എന്റെ പെണ്ണിനേയും കൂട്ടി പോയി.\nസാധാരണ ഞാന് ആശുപത്രിയില് പോകുമ്പോള് ആരേയും തുണക്ക് കൂട്ടാറില്ല, പ്രത്യേകിച്ച് എന്റെ പെണ്ണിനെ, എന്തെന്നാല് അവളുപ്പോള് എനിക്ക് അവിടുത്തെ നഴ്സുമാരുമായും ഡോക്ടര്‍മാരുമായും ലൈനടിക്കാന് പറ്റില്ല..\nപക്ഷെ ഈ അസഹ്യമായ തലവേദന വന്നപ്പോള് ഞാന് അവളെ കൂട്ടി, കാരണം ഓപിയില് പണമടക്കാനും മറ്റും എനിക്ക് ഓടിനടക്കാനുള്ള കെല്പുണ്ടായിരുന്നില്ല അന്ന്.ആശുപത്രിയില് കേഷ്വാലിറ്റിയില് ഞാന് അറിയുന്ന ലേഡീ ഡോക്ടറായിരുന്നു ഡ്യൂട്ടി. അവരോട് സംഗതി പറഞ്ഞു, അവര് എന്നെ വിശദമായി പരിശോധിച്ചു. “പനിയുണ്ട് - വളരെ കൂടുതലാണ്, ഒരു ഇഞ്ചെക്ഷന് തരാം. അതുകഴിഞ്ഞ് ഫിസിഷ്യനെ കാണണം. ഞാന് പറഞ്ഞതെല്ലാം ഓക്കെയെന്ന മട്ടില് തലയാട്ടി ഫിസിഷ്യനെ കാണാന് കാത്തിരിക്കുന്നതിന്നിടയില് തലചുറ്റി ബോധം കെട്ട് വീണു ആശുപത്രി ഇടനാഴിയില്. എന്റെ പെണ്ണ് ശരിക്കും പേടിച്ചു, അപ്പോളേക്കും എമര്‍ജന്‍സി സ്റ്റാഫ് വന്ന് എന്നെ ഐസിയുവില് കയറ്റി.. അവിടെ എന്നെ വൈകുന്നേരം വരെ ഒബ്സര്‍വ്വേഷന് ചെയ്ത്, ഫിസിഷ്യന് കഴിക്കാനുള്ള ആന്റിബയോട്ടിക്ക് മരുന്നുകളെല്ലാം കുറിച്ചുതന്നു. ആ മരുന്ന്5ദിവസത്തിന്നുള്ളതായിരുന്നു. പിറ്റേ ദിവസം തന്നെ ഞാന് ഓക്കെ ആയിരുന്നു.\nഅങ്ങിനെ എന്റെ തലവേദന തീര്‍ത്തും മാറിയെന്ന് വിചാരിച്ചിരിക്കുമ്പോള് വീണ്ടും വന്നു ആ ഭയങ്കരന് എന്ന തലവേദന. അങ്ങിനെ ഞാന് പിന്നേയും ഇതേ ഫിസിഷ്യനെ കാണാന് അദ്ദേഹത്തിന്റെ വീട്ടില് പോയി. അപപോള് അദ്ദേഹം അവിടെ ഉണ്ടായിരുന്നില്ല, പക്ഷെ അദ്ദേഹത്തിന്റെ മകള് ഡോക്ടര് രേഖയോട് ഞാന് വിവരം പറഞ്ഞപ്പോള് ...” അച്ചന് എഴുതിയ മരുന്ന് തന്നെ വീണ്ടും കഴിച്ചാല് മതിയെന്നുപറഞ്ഞു.” അതനുസരിച്ച് ഞാന് അത് കഴിച്ചപ്പോള് വീണ്ടും തലവേദന മാറി. ഞാന് ഉഷാറായി..\nകുറച്ച് നാളുകള് കഴിഞ്ഞു, വീണ്ടും ഈ ഭയങ്കരന് തലപൊക്കി. അപ്പോള് ഞാന് വിചാരിച്ചു, ഒരു ഡീറ്റെയില്‍ഡ് കണ്‍സല്‍ട്ടേഷന് ചെയ്യാം ന്യൂറോ ഫിസിഷ്യന്റെ അടുത്ത്. ഞാന് ഏതായാലും കാലിലെ വാതത്തിന് കഴിഞ്ഞ അഞ്ചാറുകൊല്ലമായി ന്യൂറോ ഫിസിഷ്യന്മാരുടെ നിരീക്ഷണത്തിലും ചികിത്സയിലുമാണ്..\nഅങ്ങിനെ എന്നെ ഇപ്പോള് ചികിത്സിക്കുന്ന ഡോക്ടര് മേനോന്റെ അടുത്ത് പോയി... മൂപ്പര് ഒരു SOS മരുന്ന് തന്നു. പക്ഷെ അത് കയ്യില് വെച്ചുഞാന്3ദിവസം, തലവേദന കാര്യമായാല് കഴിക്കാമെന്ന മട്ടില്, പക്ഷെ മരുന്ന് എന്റെ കയ്യിലുണ്ടെന്ന് കണ്ടപ്പോള് ആ ഭീകരന് പിന്നെ എന്നെത്തേടി വന്നില്ല. ഡോക്ടര് മേനോന് എന്നോട് ചില ലാബോറട്ടറി ടെസ്റ്റുകള് ചെയ്യാന് പറഞ്ഞിരുന്നു. അതിന്റെ റിസല്‍ട്ടുമായി ഞാന് ഇന്നെലെ അദ്ദേഹത്തെ കാണാന് പോയി....\nതൃശ്ശൂരിലെ ഏറ്റവും മികച്ച ആശുപത്രിയില് ആണ് ഡോ. മേനോന് പ്രാക്ടീസ് ചെയ്യുന്നത്.. തിരക്കുള്ള ആശുപത്രികളില് ഡോക്ടര്‍മാരെ കാണണമെങ്കില് ചുരുങ്ങിയത്3മണിക്കൂറെങ്കിലും പിടിക്കും.. ഈ ആശുപത്രി എന്റെ കൂട്ടുകരന്റേതായ കാരണം എനിക്ക് സൌമ്യയും അപ്പുച്ചേട്ടനുമൊക്കെ സഹായ ഹസ്തമായി എപ്പോഴും ഉണ്ട്.\nഅങ്ങിനെ സൌമ്യ എനിക്ക് മേനോനെ ഫസ്റ്റ് പേഷ്യന്റായിട്ട് ടോക്കണ് തന്നിരുന്നു. ... എന്റെ തലവേദന പിന്നെ വന്നിട്ടില്ലെന്ന് പറഞ്ഞപ്പോള് അദ്ദേഹത്തിന് സന്തോഷമായി, കൂടാതെ ചോരയുടെ ടെസ്റ്റുകള് എല്ലാം നോര്‍മ്മല് ആയിരുന്നു.. ഇനി ഇത്തരം ഭീമന് തലവേദന വന്നാല് കഴിക്കാനുള്ള ഒരു ഗുളികയും ഗുളിക ഫലിച്ചില്ലെങ്കില് ഒരു പൊടിയും പ്രിസ്ക്രൈബ് തന്നു. അദ്ദേഹത്തിന്റെ പോക്കറ്റില് നിന്നും ഒരു പൊടിയുടെ പേക്കറ്റ് എനിക്ക് കാണിച്ചുതന്നു, അദ്ദേഹവും എന്റെ സോക്കേടുകാരനാണത്രേ..?... ഞങ്ങള് കൂട്ടുകാരെപ്പോലെയാണ്. എനിക്ക് ആശുപത്രിയിലെ വാച്ച്മേന് തൊട്ട് മുതലാളിവരെ കൂട്ടുകാരാണ്. നമ്മള് പെരുമാറുന്നത് പോലിരിക്കും നമുക്കെവിടെയും നല്ല സുഹൃത്തുക്കളെ കിട്ടുക..\nഞാന് ഡോ. മേനോന്റെ ക്ളിനിക്ക് വിടുന്നതിനുമുന്‍പ് പറഞ്ഞു,..”എനിക്ക് ഇന്നെലെ കട്ടിലില് നിന്നെണീക്കുമ്പോള് ഇടത്ത് കാലിന്റെ അടി മുതല് മുടി വരെ ഒരു ചെറിയ ചിന്നലും വേദനയും..” അതുകേട്ടതും എന്നെ കട്ടിലില് കിടത്തി കാലുകള് പൊക്കാനും താഴ്ത്താനും, മറ്റു ചില ടെസ്റ്റുകളും ചെയ്തപ്പോള് പറഞ്ഞു...”\n”ജെ പി രണ്ടുദിവസം ബെഡ് റെസ്റ്റ് എടുക്കണം, കുളിമുറിയിലും മറ്റും കുനിയാന് പാടില്ല. ഷവറ് ഉപയോഗിച്ച് കുളിച്ചാല് മതിയെന്നൊക്കെ.. അങ്ങിനെ ഞാന് ഇപ്പോള് ബെഡ് റെസ്റ്റിലാണ്.. നാളത്തെ കഴിഞ്ഞാല് ഞാന് കൂടുതല് ഉഷാറാകും.. അത് വരെ എല്ലാവര്‍ക്കും ഗുഡ് ബൈ.\nPosted by ജെ പി വെട്ടിയാട്ടില് at 1:51 AM\nLabels: memoir, ശ്രീമാന് തലവേദന\nTue Jun 10, 01:52:00 AM\nപെട്ടെന്ന് ഉഷാറാകൂ ജെ.പി!\nTue Jun 10, 06:29:00 AM\nഎനിക്കൊക്കെ എന്റെ ശ്രീഅമതിയാണ് തല വേദന..!\nTue Jun 17, 03:38:00 PM


Interview with Calicut Downtown Restaurant owner | ജയ്ഹിന്ദ് ചാനൽ പുറത്തുവിട്ട ദൃശ്യങ്ങൾ മോർഫ് ചെയ്തതാകാം; അനാശാസ്യമെന്ന വാർത്ത പച്ചക്കള്ളം; യുവമോർച്ച പ്രവർത്തകർ തല്ലിത്തകർത്തപ്പോൾ കച്ചവടം ഇരട്ടിയായി: വിവാദ വാർത്തയ്ക്ക് പിന്നിൽ ഗൂഢാലോചനയെന്ന് ഡൗൺടൗൺ റസ്‌റ്റോറന്റ് ഉടമ മറുനാടനോട് - MarunadanMalayali.com\nOctober 25, 2014 | 04:17 PM IST | Permalink\nകോഴിക്കോട്: പഠനകാലം തൊട്ടേ തുടങ്ങിയതാണ് ബാസിൽ മൂസക്ക് സ്വന്തമായൊരു ബിസിനസ് സംരംഭം എന്ന മോഹം. ബിബിഎ കോഴ്‌സ് പൂർത്തീകരിച്ച ബാസിൽ പിതാവിൽ നിന്നുള്ള സാമ്പത്തിക സഹായത്തോടു കൂടി അടുത്ത കൂട്ടുകാരെയും കുടുംബ സുഹൃത്തുക്കളെയും ബിസിനസ് പങ്കാളികളാക്കി ഇരുപത്തി നാലാം വയസ്സിലാണ് ഡൗൺ ടൗൺ റെസ്‌റ്റോറന്റ് തുടങ്ങിയത്. കൺസൾട്ടിംങ് കമ്പനികളുടെയോ മറ്റു സ്ഥാപനങ്ങളുടെയോ സഹായം തേടാതെ ബാസിലും കൂട്ടാളികളും സ്വന്തമായി ഡിസൈൻ ചെയ്താണ് ലോഗോയും പേരും മുതൽ മെനു വരെയുള്ള കാര്യങ്ങൾ റസ്റ്റോറന്റിനായി ഒരുക്കിയത്. സ്റ്റാഫ് ആയി നാട്ടിലും വിദേശത്തും ജോലി ചെയ്തിരുന്ന ബാസിലിന് റസ്റ്റോറന്റിന്റെ പ്രവർത്തന രീതികളെ കുറിച്ചും ഉപഭോക്താക്കളുടെ മനഃശാസ്ത്രവും അറിഞ്ഞുകൊണ്ടുള്ളതായിരുന്നു പ്രവർത്തന രീതികൾ. അതുകൊണ്ടു തന്നെ ചുരുങ്ങിയ കാലം കൊണ്ട് കോഴിക്കോട്ടുകാരുടെ മനസു കീഴടക്കാൻ ഈ റെസ്‌റ്റോറന്റിനായി.\nഅതിനിടെയാണ് യുവസംരംഭകരെ പ്രോത്സാഹിപ്പിക്കുമെന്ന് പറയുന്ന മുഖ്യമന്ത്രിയുടെ പാർട്ടിയുടെ ചാനൽ തന്നെ കേട്ടപാതി കേൾക്കാത്ത പാതി വാർത്ത ഈ യുവസംരംഭകർക്കെതിരെ വാർത്തയുമായി രംഗത്തെത്തിയത്. വാർത്ത പൂർണ്ണമായും കാണുന്നതിന് മുമ്പ് ചാടിപ്പുറപ്പെട്ട് സദാചാര പൊലീസ് ചമഞ്ഞ യുവമോർച്ച പ്രവർത്തകർ റെസ്റ്റോറന്റ് തല്ലിത്തകർക്കുകയും ചെയ്തു. എന്നാൽ തങ്ങൾക്ക് നേരിടേണ്ടി വന്ന മാനനഷ്ടത്തിനും സാമ്പത്തിക നഷ്ടത്തിനും ചാനലിനെതിരെയും യുവമോർച്ച പ്രവർത്തകർക്കെതിരെയും നിയമ നടപടികളുമായി മുന്നോട്ട് പോകാനാണ് ബാസിലിന്റെയും കൂട്ടരുടെയും തീരുമാനം.\nസ്ഥാപനത്തിന്റെ വളർച്ചക്ക് തടയിടാൻ വേണ്ടി ബോധപൂർവ്വം ആരുടെയൊക്കെയോ ശ്രമമാണ് സംഭവത്തിന് പിന്നിലെന്നാണ് സ്ഥാപന ഉടമകൾ ഇപ്പോഴും വിശ്വസിക്കുന്നത്. യുവമോർച്ച പ്രവർത്തകർ റസ്റ്റോറന്റ് അടിച്ചു തകർത്തതിനു ശേഷം കച്ചവടം ഇരട്ടിയായതായാണ് ഉടമസ്ഥർ പറയുന്നത്. ഡൗൺ ടൗൺ റസ്റ്റോറന്റ് ഉടമയും കോഴിക്കോട് പയ്യോളി സ്വദേശി മണിയോത്ത് വീട്ടിൽ ബാസിൽ മൂസ സംഭവത്തെ കുറിച്ച് മറുനാടൻ മലയാളിയുമായി പങ്കുവച്ചതിങ്ങനെ:\nഞങ്ങളുടെ സ്ഥാപനം അടിച്ചു തകർത്തദിവസം തന്നെ ഞങ്ങൾ തുറന്ന് പ്രവർത്തിക്കുകയുണ്ടായി. ഇതറിഞ്ഞ് നമ്മുടെ സ്ഥിരം കസ്റ്റമേഴ്‌സായ നിരവധി പേർ ഫാമിലിയുമായി ഇവിടെ വന്നിരുന്നു. സോഷ്യൽ മീഡിയയിലും ഞങ്ങളെ സ്‌നേഹിക്കുന്ന അനേകം ആളുകളുടെ പിന്തുണ ഉണ്ടായിരുന്നു. അന്ന് തുറന്നത് മുതൽ ഈ സമയം വരെ നല്ല കച്ചവടം ഉണ്ടായിട്ടുണ്ട്. ഇന്നലെയും ഷോപ്പ് അടയ്ക്കുന്നത് വരെ ആളൊഴിഞ്ഞ ഒരു സമയം ഉണ്ടായിട്ടില്ല. പല ഭാഗത്തു നിന്നും ആളുകൾ എത്തി പിന്തുണ നൽകിയിട്ടുണ്ട്. ഇതോടെ ബിസിനസ് ഇരട്ടിയാവുകയേ ചെയ്തിട്ടുള്ളൂ.. ഇപ്പോൾ ആരോപിക്കുന്ന തരത്തിൽ ഞങ്ങൾ വരുന്നവർക്ക് സൗകര്യം ചെയ്തുകൊടുക്കുകയില്ലെന്ന് സ്ഥിരം വരുന്നവർക്ക് അറിയാം. ഇത് ഒരു മറവ് ചെയ്തുകൊണ്ടുള്ള സ്ഥലമല്ല. എല്ലാഭാഗത്തു നിന്നും നോക്കിയാൽ കാണുന്ന സ്ഥലമാണ്. ജയ്ഹിന്ദ് ചാനലുകാർ പറയുന്നത് ഞങ്ങൾ അവിടെ ഇങ്ങനെയുള്ള സൗകര്യം ചെയ്തുകൊടുത്തു എന്നാണ്, എങ്കിൽ ഇവർക്ക് ഒളിക്യാമറ കൊണ്ട് അത് ഷൂട്ട് ചെയ്യാൻ പറ്റില്ലല്ലോ...\nഒരു കാര്യം ഉറപ്പാണ് സ്ഥലം റെക്കോർഡ് ചെയ്ത് മോർഫ് ചെയ്ത് അതിലേക്ക് കൊണ്ടുവന്ന വീഡിയോ, അതല്ലെങ്കിൽ ഞങ്ങളുടെ ഷോപ്പ് തുറന്ന് പ്രവർത്തിക്കാത്ത സമയത്ത് ആളെ വച്ച് ചെയ്യിപ്പിച്ച വീഡിയോ ആണിത്. ഞങ്ങളുടെ ബിസിനസ് സമയത്ത് അങ്ങിനെയൊരു കാര്യം നടന്നിട്ടില്ലെന്ന് ഉറപ്പാണ്. കാരണം റോഡരികിൽ എല്ലാവർക്കും കാണുന്ന ഭാഗത്താണ് റെസ്റ്റോറന്റ് ഉള്ളത്, ഉള്ളിലാണെങ്കിൽ ക്യാമറയുണ്ട് സ്റ്റാഫാണെങ്കിൽ എപ്പോഴും ഉണ്ടാകുന്നതുമാണ്. ഈ വീഡിയോ സത്യമാണെങ്കിൽ അതിലുള്ളവരെ കുറിച്ച് അന്വേഷിക്കണം അവരിത് മനഃപൂർവ്വം ചെയ്തതാണോ ആരെങ്കിലും ചെയ്യിപ്പിച്ചതാണോ, എന്തിനിവിടെ ആ സമയത്ത് വന്നു, ഞങ്ങൾ സൗകര്യം ചെയ്തു കൊടുത്തതാണോ, ഞങ്ങളുടെ അറിവോടെയാണോ എന്നെല്ലാം അന്വേഷിച്ച് കണ്ടത്തേണ്ടതുണ്ട്. അതിനുള്ള നിയമ നടപടിയുമായി വക്കീലുമായി ആലോചിച്ച് മുന്നോട്ടു പോകാനാണ് ഞങ്ങളുടെ തീരുമാനം. ഇങ്ങനെയൊരു സംഗതി ഞങ്ങളുടെ അറിവോടെ നടന്നതാണെന്ന് തെളിയുകയാണെങ്കിൽ കച്ചവടം പൂട്ടി പോവാൻ ഞങ്ങൾ തയ്യാറാണ്.\nഞങ്ങൾക്കു സംഭവിച്ച മാനനഷ്ടത്തിനെതിരിൽ ചാനലിനെതിരെ നഷ്ട പരിഹാരത്തിനു കേസ് കൊടുക്കും. ചാനൽ വാർത്ത കണ്ടാണ് യുവമോർച്ച ഇവിടെ വന്ന് ഇതെല്ലാം തകർത്തത്. യുവമോർച്ച എന്നല്ല മറ്റ് എല്ലാ പാർട്ടികളും സംഘടനകളുമായി ഞങ്ങൾക്കു നല്ല ബന്ധമാണുള്ളത്. എല്ലാ പ്രമുഖരും ഉദ്യോഗസ്ഥരും നേതാക്കളുമെല്ലാം ഇവിടെ വരാറുള്ളതുമാണ്. ഇതുവരെ ആരുമായും ഒരു പ്രശ്‌നം ഇവിടെ ഉണ്ടായിട്ടില്ല. വാർത്ത വന്ന് പ്രകോപിതരായി അവരെത്തി ഇത്തരത്തിലെല്ലാം ചെയ്തു ഇവിടെ ഇനി അവരുടെ നില നിൽപ്പിന്റെ പ്രശ്‌നമാണല്ലോ... ഞങ്ങൾക്ക് അവർ അടിച്ചു തകർത്ത ഗ്ലാസും ഫർണിച്ചറും മാത്രമല്ല നഷ്ടമായത് വലിയ തരത്തിലുള്ള മാനനഷ്ടമാണ് സംഭവിച്ചിരിക്കുന്നത്. ഞങ്ങളുടെ കസ്റ്റമേഴ്‌സിന്റെയും കോഴിക്കോട്ടെ ജനങ്ങളുടെയും പിന്തുണ കൊണ്ടാണ് ഇത്രയും എത്താൻ സാധിച്ചത്.\nകഴിഞ്ഞ ഡിസംബറിലാണ് ഞങ്ങൾ സ്ഥാപനം തുടങ്ങുന്നത്. ഇത്രയും മാസങ്ങൾ കൊണ്ട് ഇവിടത്തെ ജനങ്ങൾക്ക് ഇഷ്ടപ്പെടാൻ കാരണം ഇവിടത്തെ ഗുണമേന്മയും ഭക്ഷണത്തിന്റെയും ജ്യൂസിന്റെയും പ്രത്യേകതയും തന്നെയാണ്. ഇവിടത്തെ മാത്രം ഏറ്റവും പ്രത്യേകത എന്നത് രുചികരമായ വ്യത്യങ്ങളായ ജ്യൂസുകളാണ്. ഇവിടെ കൂടുതലും വരാറുള്ളത് ഫാമിലിയാണ്. ഇത്തരത്തിലുള്ള ഒരു സ്ഥലമാണെങ്കിൽ അവിടെ ഫാമിലിയുമായി ആരെങ്കിലും വരാൻ തയ്യാറാകുമോ? കോഴിക്കോട്ടുള്ള എല്ലാ പ്രമുഖരും ഉദ്യോഗസ്ഥരും പ്രൊഫഷണൽസും ഇവിടെ വന്നിട്ടുള്ളവരാണ് ആ ജനങ്ങളോട് തന്നെ ചോദിച്ചാൽ നിങ്ങൾക്ക് കാര്യം മനസിലാകും.\nവലിയ മൾട്ടി നാഷണൽ കമ്പനികൾ ഈ മേഖലയിലേക്ക് ബാംഗ്ലൂരിൽ നിന്നും മറ്റു സ്ഥലങ്ങളിൽ നിന്നുമെല്ലാം ഇവിടേക്ക് വരുന്നുണ്ട് ഇത് എന്റെ ശ്രദ്ധയിൽ പെട്ടപ്പോഴാണ് ഇത്തരത്തിൽ നമുക്കും ഇവിടെ തുടങ്ങിക്കൂടെ എന്ന ആശയം വരുന്നത്. ചെറുപ്പം തൊട്ടേ ബിസിനസിനോടായിരുന്നു താൽപര്യം. അങ്ങിനെയാണ് ഈ മേഖലയിൽ പരിചയ സമ്പത്തുള്ള അഞ്ചു പേരും കൂടെ കൂട്ടി ഈ സ്ഥാപനം തുടങ്ങിയത്. ഒരു വർഷം തികയും മുമ്പ് തന്നെ സ്ഥാപനത്തിന് വലിയ വളർച്ചയായിരുന്നു. ഇത് അംഗീകരിക്കാനാവാത്തവരായിരിക്കും ഇതിനു പിന്നിൽ പ്രവർത്തിച്ചതെന്നാണ് ഞങ്ങൾ വിശ്വസിക്കുന്നത്. ഈ വളർച്ച ആരെയൊക്കെയോ ആസൂയപ്പെടുത്തിയിട്ടുണ്ടെന്നത് നൂറ് ശതമാനം ഉറപ്പാണ്.\nജ്യൂസിലേക്കും മറ്റു ഫുഡിലേക്കും ആവശ്യമായ ചേരുവകൾ എത്തുന്നത് എറണാകുളം ലുലു മാളിൽ നിന്നും ദുബായിൽ നിന്നുമാണ്. ദുബായിൽ ഫാമിലി ബിസിനസ് തന്നെയുണ്ട്. അവിടെ നിന്നുമാണ് കൊണ്ടു വരുന്നത്. ഇപ്പോൾ വലിയ ലാഭം ലക്ഷ്യം വച്ചല്ല സ്ഥാപനം പ്രവർത്തിക്കുന്നത്. ഗുണ നിലവാരം മാത്രമാണ് പ്രധാനം. 15 ശതമാനം ലാഭം മാത്രമാണ് ഇപ്പോൾ ഇതിൽ നിന്ന് കിട്ടുന്നത്. ഇവിടത്തെ ഫുഡിന് അത്രയും അഭിപ്രായങ്ങളാണ് ജനങ്ങളുടെ ഭാഗത്തു നിന്നുള്ളത്. എല്ലാ ഇനങ്ങളും ഫസ്റ്റ് ക്വാളിറ്റിയിലാണ് നമ്മൾ ചെയ്തുകൊണ്ടിരിക്കുന്നത്.\nഇപ്പോഴുണ്ടായ ആരോപണത്തിൽ ഏറ്റവും സങ്കടം എന്ന് പറയുന്നത് സ്വന്തം നാട്ടിലാണെങ്കിൽ പോലും കുറച്ച് പേരെങ്കിലും ഞങ്ങളെ സംശയത്തോടെ നോക്കാൻ ഇടവരുത്തിയിട്ടുണ്ട്. ഇതിന്റെ സത്യാവസ്ഥ അറിയുന്നത് വരെ ഇപ്പോൾ എല്ലാവരുടെ മുന്നിലും ഞങ്ങൾ മോശക്കാരായിട്ടാണുള്ളത്. സ്ഥാപനം അക്രമിച്ചതിനെതിരിൽ നടക്കാവ് പൊലീസ് കേസെടുത്ത് അന്വേഷിക്കുന്നുണ്ട്. വീഡിയോ പുറത്ത് വിട്ട് തെറ്റിദ്ധരിപ്പിച്ച ചാനലിനെതിരെ ഞങ്ങൾ വക്കീലുമായി ആലോചിച്ച് നിയമ നടപടിയുമായി മുന്നോട്ടു പോകും. ഇതിനായി എന്റെ പിതാവ് ഇന്ന് വിദേശത്ത് നിന്നും നാട്ടിൽ എത്തിയിട്ടുണ്ട്.\nഏറ്റവും സങ്കടമായത് ജയ്ഹിന്ദ് ചാനൽ പച്ചക്കള്ളം പറഞ്ഞായിരുന്നു ഇത് പുറത്ത് വിട്ടത്. അവർപറഞ്ഞത് പലതവണ ഞങ്ങളോട് ഈ വിവരം പറഞ്ഞിരുന്നെന്നാണ്. മാത്രമല്ല ഇവിടെ ഗർഭനിരോധന ഉറകൾ വിൽക്കുന്നുണ്ടെന്നും പെൺവാണിഭ കേന്ദ്രം എന്നുമൊക്കെയായിരുന്നു ഒരു ഭക്ഷണ സ്ഥാപനത്തെ പറ്റി പറഞ്ഞുണ്ടാക്കിയത്. ഒരിക്കലും ഇത്തരത്തിലുള്ള സ്ഥലത്തേക്ക് ഫാമിലികൾ വരില്ലല്ലോ, മാത്രമല്ല ഇവിടെ വന്നവരാണ് കൂടുതലും വരുന്നത്. ഇന്നലെ വാർത്ത കണ്ട് ഒരു പാട് പുതിയ ആളുകൾ വന്നിരുന്നു പിന്തുണയുമായി.- ബാസിൽ വ്യക്തമാക്കുന്നു.\nജയ്ഹിന്ദ് ചാനൽ പുറത്തുവിട്ട വിവാദ വാർത്ത ഇങ്ങനെ:


നീയില്ലാതെ എനിക്ക് സന്തോഷമായിരിക്കാൻ പറ്റുമെന്ന് നിനക്ക് തോന്നുന്നുണ്ടോ ദേവൂ… – കുപ്പിവള\nJuly 27, 2021 July 27, 2021 adminLeaveaComment on നീയില്ലാതെ എനിക്ക് സന്തോഷമായിരിക്കാൻ പറ്റുമെന്ന് നിനക്ക് തോന്നുന്നുണ്ടോ ദേവൂ…\n“അഞ്ച് വർഷമായി ദേവൂ ഞാൻ കാത്തിരിക്കുന്നു. ഇനിയെങ്കിലും നിനക്ക് തീരുമാനം മാറ്റിക്കൂടെ ?” എന്റെ കണ്ണുകളിലേക്ക് ഉറ്റു നോക്കി ശ്രീയേട്ടൻ അത് ചോദിച്ചപ്പോൾ എന്റെ തല താനേ കുനിഞ്ഞു. ആ കണ്ണുകളെ നേരിടാൻ ശക്തി ഇല്ലാത്തതിനാൽ മുഖമുയർത്താതെ ഞാൻ പറഞ്ഞു. “അന്നേ ഞാൻ പറഞ്ഞതല്ലേ മറ്റൊരു വിവാഹം കഴിച്ച് സന്തോഷമായി ജീവിക്കാൻ ? എന്റെ പിന്നാലെ വരരുത് എന്ന് എത്ര വട്ടം പറഞ്ഞു ശ്രീയേട്ടനോട് ?”\n“നീയില്ലാതെ എനിക്ക് സന്തോഷമായിരിക്കാൻ പറ്റുമെന്ന് നിനക്ക് തോന്നുന്നുണ്ടോ ദേവൂ? വെറും അന്യരായി പിരിയാനാണോ നമ്മൾ സ്നേഹിച്ചത് ? ” “ഒന്നിനും എനിക്ക് മറുപടിയില്ല ശ്രീയേട്ടാ. എന്നെ മറക്കണം. ” അതും പറഞ്ഞു ഞാൻ തിരിഞ്ഞു നടന്നെങ്കിലും ശ്രീയേട്ടൻ എന്റെ കയ്യിൽ പിടിച്ചു തടഞ്ഞു നിർത്തിയിട്ട് എന്റെ മുന്നിൽ കയറി നിന്നു.\n“എന്നോട് ഒരിറ്റു ദയ പോലും തോന്നണില്ലേ ദേവൂ ? എന്നെ മറക്കാൻ പോയിട്ട് ഒരു നിമിഷമെങ്കിലും എന്നെ സ്നേഹിക്കാതിരിക്കാൻ പറ്റുമോ നിനക്ക് ?” “കൈയിൽ നിന്ന് വിടൂ ശ്രീയേട്ടാ , ആളുകൾ ശ്രദ്ധിക്കുന്നു. എനിക്ക് പോണം. മോള് സ്കൂളിൽ നിന്ന് വരാൻ സമയമായി ”\nശ്രീയേട്ടന്റെ കൈ ബലമായി വിടുവിച്ചു ആ കടൽ തീരത്ത് ശ്രീയേട്ടനെ ഞാൻ നടന്നകന്നു. തിരിഞ്ഞു നോക്കാതെ തന്നെ എനിക്ക് അറിയാമായിരുന്നു നെഞ്ച് പിടഞ്ഞാവും ശ്രീയേട്ടൻ നിൽക്കുന്നതെന്ന്. മണലിൽ ആണ്ടുപോകുന്ന കാലുകളെ വലിച്ചെടുത്ത് തിടുക്കത്തിൽ ഞാൻ നടന്നു. ****\nകേദാരം എന്ന ഞങ്ങളുടെ വീട്ടിലെ ഇളയമകളായിരുന്നു ഞാൻ , ദേവദാരു. അച്ഛനും അമ്മയും ചേച്ചിയും ഞാനുമടങ്ങുന്ന സന്തുഷ്ട കുടുംബം. ഞങ്ങൾക്ക് പറയത്തക്ക ബന്ധുക്കൾ ആരും തന്നെ ഉണ്ടായിരുന്നില്ല. പിന്നീട് ചേച്ചിയുടെ വിവാഹം കഴിഞ്ഞു , അവൾക്കൊരു മോളുമുണ്ടായി, ഞങ്ങളുടെ ലിപി മോൾ. സന്തോഷം മാത്രം നിറഞ്ഞ വീടായിരുന്നു ഞങ്ങളുടേത് ആ നശിച്ച ദിനം വരെ. വളരെ നാൾ മുൻപ് അമ്മ നേർന്നതായിരുന്നു കുറച്ചകലെ ഉള്ള കുടുംബ ക്ഷേത്രത്തിലെ നേർച്ചകൾ. അത് നടത്താൻ എല്ലാവരും ഒന്നിച്ചു പോകാൻ തീരുമാനിച്ചെങ്കിലും എനിക്ക് പോകാൻ കഴിയാതെ വന്നു. എല്ലാരും റെഡിയായി കാറിൽ കയറി കഴിഞ്ഞപ്പോൾ ഞാൻ ലിപിയോട് ചോദിച്ചു “മോള് പോവാണോ അതോ ദേവമ്മയുടെ കൂടെ ഇവിടെ നിക്കുവാണോ?” ദേവമ്മയുടെ കൂടെ നിന്നോളാം എന്നവൾ കിന്നരിപ്പല്ല് കാട്ടി പറഞ്ഞപ്പോൾ അവളെ വാരിയെടുത്ത് ഉമ്മ വച്ചു ഞാൻ പറഞ്ഞു\n“ലിപി മോൾ ഇവരുടെ ഒപ്പം പോവണ്ടാട്ടോ. എല്ലാരും കൂടെ പോയാൽ ഞാൻ ഒറ്റയ്ക്കാവില്ലേ ? പോവുന്നതിന് മുമ്പ് അച്ഛൻ പറഞ്ഞു “ഞങ്ങൾ തിരിച്ചു വന്നതിനു ശേഷം നിന്റെ ശ്രീയോട് ഇവിടെ വരെ വരാൻ പറ. കല്യാണം അധികം നീട്ടണ്ടാ. തലയാട്ടി സമ്മതിച്ചു ടാറ്റാ കൊടുത്തു ഞാനും മോളും വീടിനുള്ളിലേക്ക് കയറി. നേരം ഇരുട്ടി ഒരുപാടായിട്ടും അവരെ കാണാതെ ടെൻഷനിൽ എല്ലാവരുടെയും നമ്പറിൽ മാറി മാറി വിളിച്ചെങ്കിലും കിട്ടുന്നുണ്ടായിരുന്നില്ല. ഇപ്പോൾ എത്തുമെന്നോർത്ത് സമാധാനപ്പെട്ടെങ്കിലും മനസാകെ അസ്വസ്ഥമായിരുന്നു.\nവെളുപ്പിന് എപ്പോഴോ വാതിൽക്കൽ ഒരു വാഹനത്തിന്റെ ശബ്ദം കേട്ട് ഓടിപ്പിടഞ്ഞെണീറ്റ് വാതിൽ തുറന്ന ഞാൻ കണ്ടത് ഗേറ്റ് കടന്നു വന്ന ഒരു ആംബുലൻസായിരുന്നു. അതിൽ നിന്നും വെളളപുതപ്പിച്ച നാല് ശരീരങ്ങൾ ഉമ്മറത്തേക്ക് കിടത്തുമ്പോഴെക്കും എന്റെ കണ്ണുകളിൽ ഇരുട്ട് കയറി. ഒന്നുകൂടി നോക്കാനാവാതെ ആർത്ത് കരയുന്ന മോളേയും മുറുകെ പിടിച്ചു ഞാൻ വിറങ്ങലിച്ചു നിന്നു. അന്ന് ആ ഇരുപതാം വയസ്സിൽ ഞാൻ മൂന്ന് വയസുകാരി ലിപിയുടെ അമ്മയായി. ***\n“ദേവമ്മ കരയാണോ ?” എന്നും ചോദിച്ചു ലിപിയെന്റെ കണ്ണുകൾ തുടച്ചപ്പോഴാണ് ഞാൻ ഓർമകളിൽ നിന്നുണർന്നത്. ഒന്നൂല്ല ന്ന് പറഞ്ഞ് ഞാനവളെ മടിയിലിരുത്തി സ്കൂളിലെ വിശേഷങ്ങൾ ചോദിക്കാൻ തുടങ്ങി. പെട്ടന്നാണ് കോളിംഗ് ബെൽ അടിച്ചത്. വാതിൽ തുറന്നതും പുറത്ത് ശ്രീയേട്ടനും അമ്മയും . അകത്തേക്ക് വന്നപാടെ ശ്രീയേട്ടൻ ചോക്ലേറ്റ്സുമായി ലിപിയുടെ അടുത്തേക്ക് പോയി അവളുടെ കൂടെ കളിക്കാൻ തുടങ്ങി. ചായയെടുക്കാൻ അടുക്കളയിലേക്ക് പോയ എന്റെ പിന്നാലെ അമ്മയും വന്നു. തിളച്ച വെള്ളത്തിലേക്ക് ചായപ്പൊടി ഇടുമ്പോഴായിരുന്നു അമ്മയുടെ ചോദ്യം.\n“എന്തിനാ ദേവൂ നീ വിവാഹത്തിൽ നിന്ന് പിന്മാറിയത്?” “അമ്മയ്ക്കറിയാവുന്നതല്ലേ എല്ലാം? എനിക്ക് ലിപിയും അവൾക്ക് ഞാനും മാത്രമേയുള്ളൂ. അച്ഛനും അമ്മയും ഇല്ലാത്ത കുറവ് അറിയിക്കാതെ അവളെ വളർത്തണം എന്ന ചിന്ത മാത്രമേ എനിക്കിപ്പോൾ ഉള്ളൂ. ” “മോളേ നീ എന്തായീ പറയണെ ?”\n“എനിക്കും മോൾക്കുമിടയിൽ മറ്റൊരാളെ അഫോർഡ് ചെയ്യാൻ പറ്റില്ല അമ്മേ. ശ്രീയേട്ടനെ ഞാൻ പറഞ്ഞു സമ്മതിപ്പിക്കാം മറ്റൊരു വിവാഹത്തിന്.”\nപെട്ടന്നാണ് ശ്രീയേട്ടൻ ലിപിയുടെ കൈയും പിടിച്ച് കടന്നു വന്നത്. “നിന്നെയല്ലാതെ മറ്റാരേയും ഞാൻ വിവാഹം ചെയ്യില്ല ദേവൂ. ലിപിയെ ഞാൻ മാറ്റി നിർത്തും എന്ന് പേടിച്ചാണോ നീ എന്നെ അകറ്റുന്നത് ? ഇന്നേവരെ ഞാനിവളെ സ്വന്തമായിട്ടല്ലേ കണ്ടിട്ടുള്ളൂ ? ഇനിയും അങ്ങനെ തന്നെയായിരിക്കും.\nമൗനമായി നിന്ന എന്നെ ചേർത്ത് പിടിച്ചു അമ്മ ചോദിച്ചു “മോൾക്കറിയാമല്ലോ എനിക്കും ശ്രീ മാത്രമേ ഉള്ളൂ. നിനക്കും ലിപി മോൾക്കും വന്നൂടെ ഞങ്ങളുടെ വീട്ടിലേക്ക് എന്റെ മരുമകളും കൊച്ചുമകളുമായിട്ട്? ”\nപെട്ടെന്ന് ലിപി ഓടി വന്നെന്റെ കൈ പിടിച്ചു. “ദേവമ്മാ നമുക്ക് ഈ മുത്തശ്ശിയുടെ വീട്ടിൽ പോവാം ? മോൾക്ക് ഒരുപാട് ഇഷ്ടാ ഈ മാമനേം മുത്തശ്ശിയേം .” കണ്ണീരോടെ തലയാട്ടുമ്പോൾ ഞാൻ കണ്ടു സന്തോഷത്തോടെ ലിപിയെ ചേർത്ത് പിടിച്ചു ഉമ്മ വെക്കുന്ന ശ്രീയേട്ടനെ.\nഏറ്റവും അടുത്ത മുഹൂർത്തത്തിൽ തന്നെ ശ്രീയേട്ടൻ എന്റെ കഴുത്തിൽ താലി ചാർത്തി. താലി കെട്ടുന്നതിന് മുമ്പ് ശ്രീയേട്ടൻ ലിപിയെ വിളിച്ചു ഞങ്ങളുടെ നടുവിലിരുത്തി. അമ്മ എന്റെ കയ്യിൽ നിലവിളക്ക് തന്ന് അകത്തേക്ക് കയറാൻ പറയുമ്പോഴേക്കും ശ്രീയേട്ടൻ ലിപിയെ കൈകളിൽ എടുത്തു. പൂജാമുറിയിൽ നിലവിളക്ക് വെയ്ക്കുമ്പോൾ ശ്രീയേട്ടൻ എന്റെ കാതിൽ പറഞ്ഞു


പതഞ്ജലി 125 കോടി ജനങ്ങളെ സേവിക്കാന്: ബാബാ രാംദേവ്\nചണ്ഡീഗഢ്: 125 കോടി ജനങ്ങളെ സേവിക്കാനും ലക്ഷക്കണക്കിനു തൊഴിലവസരങ്ങള് സൃഷ്ടിക്കാനും കര്‍ഷകരുടെ ക്ഷേമം ഉറപ്പുവരുത്താനും ഉദ്ദേശിച്ചാണു പതഞ്ജലി പ്രവര്‍ത്തിക്കുന്നതെന്നു തലവന് ബാബാ രാംദേവ്. സേവനവും ദാനധര്‍മവും മാത്രമാണു താല്‍പര്യമെന്നും അനുദിനം കോടിക്കണക്കിനു പേര്‍ക്കു സേവനം നല്‍കിക്കൊണ്ടിരിക്കുകയാണെന്നും അദ്ദേഹം പറഞ്ഞു. പതഞ്ജലി ഒരു കോര്‍പറേറ്റ് സ്ഥാപനമോ വന്‍കിട കച്ചവട സ്ഥാപനമോ അല്ല. ഇതൊരു ബിസിനസ്സുകാരന്റെ സ്ഥാപനവുമല്ല.\n'ഭാരതീയരുടെ ജീവിതം മെച്ചപ്പെടുത്തുക എന്ന ഏകലക്ഷ്യത്തോടെ പ്രവര്‍ത്തിക്കുന്ന പതഞ്ജലിയുടെ ഓരോ ഉല്‍പന്നങ്ങളും എന്റെ നേരിട്ടുള്ള മേല്‍നോട്ടത്തിലാണു തയ്യാറാക്കപ്പെടുന്നത്. എന്നും കാലത്തു യോഗ പഠിപ്പിക്കുന്നതോടൊപ്പം ഓരോ ഉല്‍പന്നവും പുറത്തിറക്കുന്നതിനുള്ള ഗവേഷണം മുതല് ഉല്‍പാദനം വരെ എല്ലാ പ്രവര്‍ത്തനങ്ങള്‍ക്കും മേല്‍നോട്ടം വഹിച്ചുവരുന്നു. ഇതില് ഒട്ടും ലാഭേച്ഛയില്ല' ബാബാ രാംദേവ് വ്യക്തമാക്കി.\nഭക്ഷ്യോല്‍പന്നങ്ങളെക്കുറിച്ചും മറ്റും ബഹുരാഷ്ട്ര കമ്പനികള് പുറത്തുവിടുന്ന തെറ്റായ പരസ്യങ്ങളില് വഞ്ചിതരാകരുതെന്നും കുട്ടികള് ഉള്‍പ്പെടെയുള്ള കുടുംബാംഗങ്ങളുടെ ആരോഗ്യം മോശമാകുന്ന സാഹചര്യം സൃഷ്ടിക്കരുതെന്നും അദ്ദേഹം അഭ്യര്‍ഥിച്ചു. പതഞ്ജലിയുടെ സ്വാഭാവിക ഉല്‍പന്നങ്ങള് ശരീരത്തിനു കേടുണ്ടാക്കാത്തവയാണ്. മറ്റു കമ്പനികളുടെ ഉല്‍പന്നങ്ങളെ ഉപേക്ഷിച്ചു പതഞ്ജലി ഉല്‍പന്നങ്ങള് വാങ്ങുമ്പോള് 25 മുതല് 30 വരെ ശതമാനം സാമ്പത്തിക ലാഭമുണ്ടാകും. പതഞ്ജലി ഉല്‍പന്നങ്ങള് വാങ്ങുന്നതു രാഷ്ട്രസേവനമായി കാണണമെന്നും ബാബാ രാംദേവ് കൂട്ടിച്ചേര്‍ത്തു.\nബഹുരാഷ്ട്ര കമ്പനികള് ഭാരതത്തെ ഊറ്റുകയാണ്. ഈസ്റ്റ് ഇന്ത്യ കമ്പനി 200 വര്‍ഷത്തോളം നമ്മെ ചൂഷണം ചെയ്തതിനു സമാനമാണിത്. അപകടകാരികളായ രാസോല്‍പന്നങ്ങളാണ് അവര് വിപണനം നടത്തുന്നതെന്നതും ഗൗരവമേറിയ വസ്തുതയാണെന്ന് അദ്ദേഹം പറഞ്ഞു.


Covid death in Ajman | കോവിഡ്: അജ്മാനില് മലയാളി മരിച്ചു; മരിച്ചത് കണ്ണൂർ സ്വദേശി – News18 Malayalam\nHome » photogallery » gulf » COVID AFFECTED KERALITE DIED IN AJMAN TV MNB\nകോവിഡ്: അജ്മാനില് മലയാളി മരിച്ചു; മരിച്ചത് കണ്ണൂർ സ്വദേശി\nയുഎഇയില് കോവിഡ് ബാധിച്ച് മരിച്ച മലയാളികളുടെ എണ്ണം രണ്ടായി.\n| April 06, 2020, 14:57 IST\nകേവിഡ് 19 ബാധിച്ച കണ്ണൂർ സ്വദേശി അജ്മാനിൽ മരിച്ചു. പേരാവൂർ കോളയാട് സ്വദേശി പടിഞ്ഞേറയിൽ ഹാരിസ് (36) ആണ് മരിച്ചത്.\nതലാൽ ഗ്രൂപ്പ് പിആർഒ ആയിരുന്ന ഹാരിസ് കഴിഞ്ഞ ഒന്നര പതിറ്റാണ്ടിലധികം വിദേശത്തായിരുന്നു. കഴിഞ്ഞ തവണ അവധിക്കു നാട്ടിൽ എത്തിയതിനു ശേഷം രണ്ടുമാസം മുമ്പാണ് തിരിച്ചു പോയത്\nഇന്ന് പുലർച്ചെ അജ്മാനിലെ സ്വകാര്യ ആശുപത്രിയിലായിരുന്നു മരണം.4ദിവസം മുൻപാണ് ആശുപത്രിയിൽ പ്രവേശിപ്പിച്ചത്. നിമോണിയ എന്നായിരുന്നു പ്രാഥമിക നിഗമനം. ഇന്നലെയാണ് കേവിഡ് 19 ബാധ സ്ഥിരീകരിച്ചത്.\nപടിഞ്ഞാറയിൽ അബൂബക്കർ ആയിഷ ദമ്പതികളുടെ മകനാണ് ഹാരിസ്. ഭാര്യ ജാസ്മിന ഏഴുമാസം ഗർഭിണിയാണ്. രണ്ടു മക്കളുണ്ട്. മൃതദേഹം അജ്മാനിൽ തന്നെ മെഡിക്കൽ നിയമപ്രകാരം സംസ്കരിക്കും.\nയുഎഇയില് കോവിഡ് ബാധിച്ച് രണ്ടു മലയാളുകളാണ് മരിച്ചത്. രാജ്യത്ത് ഇതുവരെ കോവിഡ് ബാധിച്ച് മരിച്ചവരുടെ എണ്ണം പതിനൊന്നും. യുഎഇയില് ഇന്നലെ 294 പേരിൽ കൂടി രോഗബാധ സ്ഥിരീകരിച്ചതോടെ രാജ്യത്ത് രോഗ ബാധിതരുടെ എണ്ണം 1700 കടന്നു.\nകോവിഡ് ബാധിച്ച് ഇന്ത്യക്ക് പുറത്ത് ആറ് മലയാളികള് കൂടി മരിച്ചു. ഇതില് നാലുപേരും മരിച്ചത് അമേരിക്കയിലാണ്. ലണ്ടനിലും അജ്മാനിലുമാണ് ഓരോ മരണം. ഇതോടെ രാജ്യത്തിന് പുറത്ത് കോവിഡ് ബാധിച്ച് മരിച്ച മലയാളികളുടെ എണ്ണം പതിമൂന്നായി.ന്യൂയോര്‍ക്കിലാണ് മലയാളികളുടെ മരണം.\nഎഴുപതു വയസുള്ള കൊട്ടാരക്കര കരിക്കം സ്വദേശി ഉമ്മന് കുര്യന് ഏറെനാളായി സ്റ്റാറ്റന് ഐലന്‍ഡിലാണ് താമസം. ന്യൂമോണിയ ബാധിച്ച് ആശുപത്രിയിലായിരുന്നു.പിറവം സ്വദേശിയായ ഏലിയാമ്മ പാലച്ചുവട് പാറശേരില് കുര്യാക്കോസിന്റെ ഭാര്യയാണ്. 20 വര്‍ഷമായി ന്യൂയോര്‍ക്കില് എത്തിയിട്ട്. ചെങ്ങന്നൂര് സ്വദേശി ശില്‍പ നായര്, ജോസഫ് തോമസ് എന്നിവരാണ് മരിച്ച മറ്റുള്ളവര്. ശില്‍പ നായര്‍ചെങ്ങന്നൂര് സ്വദേശിയാണ്..